
1. Informatii Generale 


1.1. Tipul cursului: 
OBLIGATORIU 


1.2. Date de contact ale titularului de curs: 


Titular curs: dr. Cioca Vasile 

Nr. de telefon: 0722631404 
E-mail : vasile.cioca@yahoo.com 
Orar consultaţii: marti, 19-21 


1.3. Conditionari 


Pentru intelegerea si asimilarea cunostintelor/problemelor/tematicii si lucrärilor 
practice propuse de curs sunt necesare cunostinte esentiale de pedagogie, psihologie 
scolarä, culturä vizualä minimä (pentru cultura vizualä minimä consultati manualele de 
educaţie plastică pentru clasele V — X ). 


1.4. Descrierea cursului 


Cursul este construit/ structurat pe baza și în jurul a două centre de interes : 
COPILUL/SCOLARUL si IMAGINEA. În cadrul activităţilor artisti- ce-plastice 
copilul/școlarul face imagini, se joacă cu imagini, priveşte/descrie/analizează imagini, 
explorează prin mijlocirea imaginilor lumea reală, lumea interioară, imaginarul ; prin 
aceste relationäri multiple cu imaginile copilul își dezvoltă sensibilitatea, simțul estetic, 
creativitatea , cunoașterea, capacitatea de comunicare si îşi armonizează propria 
personalitate în formare cu lumea. Din imagini deducem limbajul plastic cu elementele 
sale şi problemele de sintaxă (compoziţie), tehnicile plastice, sensibilitatea, originalitatea 
şcolarului; cunoscând geneza şi fazele exprimării plastice la copil , funcţiile perceptiei/ 
/imaginatiei/inteligentei, afectivității si implicarea lor în facerea si recepterea imaginilor 
plastice, elaborăm design-ul educational. Inclusiv finalitätile (obiectivele/competentele) 
educaţiei artistice —plastice sunt structurate pe baza relațiilor dintre ELEV și IMAGINE. 

Toate problemele abordate în curs gravitează fie în jurul imaginii, fie în jurul fiintei 
copilului, fie , cel mai adesea, în jurul celor două centre. 


1.5. Organizarea temelor in cadrul cursului 


Cursul este structurat pe şapte teme mari, considerate esenţiale pentru profesorul care 
proiectează şi coordonează activităţi artistice-plastice (vizual-plastice) : 
a) Comunicarea prin imagine; 
b) Limbajul vizual-plastic (care conține 5 module: punctul şi linia; pata si forma; 
culoarea; compoziţia; tehnicile plastice); 
c) Geneza şi fazele exprimării plastice la copil; 
d) Metode și mijloace de învățământ folosite în educaţia plastică; 


e) Creativitatea (care conţine 3 module: creativitatea vizual-plastică si sursele ei; 
stimularea creativităţii prin dezvoltarea sensibilității/încurajarea spontaneitätii si 
prin antrenamente creative; metode/jocuri specifice); 

f) Evaluarea în cazul educaţiei plastice; 

g) Documentele curriculare. 

În curs sunt trei paragrafe facultative: Creativitatea generală si specifică, 
Situatiile plastice, Educaţia plastică si spaţiul. Parcurgerea lor este benefică pentru 
conturarea unei viziuni creative asupra activităților vizual-plastice desfășurate cu 
prescolarii si elevii. Toate temele sunt importante în înţelegerea specificului educaţiei 
vizual-plastice (artistice-plastice) şi modalitätilor de abordare creativă a activităţilor de 
invatare. Nu treceţi la tema urmatoare decât dacă ati parcurs si înţeles tema precedentă 
(ele se leagă logic una de alta). Faceţi efortul sá intelegeti/asimilati tema 
COMUNICAREA PRIN IMAGINE care scoate în evidenţă fundamentele culturii 
vizuale (minime si esenţiale) necesare unui cetăţean cu studii superioare si mai ales 
unui viitor profesor care va desfășura si activități plastice. 

Cursul insistă pe problematica LIMBAJULUI PLASTIC si a CREATIVITATII 
ARTISTICE, teme esenţiale în economia EDUCATIEI ARTISTICE-PLASTICE. De 
asemenea, cursul insistă şi pe elementele necesare receptării/analizei imaginilor artistice- 
plastice pornind de la faptul că cei mai multi şcolari vor fi receptori de artă (vezi în acest 
sens şi Barlogeanu, L., 2001, Psihopedagogia artei, Ed. Polirom). 


1.6. Formatul si tipul activitatilor implicate in curs 


După ce studentul va parcurge suportul teoretic are de rezolvat diferite sarcini care 
constau în: 
- realizarea unor colecţii de imagini materiale (poze, xeroxuri, lucrari de copii, 
etc,), electronice pe un CDs 
- realizarea unor lucrări plastice proprii în culoare sau alte tehnici; 
- realizarea unor planşe didactice cu ilustrarea unor probleme plastice; 
- analiza unor imagini, desene, realizate de copii, aşezarea în ordine cronologică a 
unor desene realizate de același copil; 
- realizarea unor reprezentări liniare ( linia plastică) a unor mici fragmente 
muzicale; 
- realizarea unui eseu despre personalitatea unei culori ( asemanator cu cele din 
curs): 
- realizarea unei mici colecţii de mici obiecte pentru studiul structurilor naturii. 
Recomandăm efectuarea tuturor activităților chiar dacă nu toate sunt notate. La 
examen studenţii vor prezenta un portofoliu cu lucrările, exercițiile, colecțiile de imagini, 
planse didactice etc. Insistati asupra problemelor de limbaj plastic şi creativitate vizual- 
plastică. Nu neglijati problemele de proiectare a activităţilor plastice si a celor de 
evaluare. 


1.7. Materiale bibliografice obligatorii 


Cioca, V, 2019, Jocul de-a / cu arta, Ed. Limes 
Cioca, V., 2007, Jocul de-a arta, Ed. Limes. 


Cioca, V., 2014, Didactica disciplinei educație plastică — vizuală (pentru învățământul 
preşcolar, primar şi gimnazial), ghid de bune practici, OIPOSDRU, Ministerul 
Educaţiei Naţionale (format electronic); 

Kiss M., Gorcea M., Cioca V., 2011, Copiii şi artele, Editura Grinta, Cluj-Napoca; 
Programa şcolară pentru Arte vizuale şi abilități practice, clasa pregătitoare, clasa I 
si clasa a II- a, aprobată prin ordin al ministrului Nr. 3418/19.03.2013; 

Constantin, P., 1986, Să vorbim despre culori, Ed. Ion Creanga. 

Cristea, M., 2007, Educaţia plastică şi didactica educaţiei plastice în învățământul primar 
ŞI preşcolar. 

Philippe, W., Anne, C., Dominique, E., 2008, Psihologia desenului la copil, Ed. TREI. 

Roco, M.,2001, Creativitate si inteligență emoțională, Ed.Polirom. 

Sternberg, R, J., 2005, Manual de creativitate, Ed. Polirom 


1.8. Materiale si instrumente necesare pentru curs : 


Bloc de desen format A3 sau A4, coli de hartie A4 alba si de diferite culori, creion 
moale (B2, b3), carioca, tus negru, acuarela si guase sau tempera sau acrilice, pensule, 
mape pentru colectii de imagini si desene, cutie cu materiale/obiecte pentru studiul 
structurilor naturii, mape cu lucrari/schite/exercitii plastice/planse didactice proprii. 


1.9. Calendarul cursului 


Prima întâlnire: prima saptămână din luna martie (vor fi parcurse primele 4 module). 

A doua întâlnire: a doua săptămână din luna mai (vor fi parcurse modulele 5, 6, 7, 8,9) 

Până la examen vor fi parcurse modulele 10, 11, 12, si 13. 

Temele de muncă individuală vor fi rezolvate odată cu parcurgerea modulelor. 

La întâlnirile directe studenţii pot aduce temele rezolvate. La examen studenții vor 
prezenta si Portofoliul cu rezolvarea problemelor. 


1.10.Politica de evaluare si notare 


Evaluarea se va face pe baza portofoliuliu, a activităţilor din cadrul celor două 
întâlniri şi prestaţia de la examen. In notarea finală: portofoliu si activităţile de la cele 
două întâlniri directe 50% , prestaţia de la examen 50%. 


1.11.Strategii de studiu recomandate 


Parcurgeti cu atentie suportul teoretic si incercati sa retineti lucrurile esentiale de 
care veti avea nevoie in activitatea didactica viitoare ( ghidativa dupa structura logica a 
temei si dupa sublinierile din text si concluzii). Acolo unde se preteaza problematica 
abordata aplicati cele citite si intelese la analiza unor imagini sau la construirea lor 
efectiva. 
In cazul in care nu intelegeti un termen, o notiune consultati DEX-ul (Dictionarul 
explicativ al limbii romane, Dictionarul de arta, termeni de atelier trecut in bibliografie). 
Rezolvati exercitiile, problemele propuse dupa fiecare TEMA parcursa. Colectiile de 
imagini, desene etc. solicitate se pot imbogati permanent. 


1.12. Teme abordate 


Cursul abordează următoarele teme : 


Câmpurile exprimării vizual-plastice. 

Comunicarea prin imagine . Imaginea şi educaţia vizuală. 

Limbajul vizual - plastic : punctul si linia. 

Limbajul vizual - plastic : pata şi forma. 

Limbajul vizual - plastic : culoarea. 

Compoziţia vizual-plastică şi lectura operei de artă. 

Utilizarea potenţialului expresiv şi creativ al unor tehnici plastice. 

Geneza și fazele exprimării plastice la copil. 

Paragraful Educaţia plastică şi spațiul este facultativ. 

Metode didactice si mijloace de învăţământ în educaţia vizuală. 

10. Creativitatea. Creativitatea vizual-plastică şi sursele ei. 

11. Paragraful Creativitatea generală si specifică este facultativ. 

12. Stimularea potențialului creativ prin activităţile visual-plastice (sensibilitate, 
spontaneitate, antrenament). 

13. Metode specifice de stimulare/dezvoltare a creativității vizual-plastice. 

14. Evaluarea (cum evaluăm sensibilitatea şi libertatea interioară). 

15. Documentele curriculare (programele şcolare, planificarea calendaristică, 

proiectarea unităţilor de învăţare, proiectul de lectie). 


ON AMT RWNPr OS 

1.13.Bibliografie 

* * * Manualele de educatie plastica pentru clesele V-VIII. 


2. Introducere 


“Problema principală a educației rămâne nu atât conţinutul învățământului, cum s-ar 
crede astăzi, cât modul de a provoca setea de cunoaştere a copilului” 
Freinet Celestin 


Ochi, privire, vedere, imagine, imaginaţie, senzorialitate, afectivitate, sensibilitate, 
spirit, gândire, creativitate, imaginar, creaţie sunt realități complexe care fac parte din noi 
şi ne fac pe noi, împreună cu alte structuri complexe, să fim ceea ce suntem. Imaginea, 
aici cu precădere imaginea vizual-plastică, acest ansamblu vag („set fuzzy”) şi oarecum 
straniu, este câmpul în care se întâlnesc si fiinteazä împreună, într-o ciudată 
complementaritate contradictorie, interiorul şi exteriorul, subiectul şi obiectul, realul şi 
irealul, rationalul şi irationalul, logicul şi afectivul, datul şi creatul (imaginatul), individul 
şi socialul, beneficul şi maleficul, ancestralul şi clipa prezentă, previzibilul şi 
imprevizibilul, spaţiul predilect al ludicului dar şi al nebuniei, unealta preferată a visului 
dar şi a artelor vizuale, frumoasa dar şi nebuna minţii, una din principalele substanţe ale 
creativității umane alături de cuvinte şi sunete, este personajul principal impreuna cu 
elevul in cadrul educatiei vizual-plastice. Este necesar, ca viitori profesori pentru 
invatamantul primar si prescolar, sa ne intereseze în mod special imaginile vizual- 
plastice şi tot ce ţine de potenţialul lor creativ, de implicarea lor în creativitatea umană şi 
mai ales în antrenarea copiilor (2 - 11 ani) în sensul descoperirii libertăţii interioare si a 
creativităţii ca mod de viaţă prin intermediul activităților vizual-plastice, cu atât mai mult 
cu cât în educaţie se tinde, din nefericire, spre formarea unor oameni conformişti, cu 
stereotipii numeroase şi marcante. Cursul urmareste cu obstinatie, sa evidentieze 
potenţialul formativ în sens ludic-creativ al activităților vizual-plastice, insuficient 
explorat şi exploatat, activităţi ce se desfăşoară în zona de interferență între câmpul 
motric, campul vizual, campul ideatic si câmpul plastic, activități care antrenează în 
derularea lor mai toate palierele personalităţii umane de la vârstele cele mai fragede. 

ok 

Arta, activitatile de tip artistic, fie sub forma de practicare sau de contemplare, au 
dezvoltat sensibilitatea umană, au cultivat cu precădere armonia, inteligența estetică 
(Read H., 1971) şi au constituit întotdeauna un continent vast de manifestare a 
creativității umane. 

Prin originea ei, natura umană este creatoare. Omul se justifică pe sine în faţa 
creatorului un numai prin ispăşire, ci şi prin creaţie (Berdiaev, 1996). Sunt gânditori care 
au emis ipoteza că „arta a fost şi este instrumentul esenţial al dezvoltării conştiinţei 
umane”. Ca educatori şi foşti copii ştim, simţim, ne aducem aminte de fascinația 
culorilor, de plăcerea de a desena, picta, modela liber fără instrucţiuni. Ştim de asemenea 
că toţi copiii înainte de a învăţa să scrie încep sá „mäzgäleascä”, sá se joace cu linii, cu 
pete de culori; să facă o serie de mişcări cu creionul sau alte instrumente lăsând diferite 
urme pe o serie de suprafeţe, sublimând energii, stări în semne plastice simple, dar 
expresive. Acest act expresiv, vital, în care copilul intră spontan cu toată fiinţa este solul 
din care va creşte treptat tendința de autoexprimare, de explorare a lumii, de manifestare 
creativă, ludică a impulsurilor, senzatiilor, bucuriei, tristetii, curiozitätii, fricii, etc. 


Dacă omul nu este doar creatură, ci şi creator şi, în mod natural, fiecare copil are un 
potenţial creatv, ne putem întreba ce poate face grădinița şi şcoala pentru a nu obtura 
acest potenţial, ci, dimpotrivă, pentru a-l activa, stimula, dezvolta, ştiut fiind faptul că 
învățământul deţine cele mai multe practici noncreative. 

Sistemul de învățământ are un pronuntat carecter inertial şi poartă înlăuntrul său 
premizele unei atitudini conformiste şi rutiniere. Educatorul/invätätorul/profesorul poate 
foarte uşor stationa într-o abordare de rutină a demersului didactic, multumindu-se cu 
aplicarea „cuminte” a programei de educaţie plastică, reluând an de an teme, modalităţi 
de învăţare, etc., fără să ţină cont că sunt alti copii, că sunt posibile abordări mai 
incitante, mai stimulative, mai creative. Învățătorul poate deveni factorul esenţial in 
stimularea spiritului creativ al elevilor dacă: 

- porneşte în demersul didactic de la o viziune esențialmente pozitivă asupra 
naturii umane; 

- considera că este perfect normal ca cineva să se simtă implicat într-o decizie la 
formularea căreia a luat parte; 

— crede în capacitatea de autorealizare a elevilor şi îi încurajează în acest sens; 

- apreciază individualitatea, personalitatea fiecăruia; 

— încurajează, promovează şi recompensează creativitatea; 

- este angajat într-un proces de schimbare permanentă şi are competente necesare 
pentru a gestiona schimbarea; 

— pune accentul mai mult pe motivaţia internă decât pe cea externă ; 

— pune accentul pe proces şi nu pe produs, pe ceea ce se întâmplă cu structurile 
psihice implicate în învăţare şi nu pe produsele obiectuale (lucrările plastice în 
sine). 

Dar ce se poate face efectiv pentru stimularea creativităţii la clasele I-IV si la gradinita 
prin activitățile plastice? Este întrebarea esenţială pe care ne-o punem şi la care încercăm 
să construim câteva răspunsuri . Aceste posibile solutii pragmatice se bazeaza pe cateva 
premise. 

O prima constatare este faptul că orele de educaţie plastică ne permit să valorificam 
mai intens potenţialul creativ al copiilor prin caracterul lor ludic accentuat. Apoi copilul 
vine la şcoală cu o mare experienţă vizuală, ştiut fiind faptul că cea mai mare cantitate de 
informaţie intră pe canalul vizual; de altfel copiii au şi multiple experienţe plastice 
încercate acasă (şi apoi la grădiniţă), ei având în marea lor majoritate încă nestinsă 
plăcerea de a „mäzgäli”, de a reprezenta plastic lumea, senzațiile, trăirile, uimirile proprii, 
spontan, direct. 

Un alt motiv este faptul că activităţile plastice oferă copiilor posibilitatea de a explora 
lumea vizual şi tactil, implicând şi mişcarea mâinilor, nu numai a ochilor, mişcare care 
se încarcă de stările interne în care se află aceştia în timp ce pictează, desenează sau 
modelează. 

Elementele de limbaj plastic şi tehnicile plastice devin „instrumentele” cele mai 
accesibile copiilor pentru a se exprima şi a realiza imagini plastice expresive. De la 
familiarizarea cu elementele de limbaj plastic se poate ajunge prin intermediul unor 
ingenioase explorări vizual-plastice la descoperirea virtuţilor expresive ale acestora. Aici 
intră în joc creativitatea pedagogică a invatatorului/profesorului. 

Un motiv important este şi faptul că desenul este iubit de copii, aceştia simțind nevoia 
de a desena, picta, tot aşa cum simt nevoia de a se juca. Între desenul copiilor şi joc există 

multe trăsături comune care au fost evidenţiate în sens creator de mulți pedagogi, 
profesori de desen, artişti, psihologi. Lucrările plastice ale copiilor constituie un mesaj 
sincer, autentic, scăldat afectiv, care vorbeşte despre lumea exterioară şi cea interioară, 
despre felul în care ei văd, simt şi interpretează aceste lumi şi relaţiile dintre ele. 

Prin faptul că activitățile vizual-plastice solicită energii, mişcare, imaginaţie, 
ingeniozitate, sensibilitate şi induc plăcere, devin un important câmp de manifestare 
liberă neîngrădită a facultăţilor creatoare ale copilului. 

Pornind de la aceste premize, cursul incearca sa prezinte studentilor , viitori profesori 
in invatamantul primar si prescolar, principalele probleme/teme ale educatiei vizual- 
plastice (artistice-plastice) si posibile directii/strategii de actiune in vederea dezvoltarii 
sensibilitatii, simtului estetic si a potentialului creativ al elevilor. 

Ca o concluzie sa retinem trinomul esential, coloana vertebrala care structureaza 
educatia artistica-plastica , viziunea de ansamblu, finalitatile si tot demersul profesorului 
indiferent de varsta si personalitatea scolarului: 


COPIL / ELEV --- IMAGINE --- REALITATE 

3. MODULUL 0: câmpurile exprimării vizual-plastice 


3.1. Scopul 


Înțelegerea faptului că sunt mai multe modalităţi de exprimare la indemâna 
copilului/scolarului; atunci când se exprimă vizual-plastic, sunt activate/implicate 
următoarele câmpuri din ființa sa: 

-câmpul gestic (miscarea) 
-câmpul vizual/perceptiv 
-câmpul mental (intelectiv) 


3.2. Obiective/competente vizate prin studiul temei 


e să înţeleagă si sa explice în ce costă câmpul gestic si implicarea lui în exprimarea 
plastică; 

e să înțeleagă si să explice în ce constă câmpul vizual şi implicarea sa în exprimarea 
plastică; 

e să înțeleagă si să explice in ce constă câmpul intelectiv şi implicarea lui in 
exprimarea plastică; 

e să înțeleagă faptul esențial că în exprimarea plastică cele trei câmpuri conlucreazä, 
implicându-se mai mult sau mai putin, în funcție de intenţie, de sarcina didactică, 
scopul urmărit. 

e să deţină un set de exerciţii, jocuri vizual-plastice prin care pot fi activate cele trei 
câmpuri. 


3.3. Schema logica a modulului 


- omul se poate exprima verbal, muzical, mimico-gestic, prin dans, prin scris, vizual- 
plastic (desenand, pictand, modeland) sau prin alte modalitati (fotografie, film, teatru 
etc.).; 

- ce câmpuri psihice din personalitatea sa sunt cu precadere implicate în exprimarea 
plastică? 

- caracteristicile celor trei câmpuri — gestic, vizual și intelectiv; 

- situaţii de învăţare în care sunt implicate în diferite modalităti cele trei câmpuri. 


TERMENI CHEIE : - exprimare vizual-plastică 
- câmpul gestic 
- câmpul vizual 


- câmpul intelectiv 


Omul este o ființă care simte nevoia să exploreze mediul în care trăieşte şi pe sine 
însuși. Nefiind singur el simte nevoia să comunice cu ceilalti, să se exprime. El are la 

îndemână mai multe modalități de a se exprima, de a comunica cea ce simte, gândește, își 
imaginează, cea ce înţelege sau îl sperie : el se poate exprima verbal, muzical, mimico- 
gestic, prin dans, prin scris, vizual-plastic (desenând, pictând, modelând) sau prin alte 
modalităţi (fotografie, film, teatru etc.). Când ne exprimăm vizual-plastic, ce structuri sau 
instante din ființa noastră sunt activate, implicate? Cand copilul desenează, pictează sau 
modelează, ce câmpuri psihice din personalitatea sa sunt cu precadere implicate? 
Psihologii care s-au aplecat asupra debutului exprimarii plastice la copil au scos în 
evidență coparticiparea a trei câmpuri psihice : 

- câmpul gestic (mișcarea) 

- câmpul vizual/perceptiv 

- câmpul mental (intelectiv) 

Nu mă pot exprima plastic pe un suport, într-un material (hârtie, lut etc.) fără ajutorul 
mișcării (mana se mişcă deplasând creionul, pensula etc.). Deci în actul desenării, 
pictării, modelării în lut sau plastelină, copilul/artistul apelează la anumite miscäri/gesturi 
care nasc urme plastice : linii, pete, șiruri de puncte, forme, cromorfeme etc. Ce gesturi, 
ce mișcări fac copiii cu mâna, cu mâinile atunci cand desenează sau pictează? Aceste 
mişcări au anumite caracteristici, calități, expresivitati : 
au o anumită formă (dreaptă, curbă, rotundă, unghiulară, spiralată); 

o anumită desfăşurare spațială (pe orizontală, pe verticală, pe diagonală); 
o anumită direcţie (de sus în jos, de jos în sus, de la stânga la dreapta etc.); 
o anumită viteză, forță; 

un anumit ritm 

Sunt elemente, caracteristici care se regăsesc într-o formă sau alta si in dans, iar unele 
dintre ele în muzică. Toate elementele plastice sunt născute în urma unui gest (chiar si 
punctul) dar cele mai încărcate de miscare/gesticä sunt linia si pata. 

Campul vizual, vizualul, vederea, văzul este implicat atat în facerea imaginii plastice 
cât şi în analiza/contemplarea acesteia. Campul vizual al omului are o anumită formă 
(apropiată de cerc) atunci când privim si explorăm lumea reală dinafara noastră. Câmpul 
plastic, suportul, suprafața pe care pictăm sau desenăm este aproape întotdeauna un 
dreptunghi de marimi diferite. În câmpul nostru vizual vedem o multime de obiecte, 
fenomene, culori, forme, texturi, mișcări etc. Pe suprafața de hârtie dreptunghiulară, care 
va deveni câmp plasic, noi plasăm diferite elemente plastice (puncte, linii, forme, pete, 
culori etc.) care vor codifica/sugera/vor face vizibile diferite calități vizual-plastice ale 
lumii exterioare precum si trăiri, emoţii, gânduri, invenții etc. din lumea interioară 
(câmpul mental). Văzul, vederea este implicată atât în explorarea vizuală a lumii 
exterioare cât şi în conducerea și controlul vizual al mişcărilor mâinii care desenează sau 
pictează. Văzul/vederea relationeazä cea ce vedem în lumea din jurul nostru cu cea ce 
facem şi vedem pe spațiul hârtiei. Prin intermediul memoriei vizuale stocăm în minte o 
mulțime de imagini, inclusiv artistice-plastice, care configurează, treptat, un veritabil 
muzeu imaginar propriu care va fi mereu consultat de mintea noastră atunci cand creăm 
imagini sau privim imagini. 

Câmpul mental include toate structurile psihice ale fiinţei umane (afectivitate, gândire, 
memorie, inteligență, imaginaţie, limbaje etc). Câmpul mental este implicat în orice tip de 
activitate/actiune vizual-plastică oricât de sumară sau de elementară ar fi aceasta. El nu 
poate fi obturat. În schimb câmpul vizual poate fi obturat (se poate desena/picta cu ochii 
închişi). 

In exprimarea plastică cele trei câmpuri conlucrează, implicându-se mai mult sau mai 
puţin, în funcţie de intenție, de sarcina didactică, scopul urmărit. 


3.4. Situaţii de învăţare în care sunt activate/jucate cele trei 

câmpuri 

În continuare vom prezenta pe scurt câteva modalităţi concrete de abordare a 
problemelor mişcării şi dinamicii în cadrul activităţilor vizual — plastice cu elevii ciclului 
primar şi gimnazial. 

Mişcarea fizică, mişcarea optică, mişcarea perceptivă si gestica actului desenării, 
pictării, modelării au în sine virtuţi ludice. Este ştiut faptul că, copiii iubesc foarte mult 
jocurile de mişcare, mişcarea fizică, mişcarea ca atare. Probabil eventualele explorări 
plastice ale mişcării în cadrul unor anumite teme plastice la clasele I-VIII şi nu numai ar 
trebui să fie aproape total ludice. 

lată câteva exerciţii joc simple şi foarte iubite de copii: 

a. hârtia de desen care poate fi albă sau de o anumită culoare este ringul de dans; 
mâna copilului şi creionul (sau alt instrument) sunt personaje care dansează; se 
poate dansa pe hârtie după anumite ritmuri muzicale; 

b. hârtia de desen este un patinoar, mâna copilului patinează pe suprafaţa lucioasă 
sau mată mai repede, mai încet, mai täios, mai moale; 

c. trasăm linii cu pensula, cu creionul, cu pana etc. pe hârtie (linii viguroase, tari, 
drepte, zvâcnite, moi, dulci, ondulate, spiralate); 

d. pe o placă de lut moale ne jucăm cu instrumente (ebăşoare) realizând diferite 
trasee liniar mai tăioase sau mai moi, etc. 

e. pe o supraftä de hârtie ne imaginăm drumul urmă lăsat de o furnică, un melc, un 
şarpe, etc. 

4. MODULUL 1: Comunicarea prin imagine 
4.1. Scopul 


Înțelegerea faptului că IMAGINEA este conceptul/realitatea esenţială, instrumentul 
principal prin care se realizeaza educatia vizual-plastică (artistică-plastică). 


4.2. Obiective/competente vizate prin studiul temei 


să înțeleagă si sa explice relatia dintre imagine si comunicare 

să inteleaga relatia dintre mesaje si semnale in cazul imaginii 

să inteleaga si sa explice din ce se constituie semnificatia imaginii 

să inteleaga fundamentele culturii vizuale (principalele caracteristici vizuale care 
se regasesc in orice imagine); 

să recunoasca si sa descrie elementele esentiale ale imaginii 

să defineasca in mod operational elementele esentiale ale imaginii; 

să descrie domeniile imaginii si genurile acestora. 


4.3. Schema logica a modulului 


Comunicarea: comunicatorul transmite stimuli pentru a modifica/influenta 
comportarea altor persoane. 
Mesajul  plastic/poetic se constituie la intersectia universului artistului, 
universului operei si universului receptorului de artă. 
Elementele esentiale ale culturii vizuale : 
Compozitia/compunerea imaginii : 
- centre de ineres/centri dinamici 
- linii de forta 
- cercuri si curbe 
- numarul de aur/sectiunea de aur 
Iluzia profunzimii in cadrul imaginii : 
- plane distincte 
- mascări parţiale de forme 
- perspectiva aeriană (colorata) 
- perspectiva liniară 
- alte perspective 
Scara planurilor : 
- plan general 
- plan larg 
- prim plan 
- plan mijlociu 
- plan american 
- plan italian 
- gros plan 
- tres gros plan 
Vederea sau unghiul de vedere : 
- din fatá 

din spate 

din profil 

din trei sferturi 

de la nivelul ochilor 
de sus in jos 

de jos in sus 


Culoarea : 


culorile lumină 

culorile pigment 

culorile primare (rosu, galben, albastru) 

culorile binare (oranj, verde, violet) 

culorile terțiare 

culori calde (rosu, oranj, galben), reci (albastru,violet, verde) 
culori complementere (rosu-verde, galben-violet, albastru-oran) 
nonculori (culori acromatice) : alb, negru, griuri neutre 
amestecul optic al culorilor 

amestecul fizic al culorilor 

contrastele cromatice 

acord, armonie, game cromatice 


Eclerajul/iluminarea obiectelor/formelor: 


directá 
indirectá 
iluminarea din fatá/lateral/din trei sferturi/razant/contre-jour 


Domeniile imaginii si genurile acestora : 


pictura (portret, peisaj, natura moarta, scena de gen, compozitie) 
desenul 

fotografia 

artele grafice 

filmul 


TERMENI CHEIE : 
comunicarea 
mesajul plastic/poetic 
compozitia/compunerea imaginii 
iluzia profunzimii 


scara planurilor 
vederea/unghiul de vedere 
culoarea 

eclerajul 

domeniile imaginii 

4.4. Comunicarea prin imagine 


Comunicarea este una din dimensiunile esențiale ale existenţei, ea regăsindu-se 
la toate palierele de sructurare/organizare a materiei. Pentru biolog comunicarea este o 
acţiune a unui organism sau a unei celule care alterează modelele probabile de 
comportamant ale altui organism sau ale altei celule, într-o manieră adaptativă pentru 
unul sau pentru ambii participanţi (Mihai Dinu, 1997).Probabil, psihologul şi sociologul 
nu concep comunica-ea în absenţa unui subiect dotat cu conştiinţă deşi acesta nu este 
totdeauna conştient de informaţia pe care o vehiculează. O altă definiţie accentuează alt 
aspect : Comunicarea este un proces prin care un individ (comunicatorul) transmite 
stimuli (de obicei, verbali) cu scopul de a schimba comportarea altor indivizi (auditoriul). 
Trebuie să subliniem faptul că sunt mai multe posibilităţi de comunicare, nu doar 
verbală; ba mai mult, s-a constatat că persoanele aflate în interacțiune nemijlocită îşi 
transmit cu precădere mesaje nonverbale. De asemeni menţionăm faptul că nu orice 
comunicare urmăreşte să provoace modificări comportamentale. Poezia, muzica, artele 
plastice sunt nişte mijloace puternice de influențare a constiintelor şi de modelare a 
emotionalitätii, chiar dacă în intenţia artistului emiţător nu este ideea schimbării conduitei 
receptorului de artă. Viaţa complexă a grupurilor sociale, a societăţii umane, necesită o 
interacțiune continuă între membri şi instituţiile sale, comunicarea (idiferent de 
mijloacele prin care se realizează) fiind ceea ce leagă organismele între ele. Dar „aspectul 
cel mai spinos al comunicării, care ne interesează aici, rezidă tocmai în contradictia dintre 
nevoia interlocutorilor de a-şi transmite mesaje şi imposibilitatea practică în care se află 
ei de a emite şi recepționa altceva decât semnale”(Mihai Dinu, 1997). Operele de arta, 
imaginile transmit mesaje sau semnale? Termanul generic de mesaj acoperă o mare 
varietate de realități : gânduri, sentimente, trăiri, idei, emoţii, stări de conştiinţă sau 
produse ale fanteziei/imaginaţiei. Aceste manifestări complexe ale psihismului uman nu 
pot fi sesizate direct de sistemele noastre senzoriale. De aceea cel care vrea să transmită 
mesaje (fie el scriitor, politician, profesor, artist plastic, actor etc.) este obligat să 
incredinteze unor semnale materiale, perceptibile senzorial (sunete, vocale, consoane, 
culori, linii, forme, gesturi, mişcări etc.) misiunea de a reprezenta indirect, produsele 
impalpabile ale conştiinţei şi afectivității. Acest proces de traducere/transformare a 
mesajului în semnale (codificare) se dovedeşte a fi o activitate indispensabilă, iar 
transmitatorul care o efectuează, un participant de neänläturat la procesul comunicării. 
Transmitätorul, în cazul artistului este şi sursa sau enuntatorul mesajului (el îşi transmite 
mesajul prin opera creată de el însuşi). Enuntatorul mesajului (artistul/creatorul imaginii) 
preia conştient sau inconştient idei, viziuni, simboluri, motive, soluţii tehnice/plastice etc. 
formulate, configurate de alţi artişti dinaintea sa. Prin imaginile sale nu vorbeşte doar el, 
artistul, ci şi părinţii, educatorii, prietenii, grupul de apartenenţă socială sau profesională, 
muzeul imaginar, spiritul epocii. Aşa , de exemplu, pictorul Botticelli ca şi publicul său, 
aparțineau unei culturi foarte diferite de a noastră, şi anumite aspecte ale activităţii lor 
vizuale erau puternic impregnate de aceasta ( Pierre Bourdieu, 1998). Putem spune că, 
comunicarea este polifonică şi că mesajul artistului codificat în opera plastică, este mult 
mai complex decât pare la prima vedere şi are în spatele său acumulări/aluviuni deversate 
/decantate/precipitate în fiinţa artistului. 

Mesajul poate fi considerat, fie ca un dat (telegramă, ordin) fie ca un fenomen pe 
cale de costituire. În momentul emisiei, mesajul este întotdeauna o acţiune personală (mai 
ales în cazul artei), individualizată, trăită de o fiinţă care îi conferă un moment unic în 
istoria sa. Activitatea artistică începe chiar de la sursă. Mesajul plastic, ca şi mesajul 
poetic, nu corespunde niciodată într-un chip cu totul adecvat, unei semnificaţii 
prestabilite (Rene Berger1976). Mesajul/semnificatia se coaguleazä în timpul facerii 
operei plastice din tensiunea, interferența, precipitarea semnelor pur plastice şi lumea 
interioară a artistului grea de aluviuni, totul într-o combustie potentatä de voinţa de a 
crea. Opera de artă propune o nouă adecvare între semnele care o constituie şi 
semnificaţia pe care o poartă acestea, semnificație pe care fiecare nouă privire o face 
mai amplă (Rene Berger1976). Deci semnificația operei de artă se constituie/ia 
naştere/se configurează la intersecția dintre universul 
creatorului/sursei/transmitatorului, universul operei propriu-zise si universul 
receptorului de artă. În cazul receptorului de artă, este implicată/activată pe lângă alte 
multe instanţe psihice, şi cultura artistică (cultura vizuală). Receptorul fără cultură 
artistică sau cu o cultură precară, se mulţumeşte de regulă, să extragă din mesajul operei 
acele elemente prin care să identifice obiectele sau grupul de obiecte. Avem în acest 
caz o receptare tip recunoaştere elementară : copaci, grup de copaci fără frunze, 
toamnă, peisaj de toamnă. Oare opera de artă este un mesaj cifrat de artist pe care 
spectatorul trebuie să-l descifreze? Sunt specialişti (istorici, psihologi, psihanalişti, socio- 
logi etc.) care reduc operele de artă la nişte documente istorice, psihanalitice etc., 
descifrându-le mesajul împunându-le în prealabil codul la care s-au acordat ei (cod 
istoric, psihanalitic, sociologic etc.). Dar dacă mesajul, în cazul operei de artă, nu este 
un dat nici la emisie nici la transmisie, cu atât mai mult nu este un dat la recepție. Rezultă 
deci că opera de artă nu e niciodată supusă unei simple descifrări. Actul receptării, în 
cazul operei de artă, poate fi instaurator nu doar de tipul recunoaştere. În receptarea 
operei de artă se vorbeşte de fapt de trei intenţii posibile ale consumatorului de artă : îl 
poate interesa intenţia autorului (ce vrea să spună de fapt autorul prin intermediul 
operei/imaginii), intenţia operei (ce îmi spune efectiv opera/imaginea pe care o am acum 
şi aici sub privirile mele), sau intenţia proprie (ce îmi activează opera/imaginea în mintea 
mea şi ce semnificaţii pot construi eu pornind de la lumea mea interioară), perspectivă ce 
scoate in evidență coplexitatea comunicárii/dialogului cu opera de arta. Ca 
urmare,” gindirea critică... trebuie să atragă atenţia spectatorului că nu trebuie sá se lase 
în seama unei recepții standard prin intermediul unui criteriu valabil pentru toţi, fiindcă 
fiecăruia 1 se cuvine să participe la existenţa artei după cum i se cuvine artei să participe 
la existenţa fiecăruia” (Rene Berger, 1976). 


După această introducere în problema comunicării în general şi a comunicării în 
artă şi prin artă în special, şi avertismentul formulat de R. Berger care nu trebuie uitat de 
nici un educator, vom prezenta , pe scurt, principalele caracteristici vizuale care se 
regăsesc, într-un fel sau altul, în picturi, desene, fotografii, în imaginile filmice, tv şi 
video şi care constituie, totodată, fundamentele unei culturi vizuale fireşti omului 
contemporan care trăieşte într-o lume dominată de vizual. Pentru a putea dialoga cu 
opera de artă, cu imaginea bidimensională sau tridimensională, elevul are nevoie de o 
minimă cultură vizuală care să-i mijlocească experienţe estetice care, la rândul lor să-i 
inducă satisfacţii contemplative. 


Luminarea formelor in pictură (eclerajul) 


4.5. Elementele esențiale ale culturii vizuale 


4.5.1. Compozitia/compunerea imaginii 


Compoziţia/compunerea unei imagini se referă, într-o prima şi elementară 
aproximaţie, la organizarea/gruparea unui număr oarecare de elemente identificabile 
prin văz : pete, mase/suprafete colorate, segmente de dreaptă, puncte, figuri 
geometrice, elemnte semnificative (motive, obiecte, personaje). Aceste elemente 
grupate/compuse/organizate pot fi identificate în picturi, gravuri, desene, fotografii, afişe, 
timbre etc. În artele vizuale, organizarea formelor/cromorfemelor reprezintă un mod 
esenţial al creaţiei, arta fiind concepută de-a lungul vremurilor de dezvoltare estetică 
ca un proces de compoziţie (Herbert Read 1971). Prin compoziţie vizuală, Rudolf 
Arnheim înţelege modul în care operele de artă sunt alcătuite din forme, culori sau 
mişcări. De obicei , aceste organizări de forme, culori etc. când sunt analizate, există 
tendinţa vizibilă în majoritatea tratatelor de a reduce imaginea/opera plastică, la forme şi 
direcţii privite drept osaturä constitutivă, adică la pătrate, triunghiuri, pentagoane etc., cu 
alte cuvinte la nişte diagrame ce scot în evidenţă părțile concrete ale materiei vizibile. 
Arnheim (1995), subliniind faptul că aceste diagrame corespund sau se regăsesc doar 
la un grup de opere sau la un artist şi că de obicei ele sunt unice, priveşte şi 
analizează compunerea imaginilor artistice, ca de altfel şi percepțiile, ca pe un „câmp 
de luptă” , unde toate formele sunt configurații de forte care se organizează în virtutea 
a două principii adânc înrădăcinate in structurile noastre mentale : centricitatea si 

excentricitatea. El descrie structura compozitionalä, fie ea un sistem compozițional 
centric, excentric sau combinaţii ale acestora, pornind nu de la lucruri sau forme, pete, 
culori ci de la vectori, căci toate formele sunt configurații de forte direcționate. 

Elementele care se compun după diferite principii (simetrie, asimetrie, centricitate, 
excentricitate, polaritate, închidere, deschidere etc.) , fie că le considerăm forme, pete, 
mase/suprafete colorate, linii, motive, personaje sau centri dinamici cu reţeaua de relații 
dintre ei ori diferite îngrădiri sau arii restrânse, pot fi identificate în picturi, desene, 
sculpturi, fotografii, afişe etc. Se constată, de-a lungul vremurilor, o evoluţie a 
compoziţiei după unii autori de la compoziţii închise/centrice spre compoziţii 
deschise/excentrice. Această evoluţie a avut urmări asupra manierei în care compoziţia se 
înscrie într-un spaţiu dat : monument, tapiserie, tablou, pagină de carte, afiş, ecran etc. În 
antichitate stilul unor monumente (frontoane, frize, bazoreliefuri) a dus la prezentarea de 
forme alungite şi repetate. În evul mediu, stilul romanic şi gotic au antrenat prezenţa de 
forme, cadre rotunjite sau ogivale. Dezvoltarea picturii de şevalet (pânză pe un şasiu de 
lemn) a făcut din dreptunghi forma dominantă în care se organizează progresiv 
imaginea în occident. Desigur se întâlnesc forme, cadre diferite: pătrat, cerc, triunghi, 
oval, hexagon, pentagon etc., dar forma dominantă a cadrului în care se compune 
imaginea în occident este dreptunghiul. Cele mai multe tablouri sunt dreptunghiulare; 
cărțile, timbrle, ilustrațiile, afişele, inclusiv ecranul televizorului, cinematografului sunt 
dreptunghiulare. Cadrul în care se desfăşoară imaginea are o anumită structură vizual- 
geometrică (axe de simetrie, diagonale) care poate fi exploatată. 


4.5.1.1. Centre de interes / centri dinamici si linii de forţă 


În organizarea/compunerea elmentelor imaginii sesizăm puncte puternice (centre 
de interes) şi linii de forţă. Punctele puternice/centrele de interes sau centri dinamici 
sunt opriri obligatorii pentru ochii care examinează imaginea şi pot fi marcați prin : 

- pata clară, luminoasă într-un ansamblu întunecat; acest singur element constituie 
un pol de atracţie imediat: 

- mai multe pete luminoase divers repartizate; ele constituie un veritabil traseu 
luminos al imaginii care orientează privirea; 

- elemente identificate ca intervenind în semnificaţia globală a imaginii : motive, 
obiecte, personaje; un element viu (om sau animal) constituie un punct puternic 
într-un ansamblu inanimat. 

Liniile de forţă corespund unor linii simple (direcţia unui perete, curbura unui corp, 
linia de orizont) care străbat fotografia, tabloul sau altă imagine. Ele există virtual în 
spaţiul geometric al dreptunghiului cadru (diagonale, perpendiculare, paralele) şi 
permanet ajută la fel de bine la construirea cât şi la citirea imaginii. Combinarea de 
verticale, orizontale şi de oblice în cadrul dreptunghiului imaginii oferă diferite 
gruparea acestor linii de forță şi centre de interes imaginea poate fi simetrică sau 
asimetrică, închisă sau deschisă, dinamică sau statică. 

În organizarea şi lectura vizuală a imaginii au o mare importanţă liniile şi direcţiile 
orizontale, verticale, oblice şi cele curbe. Linia orizontală este rece, calmă şi plată şi 
poate evoca orizontul şi imobilitatea unui corp întins. Ea se armonizează perfect cu 
formatul dreptunghiular. 

Linia verticală evocă poziţia în picioare şi exprimă hotărârea. Ea nu are, în schimb, 
proprietatea de a sugera profunzimea spaţiului : dacă privirea este confruntată cu mai 
multe verticale ea se opreşte şi nu penetrează în profunzimea imaginii. 

Diagonala (linia sau direcţia oblică) este animată de-o mişcare care atrage 
privirea.Ea este cea care orientează, de obicei, sensul, direcţia lecturii imaginii. De altfel, 
în câmpul perceptiv, atât animalele cât şi omul este atras în primul rând de 
tintele/obiectele care se mişcă şi dintre liniile şi direcțiile orizontale, verticale şi oblice, 
ultima este cea care sparge optic planitatea bidimensională şi induce senzația de 
mişcare/dinamism în privitor. 

În structura compozitionalä a imaginii pot intervenii mai multe linii oblice precum şi 
combinaţii de linii verticale şi orizontale, verticale şi oblice, oblice plus verticale plus 
orizontale obținându-se efecte diferite (mişcări ascendente puternice, instabilitate, 
nelinişte, senzaţia de ruptură etc.). Mai trebuie spus, că în funcţie de felul cum este 
structurată imaginea, liniile şi direcțiile orizontale, verticale şi cu precădere cele oblice 
pot avea o mare importanţă în orientarea citirii vizuale a acesteea. 


4.5.1.2. Cercuri şi curbe 


Cercul este o figură geometrică perfectă în măsura în care este întreagă şi închisă. 
Cercul ocupă un loc preponderent în arta monumentală religioasă (cupole, rozase, vitralii 
etc.). Curbele conferă imaginii o bländete care temperează duritatea dreptelor si 
unghiurilor. 

Cadrul circular e mai puţin utilizat decât cel dreptunghiular. Se întâlneşte mai cu 
seamă în Renaştere (tondo) la unele tablouri destinate să orneze interiorul bisericilor. De 
asemeni apare ulterior ca şi cadru de portret -medalion (la Grigorescu de exemplu). 

Cadrul circular în care este circumscrisä imaginea, naşte alte curbe în interiorul 
imaginii cu unul sau mai multe centre de interes care sunt centrul cercului cadrului 
imaginii şi centrele altor cercuri imaginare sau efectiv construite. Aceste linii circulare, 
curbe corespund unor forme concrete (rotunjimea unei feţe, unui bust sau a unui braţ, 
conturului unui vas etc.) sau apar construite ca atare în osmoză cu diferite câmpuri 
cromatice (în constructivism sau în arta abstractă de factură geometrică. 

Cercul şi curbele sugerează o serie de conotaţii specifice diferitelor culturi. Cercul 
este împreună cu centrul, crucea şi pătratul, al doilea simbol fundamental. EI poate 
însemna perfecțiune, omogenitate, cerul cosmic, divinitatea, timpul, poate fi simbol al 
sinelui, protecţie, soarele etc. 

În imaginile complexe unde sesizăm alături de forme circulare, linii drepte, oblice, 
libere, curbele introduc un element de temperantá care contribuie la efectul general de 
armonie şi echilibru. 


4.5.1.3. Numărul de aur (secţiunea de aur) 


În lumea formelor şi structurilor naturale ca şi în cele artistice întâlnim o mare 
diversita- te de raporturi între mărimi liniare, suprafețe, volume etc. Aceste 
raporturi/relatii pot fi grupate în două mari categorii : două sau mai multe mărimi pot fi 
egale sau inegale. În cazul celor inegale (o dimensiune este mai mare iar cealaltă sau 
celelalte sunt mai mici) întâlnim o mare varietate. Totuşi în această mare varietate, 
oamenii au descoperit un raport care apare foarte des în alcătuirea unor cristale, plante, 
animale, fiinţa umană şi chiar în foarte multe alcätuiri/constructii umane. Acest raport, 

exprimat prin relația dintre două segmente inegale, în aşa fel, încât raportul dintre 
segmentul mare şi segmentul mic să fie egal cu raportul dintre suma celor două segmente 
şi segmentul mare, este exprimat numeric prin tr-un număr irațional : 1,618...Acest număr 
a fost numit numărul de aur sau proporţia divină. Acest raport între diferite mărimi 
(segmente, suprafeţe), acest număr de aur irațional, poate costitui un element de referință 
în fotografie, pictură, sculptură sau arhitectură, şi dä naştere unei compoziții 
echilibrate, armonioase. 


4.5.1.4. Iluzia profunzimii în cadrul imaginii 

Iluzia profunzimii spaţiului, în cazul imaginii bidimensionale, se poate realiza prin 

mai multe modalităţi : 

- prin crearea unor plane distincte, sugerate prin diferite repere (grupuri de 
personaje, obiecte, copaci etc.) ; 

- obiecte, forme acoperite, mascate partial de alte obiecte/forme; 

- perspectiva colorată (aeriană) : în natură obiectele îndepărtate le vedem într-o 
tentă albăstruie; în pictură prin estomparea contrastelor pe măsură ce formele 
sunt tot mai depărtate; 

- perspectiva liniară care e fondată pe o iluzie optică care ne face să vedem 
obiectele îndepărtate mai mici decât cele apropiate de noi. Elementele 
perspectivei liniare sunt: punctul de vedere, raza vizuală principală, linia de 
orizont, punctul de fugă, linii de fugă. Există perspective liniare cu un punct 
de fugă, cu două sau cu trei puncte de fugă. Într-o abordare complexă, cu 
tendinţe exhaustive, putem vorbi de sisteme perspectivice -- ipoteze spatiale 
construite de mintea artiştilor sau a geometrilor (sisteme unitare, unificate de 
tratare şi regrupare a cromorfemelor în planul tabloului/imaginii)-- proxemice, 
relative sau mixte şi ale distanțelor îndepărtate : 

a) Perspective proxemice : 

- optică 

- paralelă 

- arabesc sau entrelacs (arta orientală, persană, Pollok) 

- focală (obiectul reprezentat ocupă aproape în întregime suprafaţa 
tabloului — portret, gros-plan în cinematografie) 
reversibilă (este o perspectivă optică în care înaintele şi în spatele îşi 
schimbă mereu locurile — reversibilitatea figurä-fond, Echer) 

- taşistă 

- în tablă de şah (Mondrian, Klee) 

- microscopică; 

b) Perspective proxemice relative sau mixte : 

- sferică 

- axială 

- frontală 

- prin rabatere, eşalonare (arta egipteană, arta infantilă, Dubuffet) 

- cavalieră (utilizată adesea în organizarea picturală a naturii moarte — 
Cezanne, cubiştii) 

- cubistă (cubism analitic şi sintetic) 

- proiectivă 

- barocă 


- izometricá; 


Perspective ale distanțelor îndepărtate : 


- liniară 
- inversă 
- oblică 


- atmosferică (aeriană) 

- în zbor de pasăre 

- în etaje (registre, planuri) 

- în înălțime (pictura chineză clasică) 


- anamorfoticä. 


4.5.1.5. Scara planurilor 
Scara planurilor corespunde märimii fiintelor animate, obiectelor sau elemntelor 


de decor 


reprezentate în imagine raportate la mărimea acesteia. Ea nu depinde de 


mărimea imaginii dar traduce un raport de proporţie între subiect şi cadru. Dăm mai Jos o 
scară a planurilor care se regăseşte în diferite imagini picturale, benzi desenate, 


fotografii, în imagini filmice : 
Planul Funcţia În ce imagine îl găsim În cinema la ce foloseşte 
generală el? 
Plan descrie pictură sau fotografie de - arată contextul scenei; 
general peisaj; - suscită o emoție estetică; 
vinete în benzi desenate sau | - sugerează singurătatea 
în debutul romanelor foto eroului (personaj redus la 
starea de siluetă de punct 
în imensitatea planului). 
Plan situează peisaj care însoţeşte drept - evocă acţiunea global; 
larg fundal unele scene - sugerează contextul fără 
religioase sau prezente în să-i acorde un loc 
pictură particular (exemplu: scenă 
de luptă). 
Vedere în | atestează portrete oficiale (pictură sau | - distinge un personaj de 
picioare fotografie); ceea ce îl înconjoară, îi 
sau plin vinete în benzile desenate conferă importanţă, îl 
cadru corespunzând unui moment prezintă în acţiune. 
sau acţiune care privilegiază 
un personaj. 
Plan atrage portret afişând o atitudine - acordă o importanţă 
mijlociu | atenţia şi un costum cu un anumit sporită unui personaj şi 
rol semnificativ gesturilor sale; 
- intensifică acţiunea. 
Gros dramatizează | - portret încercând să - exprimă sensibilitatea, 
plan emotioneazä transmită o stare interioară comunică spectatorului 

sentimentele personajului. 


Tres gros | atrage - imagini publicitare scoțând | - scoate în evidenţă un 
plan atenția în evidenţă valoarea unui detaliu pentru a-i acorda o 
duce emoția detaliu; valoare simbolică sau 
până la - fotografie şi pictură cu fantastică. 
paroxism caracter simbolic sau 
fantastic; 


- vinete de benzi desenate 
sugerând intensitatea 
emotiei. 


Menţionăm că în cinema si în benzile desenate se regăsesc trei variante de plan 
mijlociu : 
- prim-plan (faţa şi bustul personajului), 
- plan american (personajul este văzut până la ceva mai sus de genunchi), 
- plan italian (personajul este văzut până la genunchi). 


4.5.1.6. Vederea sau unghiul de vedere 


În diferite imagini (fotografii, picturi, desene, cinematografice etc.) un personaj sau 
un obiect poate fi văzut şi reprezentat din fata, din spate, din profil sau din trei sferturi. 
De asemeni, vederea şi reprezentarea se poate realiza de la acelaşi nivel cu subiectul, de 
sus în jos sau de jos în sus, obținându-se efecte şi expresivitäti diferite. 

Astfel vederea din faţă, numită şi vedere frontală, are o funcţie de contact. Ea dă 
impresia că personajul reprezentat se adresează direct spectatorului sau ascultătorului. 
Este utilizată în publicitate, în afişele electorale unde personajul reprezentat poate da 
impresia că se uită direct în ochii puplicului dar poate da impresia şi de agresivitate. 

Vederea din spate sau din profil sunt mai puţin folosite decât cea din faţă. Ele exprimă 
întotdeauna intenţii personale. Vederea din spate crează un efect insolit, enigmatic. Un 
personaj desenat, fotografiat sau filmat din spate este indescifrabil. 

Vederea din profil cu umbra personajului proiectată poate sugera o dimensiune 
fantastică sau evoca iminenta unui pericol. Acest procedeu este frecvent în westernuri Si 
filme polițiste. 

Vederea din trei sferturi poate apărea cea mai neutră, mai puţin subiectivă ca 
cea frontală; în acest caz afirmarea personajului este mai puţin dură şi invită a fi privită. 

Vederea la nivelul subiectului este cea mai des utilizată şi apare neutră şi obiectivă. 

Vederea de sus în jos domină personajul sau decorul. Ea poate de asemeni servi la 
descrierea unui peisaj. 

Vederea de jos în sus dă impresia celui care priveşte imaginea respectivă că este mai 
jos. 

Personajul reprezentat astfel încât să fie văzut de jos în sus poate da impresia de forţă, 
voinţă, personalitatedar şi de autoritate şi despotism. 

4.5.1.7. Culoarea 


Culoarea este un element ubicu în această lume şi probabil cel care contrubuie din 
plin la farmecul, poezia şi spiritualizarea acesteia. Să ne închipuim, doar pentru o clipă, 
lumea noastră colorată numai în alb, negru şi cenuşiu : fără răsăriturile şi apusurile 
exploziv colorate ale soarelui, fără mirifica lume a florilor atât de divers colorată, fără 
simfonia coloristică a toamnelor, fără ochii albastri, natura fără bogăţia de verzuri a 
vegetației sau multitudinea de culori a diferitelor vieţuitoare (fluturi, păsări, mamifere 
etc.) sau misterioasele lumini colorate ale cristalelor ori ale aurorelor boreale, cerul fără 
apele lui adânci, bisericile, muzeele, locuinţele fără picturi, oamenii şi casele doar în 
alburi, negruri şi cenuşiuri ? 

„Culorile influenţează sufletul; ele pot sá ne provoace senzaţii, să evoce emoţii, idei 
care să ne liniştească sau să ne främinte, să ne întristeze sau să ne bucure”, scrie Goethe 
cel care astudiat toată viaţa culoarea mai ales din punct de vedere sufletesc şi spiritual. 

Culorile, fie ele culori lumină sau culori pigment, ca şi sunetele muzicale, constituie 
bazele unui limbaj care, datorită faptului că sunt mai puţin rigide decât cuvintele, oferă 
mai multe nuanţe pentru a transmite integral stări de spirit (Marc Havel, 1980). În timp, 
înţelegem, simţim, intuim cu toţii că pictura/culoarea nu este, de fapt, decât un mijloc 
material (legat cei drept de un element mai subtil -- lumina) de a transmite “lucruri ce 

privesc” spiritul. Kandinski, referindu-se la culoare, într-o celebră carte, remarcă faptul 
că atunci când iti plimbi privirea pe o paletă acoperită de culori, rezultă două efecte 
principale : 

1. un efect pur fizic, ochiul însuşi fiind cucerit de frumuseţea şi de calitățile culorii, 
privitorul resimtind mulțumire, bucurie, ochiul fiind înviorat, sau el se calmează 
sau se rácoreste la fel ca degetul care atinge o bucată de ghiata; 

2. un efect psihic, culoarea trezind, inducând o vibraţie sufletească, ea fiind un 
mijloc de a exercita o influenţă directă asupra sufletului. 

Dar pe lângă efectul impresiv (fizic, fiziologic) şi expresiv (psihic) culoarea poate 
avea, în cazul ființei umane si o funcţie simbolică, spirituală (vezi Cornel Ailincái, 
Opera fereastră 1991). 

Relevante din perspectiva unei culturi vizuale minime, esenţiale în cea ce priveşte 
culoarea sunt de reţinut următoarele aspecte : 

- culoarea ia naştere pentru receptor din interacţiunea luminá-materie/substantá- 

ochi; 

- in artele vizuale şi în artele spectacolului întâlnim două câmpuri de culori: culori 
lumină şi culori pigment; 

- culorile lumină : primare (lumina roşie, lumina albastră, lumina verde); 
secundare (lumina galbenă, lumina magenta/roşu-oranj, lumina cyan/albastru- 
verde); 

- sinteza aditivă (amestecul aditiv) a culorilor lumina : 

lumina roşie + lumina verde = lumina galbenă 

lumina albastră + lumina roşie = lumina magenta (lumina roşie-oranj) 

lumina verde + lumina albastră = lumina cyan (lumina albastră-verde); fotografia, 
cinematograful şi televiziunea apelează la aceste operaţii de amestec de lumini colorate; 

- putem grupa, clasifica, ierarhiza culorile pigment in: 

a. culori primare (roşu, galben, albastru); 
b. culori binare (oranj, verde, violet); 

c. culori calde, culori reci ( roşu, oranj, galben şi albastru, violet, verde); 
d. culori complementare ( rosu-verde, albastru-oranj, galben-violet); 
e. nonculori (alb, negru, griuri intermediare); 
- amestecul fizic al culorilor (cu alb, cu negru, cu complementara,cu semenele); 
- amestecul optic; 
- contrastele cromatice ( în sine, de calitate, de cantitate, clar-obscur, cald-rece, 
complementar, simultan); 
- acord, armonie, game cromatice; 
- semnificaţii simbolice ale culorii (vezi Jean Chevalier, Alain Gheerbrant, 1994, 
1995, Dicţionar de simboluri). 


4.5.1.8. Iluminarea (eclerajul sau iluminarea 
obiectelor/formelor) 


Obiectele nu sânt vizibile decât dacă sunt iluminate. Noaptea, când toate sursele de 
lumină sunt stinse în cameră noi nu vedem nici un obiect. Dacă aprindem un chibrit, o 
veiozä aşezată pe masă, un bec montat în tavan sau o lanternä pe care o plimbăm în 
dreapta şi în stânga şi de jos în sus, vor apare din întuneric deodată sau rând pe rând 
diferite obiecte aflate în cameră. Iluminarea în funcţie de felul în care se face, poate 
îndulci o fata sau un loc, poate crea impresia de realism sau din contra poate crea un efect 
dramatic, misterios . Sursele de lumină care iluminează obiectele pot fi naturale sau 
artificiale, directe sau difuze. Când iluminarea este directă obiectul iluminat prezintă zone 
contrastante, unele mai deschise altele mai închise. În acest caz spunem că lumina este 
modelantă : planele sau suprafeţele luminate ne atrag privirea instantaneu în timp ce 
părțile umbrite rămân ascunse. Privirea este ghidată de aceaste relații dintre părțile 
iluminate şi cele umbrite şi trece de la clar la neclar sau mai puţin clar pe nişte itinerarii 
construite de către pictor, fotograf sau cineast. Pe o vreme frumoasă, de exemplu, 
obiectul reprezentat apare contranstant (sub formă de volum) : culorile sunt 
violente/saturate în zonele luminate dar inexistente în zonele din umbră. Lumina poate fi 
difuză când cerul este acoperit cu un strat de ceaţă, nori negri sau stropi deşi de ploaie. 
Atunci lumina devine difuză, în acest caz obiectele apar plate, omogene la fel şi culorile 
devin estompate, şterse, armonioase. Iluminarea indirectă estompează volumetria şi 
efectul umbrelor. 

Lumina poate deveni plasticizantă, element de expresie şi prin dirijarea direcției sale 
vizavi de obiectul reprezentet. Astfel iluminarea se poate face din fata, din lateral (profil), 
din trei sferturi, razant, contre-jour, obținându-se efecte diferite : volum, dramatism, 
detaşare de fond sub formă de aureolă, siluietă etc. 

Eclerajul sau iluminarea este caracterizată prin intensitate, dominantă cromatică şi 
unghiul format de razele de lumină şi subiectul reprezentat. Lumina este un element 
plasticizant şi de expresie deosebit la îndemâna artistului plastic, fotografului, 
coregrafului, regizorului de teatru şi film , fie ea naturală, artificială sau compozită. 


4.6. Domeniile imaginii şi genurile acestora 

a. Pictura : portretul, autoportretul, peisajul, scena de gen, natura moartă, trompe- 
Poeil, pictura nonfigurativá; 

b. Desenul : ilustratia, caricatura, benzile desenate, schema, schema explicativă, 
organigrama, desenul tehnic, harta, graficul: 

c. Fotografia : instantaneul, fotografia de presă, fotografia de modă, fotografia 
ştiinţifică, fotografia aeriană, legenda fotografiei, trucaje fotegrafice, romanul foto; 

d. Artele grafice : copertă de disc, etichetă, copertă de carte, siglă, marcă, afiş, 
colajul, afişul publicitar, afişul politic, afişul de cinema, tipografia; 

e. Filmul : filmare cu camera fixă, travelling, montajul, efecte speciale cu camera, 
trucaje cinematografice, scenariul, succesiunea imaginilor, filmul de ficţiune, 
filmul documentar, desenele animate, imaginea televizată, clipul video, imaginea 
procesată pe calculator. 


Această trecere în revistă rezumativă a principalelor probleme, principii, teme, genuri, 
domenii ale imaginii ne atestă complexitatea şi marea varietate a domeniului. De asemeni 
rezultă, credem, responsabilitatea educatorului de artă indiferent de vârsta elevilor cu care 
lucrează, în a crea acestora experienţe vizuale cât mai diverse, concrete şi apropiate de 
cea ce le oferă viata, exträgänd şi conştientizând mereu aspectele esenţiale şi comune 
diverselor tipuri de imagini cât şi aspectele specifice. Numai explorând împreună bogata 
junglă a lumii imaginilor elevii vor reuşi treptat să descifreze şi să înţeleagă structura 
acestora, modalităţile de elaborare şi de expresie utilizate în transmiterea unor informaţii 
sau mesaje, vor învăţa treptat să să le citească, să le interpreteze. Rezultă de asemeni 
faptul că, cantonarea doar în experienţe vizual-plastice legate de pictură, desen şi modelaj 
nu este suficientă pentru a-l face pe elev capabil să dialogheze cu orice tip de imagine, 
descurcându-se în hätisul acestora şi lăsându-se mai puţin manipulat şi devenind astfel 
mai liber, mai independent în luarea deciziilor. 

Comunicarea noastră cu natura, cu ceilalți oameni, cu Dumnezeu, cu noi înşine şi 
cu produsele noastre cultural-artistice, realizându-se în mare parte prin intermediul 
imaginilor, e firesc să ne preocupe problemele şi întrebările legate de imagine, mai ales 
când e vorba de educaţie si mai acut azi cînd trăim într-o civilizaţie dominată de aceste 
stranii alcătuiri. 


4.7. Concluzii 


Imaginea, fie ca este creata de elevi sau analizata/contemplata , este instrumentul 
principal prin care se realizeaza educatia artistica-plastica. De aceea este foarte important 
ca studentul sa inteleaga principalele caracteristici vizuale care se regasesc in orice 
imagini. Aceste caracteristici sunt chiar elementele esentiale ale culturii vizuale de baza. 


4.8. Teme de munca individuala 


1. Analizati imaginile de mai jos, descoperind rand pe rand centre de interes, linii de 
forta, unghiuri de vedere, diferite plane (cadraje), iluminari. 

2. Depistati domeniul din care fac parte imaginile si genul acestora. 

3. Culegeti din diferite surse, inclusiv electronice, o colectie de imagini care sa 
ilustreze cat mai multe domenii ale imaginii si genurile acestora. Aceasta colectie 
VA FI NOTATA. 

Compoziția: cercuri şi curbe 

1. Lumina din fata 


3. Lumina din profil = 

Picturi., secvenţe filmice 


Imagini filmice, picturi 

5. MODULUL 2: Limbajul vizual-plastic (punctul si linia) 
5.1. Scopul 


Comprehensiunea limbajului plastic si utilizarea lui in elaborarea unor imagini 
expresive si in lectura/analiza lucrarilor artistice. 


5.2. Obiective/competente 


- sa recunoasca puncte si linii plastice in diverse imagini , ipostaza si rolul lor; 

- sa analizeze diferite linii evidentiind caracteristicile vizuale si valentele expresive; 

- sa clasifice liniile plastice dupa diferite criterii; 

- sa foloseasca puncte si linii in diferite ipostaze in structurarea unor imagini expre- 
sive cu tema liberă sau dată; 

- sa aplice puntelor si liniilor plastice diferite operatii plastice. 


5.3. Scema logica a modulului 


LIMBAJUL PLASTIC : 

- elemente (punctul, linia, forma, pata, culoarea) 

- mijloace (contrastul, ritmul, proportia, simetria/asimetria, armonia, gama cromatica) 
- probleme de compozitie (sintaxa imaginii) 

- tehnici plastice 

- planul originar si cubul virtual. 


TERMENI CHEIE : 
- limbajul plastic armonia 
- punctul plastic acordul 
- linia plastică ritmul 
- forma proporția 


- pata plastică contrastul 
- culoarea - gama cromatică 
- simetria/asimetria  - tehnici plastice 
sintaxa imaginii 
planul originar 
cubul virtual 


5.4. Limbajul plastic 


Limbajul plastic, este constituit din elemente şi mijloace plastice. Se mai vorbeşte, sub 
influenţa limbajului verbal, de o sintaxă vizuală (principii, reguli de compunere, 
probleme de compoziţie) şi de o anumită semantică (sensuri, semnificaţii ale culorilor, 
formelor, liniilor, petelor, etc.). Sunt autori care includ în limbajul plastic şi tehnicile 
plastice (creionul, acuarela, uleiul, tempera, etc.). Imaginea plastică este un discurs 

plastic care se supune unei anumite gramatici vizuale (morfologie, sintaxă) sau tabloul 
este mai degrabă un câmp (un spaţiu delimitat de cele mai multe ori de formă 
dreptunghiulară) în care se confruntă sau se armonizează diferite forte vizual-plastice? In 
practica artistică, dar şi în cea şcolară, imaginile plastice, fie ele bidimensionale sau 
tridimensionale, se construiesc şi se desfăşoară pe o suprafaţă (plană sau uşor curbată - 
vezi cupole de biserici pictate) sau într-un spaţiu restrâns tridimensional (sculpturile, 
edificiile). Deci culorile, petele, formele, liniile, contrastele, ritmurile, etc. sunt grupate, 
compuse pe o suprafață dată (planul originar - hârtia, cartonul, peretele, suprafaţa de 
sticlă, lemn sau pânză). În cazul imaginilor tridimensionale ele se desfăşoară într-un cub, 
paralelipiped sau alt corp geometric virtual, fie că se clädesc formele (ca la modelaj) sau 
se cioplesc (în cazul sculpturii în piatră, lemn). Deci limbajul plastic nu poate fi utilizat în 
sine, independent; el se relationeazä indiferent dacă vreau sau nu cu suprafaţa, suportul, 
corpul imaginii. Dintr-un exces didacticist de învăţare, de exersare a limbajului plastic, 
mai ales a elementelor sale, se scapă din vedere suportul, planul originar sau cubul 
virtual. Din perspectiva creativităţii este o greşeală, căci poate fi inclusiv suportul, 
suprafaţa, spaţiul şi volumul plastic jucat, modificat, conceput în sens creativ. Astfel se 
pot iniția desfăşurări picturale pe două sau mai multe plane cuplate sub anumite unghiuri 
(pe doua, trei patru sau chiar şase plane; se poate desena/picta pe suprafețele interioare 
ale unei cutii, pe cele şase fete ale unui cub, etc.). Se pot construi imagini plastice de 
diferite expresivitáti pe suprafeţe plane, sferice, opace, translucide, transparente; se pot 
initia desfăşurări plastice în spaţiul tridimensional (modelaj de figurine, structuri de fire 
de ata sau scobitori, tije, compoziţii tridimensionale modulare, etc.). Elevii nu au şanse sá 
înțeleagă mai târziu diferitele abordări ale artei zilelor noastre (instalaţii, sculpturi 
cinetice, etc.) dacă ne rezumăm doar la banalul suport-foaia de hârtie sau carton. Se 
vorbeşte chiar de o axă a educaţiei vizuale: bidimensional-tridimensional-ambiental. La 
noi s-a exagerat poate cu studierea, învățarea, exersarea limbajului plastic, neglijându-se 
ieşirea din spaţiul restrâns bidimensional al clasicului bloc de desen în spaţiul 
tridimensional şi mai ales în cel ambiental, multidimensional, real, în care ne mişcăm şi 
în care trăim, existăm zilnic (spaţiul arhitectural, urban, curtea, strada, parcul, gardurile, 
terenurile de joc, faţade, panouri, staţii, stadioane, gări, aeroporturi, pieţe, etc.). Există 
apoi şi un spaţiu mai intim, cel de acasă. Cum sunt toate aceste spaţii gestionate de om 
din punct de vedere vizual-plastic? Copiii, viitorii adulţi, trebuie inițiați şi în această 
direcție - modificarea spaţiilor în care trăieşte, munceşte, învaţă şi se recreează omul. 
Cenuşiurile blocurilor impersonale, spaţiile insalubre şi înghesuite dintre acestea, 
dispariţia spaţiilor verzi, iluminatul stradal, design-ul maşinilor, vitrinele, monumentele, 
elementele decorative, etc. sunt elemente importante care ne afectează sau ne satisfac 
inclusiv vizual. În concluzie, în cadrul educaţiei vizuale e necesar să extindem câmpul de 
explorare şi jucare vizual-plastică. 
Rezumând într-o formulă didactică, limbajul plastic este constituit din: 
1. Elemente de limbaj plastic: 

- punctul 

- linia 

- pata 

- culoarea 

- valoarea 

- forma 

2. Mijloace de limbaj plastic: 
- contrastul 
- acordul 
- armonia 
- ritmul 
- gama cromatică, formicá 
-  Simetria/asimetria 
- relaţia plin-gol 
- principii, reguli compoziționale 

3. Tehnici plastice: creion, acuarelă, tempera, guaşă, carioca, gravură, modelajul în 
lut, mozaicul, fotografia, etc. 

4. Planul originar şi cubul virtual: spaţiile în care se construiesc diferite configurații 
vizual-plastice bi- şi tridimensionale, spaţii care pot deveni lucrări de pictură, 
grafică, decorative, machete, prototipuri, structuri ambientale etc. prin 
tratarea/modificarea creativă cu ajutorul elementelor şi mijloacelor plastice a 
diferitelor tehnici, materiale şi instrumente şi cu multă imaginaţie şi sensibilitate. 


5.5. Explorarea şi folosirea limbajului plastic în sens creativ la 
scolarii mici ( PUNCTUL SI LINIA ) 


În cadrul orelor de educaţie plastică, elevii se exprimă pe sine şi relaţiile lor cu lumea 
din afară. Lucrările lor plastice, indiferent de punctul de plecare, de pretextul lor, de 
cerințele formulate, sunt realizate apelând la elementele şi mijloacele limbajului plastic. 
Cu alte cuvinte, construind imagini plastice, elevul exersează, învaţă elementele de limbaj 
plastic, gramatica acestuia. Gramatica limbajului plastic (morfologia şi sintaxa sa) se 
însuşeşte şi se înţelege prin exersarea lui în diferite contexte şi prin diferite tehnici care 
scot în evidenţă forța expresivă a elementelor sale ca mijloace de expresie, semne 
plastice, elemente constructive. Elementele de care se serveşte artistul, ca şi copilul de 
altfel, sunt într-un fel asemenea cuvintelor scriitorului, au forță de evocare, deşteaptă 
senzaţii şi stări sufleteşti diferite: linia dreaptă, orizontală sugerează linişte, acalmie; linia 
frântă dă impresia de agitaţie, mişcare; roşul exprimă putere, forţă, acţiune; galbenul 
lumină, veselie, etc. 

Studierea, exersarea elementelor de limbaj plastic poate fi un prilej de punere în 
mişcare a facultăţilor creative ale elevului dacă activitățile plastice sunt astfel organizate 
încât să incite curiozitatea prin problemele abordate şi tehnicile folosite. 


5.5.1. Punctul 


Punctul, alături de linie şi suprafaţă, au fost, la începutul manifestării multimilenare a 
omului, cele mai simple şi mai directe mijloace de comunicare vizuală. Imaginile pictate 
pe pereţii peşterilor, cioplite pe diferite unelte sau modelate, au fost o modalitate de 
adaptare spirituală a omului la mediul natural, de multe ori ostil. Privind aceste imagini 
din preistorie constatăm că punctul nu se detaşează de ansamblul organic în care el este 
cuprins, fiind utilizat în reprezentarea ochilor, ornamentelor, etc. 

O etapă de reţinut în definirea existenţei punctului a fost cea determinată de arta 
impresionistă şi neoimpresionistă. Tuşa divizată a neoimpresioniştilor a condus în ultimă 
instanță către punct, acesta devenind principalul element constructiv al imaginii. Punctul 
face ca suprafaţa să devină mai vibrată, el nu este un scop în sine, ci un mijloc, mărimea 


40 


lui fiind determinată de mărimea suprafeţei pe care se aplică. Trebuie reţinut faptul că, în 
cazul neoimpresioniştilor, punctul este subordonat formei realiste, el vibrând suprafeţele 
acestora. 

În 1910, creând prima pictură abstractă, Kandinsky realizează de fapt un ansamblu de 
forme fără corespondențe în realitate. Apar puncte, linii şi pete pe o suprafaţă suport, 
detaşate de orice tangenţă vizuală cu realitatea. Singura legătură este cea cu câmpul gestic 
- liniile reprezintă urma gesturilor mâinii artistului. Astfel, începând cu această lucrare, 
punctul devine de sine stătător, cu o identitate bine definită. 

În pictură, punctul, rezultat din simplul contact al unui instrument cu suportul, devine 
material, cu o anumită mărime, formă, culoare şi structură. 

Punctul este deci o formă plană sau spaţială ale cărei dimensiuni (înălțime, lăţime şi 
lungime, în cazul formelor tridimensionale) sunt reduse sau tind să se micşoreze simultan 
şi proporțional până la dispariţia lor totală în cea mai mică formă plastică, în raport cu 
mărimea suprafeţei suport. 

Pentru educatorul de artă este important de înţeles şi reţinut câteva aspecte legate de 
morfologia şi ipostazele punctului în vederea conceperii unor exerciţii şi jocuri prin 
punctelor plastice. 

Morfologia punctului: 

— punctul poate avea două sau trei dimensiuni; 

- el poate avea mărimi diferite (de la foarte mică, mică, medie până la foarte mare) 
dar în funcție de mărimea suprafeţei de suport; 

- jonglând cu măriri şi micsorári de puncte, putem sugera efectele spatiale; 

-punctul poate avea forme diferite (cerc, pătrat, triunghi, sferă, cub, forme 
abstracte libere, neregulate sau forme figurative); 

— punctul poate avea diferite culori; prin culoare se poate sugera senzaţia de uşor 
sau greu. 


Ipostaze ale punctului: 

Punctul poate fi mijloc de expresie, element constructiv sau semn plastic. 

Ca mijloc de expresie, punctul în diferite grupări, tratări cromatice, desfăşurări poate 
sugera sau exprima mişcare, ritm, agitație, uşor, greu, aproape, departe, creştere, 
descreştere. 

Pentru folosirea punctului ca mijloc de expresie se pot utiliza diferite exercitii-joc: 

1. alăturări, desfăşurări de puncte de aceeaşi culoare, dar de mărimi diferite; 

2. alăturări de puncte de aceeaşi culoare şi mărime, dar de densități diferite; 

3. compoziţie liberă în puncte, utilizând diferite instrumente (pensula, pixul, 
carioca, creionul) cu scopul de a realiza efectul spaţial; se poate folosi suport alb 
sau colorat; 

4. exercitiu-joc de folosire a punctului ca agent al mişcării concentrice; se grupează 
punctele concentric cu ajutorul degetului muiat în culoare; 

5. compoziţie liberă în puncte de diferite culori, mărimi şi densități, folosind 
contrastul cald-rece în vederea efectului de spatialitate; 

6. compoziţie liberă în pete plate cu suprapuneri de puncte monocrome sau 
policrome de diferite mărimi şi aglomerări; 

7. compoziţii libere de puncte în creştere sau descreştere pe diferite traiectorii 
(oblice, orizontale, verticale, întretăiate, curbe, spinale, etc.); 

8. exerciţii în care punctul este redat cu alte instrumente (ştampile confecţionate din 
plastilină, gumă de cauciuc, cartof, plută, etc.) obținându-se diferite 
expresivitäti. 

In folosirea punctului ca element constructiv (un fel de mici cärämizi cu care 
configuräm case, copaci, dealuri, nori, etc.) putem sugera elevilor diferite teme: 

- construiți un peisaj doar cu ajutorul punctelor; 

— construiți un peisaj folosind diferite stampile în realizarea punctelor; 

— construiți portrete folosind diferite puncte (aci putem include diferite restricţii 
cromatice - culori calde, culori reci, calde + reci, numai negru, etc.). 

În ipostaza de semn plastic, punctul este o formă percepută vizual ca reprezentare a 
unui „lucru” concret sau a unei idei. Astfel, în cadrul unei lucrări, eu percep două puncte, 
dar pricep imediat că e vorba de doi ochi; percep o suprafaţă verde presărată cu puncte 
multicolore diferit grupate şi pricep foarte repede că ele sugerează flori într-un câmp cu 
iarbă. 

În folosirea punctului ca semn plastic (adică ca ceva care trimite la altceva: punctele de 
diferite mărimi, forme, culori nu trimit la ideea de puncte plastice, ci la ochi, flori, stele, 
stropi de ploaie, fulgi de zăpadă, etc.) se poate porni de la întrebări de genul: ce poate fi 
reprezentat prin puncte într-o lucrare? Ce lucruri, elemente din realitate seamănă, pot fi 
reduse, redate cu ajutorul punctului plastic? Răspunsurile sunt variate şi unele chiar 
neaşteptate: florile copacilor, nasturii, florile de pe câmp, stelele, globurile din pomul de 
crăciun, un lan de grâu, pietrele, firele de nisip, gândurile etc. 

Culoare, puncte şi pete 


Puncte plastice 

Linii si puncte plastice 

Linii plastice 

Linii culoare 


Linii gestuale realiz ate de un copil de 1,5 ani 

Linii plastice (lucrări realizate de elevi din clasele III 

Linia ca mijloc de construire a formelor (desen de copil de 3,5 ani) 


Linia ca mijloc de construire a formei (desen realizat de un bolnav psihic) 


5.5.2. Linia 


Linia este considerată de Paul Klee drept mijloc primar de exprimare a omului în 
genere. Este de fapt primul element de expresie în desenele copiilor, împreună cu pata. 
Treptat, începând de fapt de la grădiniță şi continuând apoi în ciclul primar, jucându-se, 
copiii învaţă, descoperă să traseze, să deseneze, să haşureze diverse linii, folosind diferite 
instrumente şi materiale. 

Linia, ductul posedă o serie de stări, calități potenţiale: explozii, expansivitäti, energii 
frenetice sau linişti rotunde, agresivitäti aspre, dar şi putere de configurare a diferitelor 
forme. Linia, în diferitele ei ipostaze şi diferitele tipuri (dreaptă, unghiulară, curbă), poate 
să exprime mişcare, energie, spatialitate, să reprezinte forme, sá exprime dispoziţii, etc. 
Ea poate fi element de sine stătător (linia în duct continuu), linie de contur a unor forme, 
element de structurare a unei suprafeţe, ca element constructiv, dar şi ca linie-gest. Ea 
poate să conducă spre, să separe, să lege pe diferite direcții (convergente, divergente, 
paralele, spiralice). Ea poate fi redată prin diferite tehnici şi procedee de lucru, acestea 
ducând la noi expresivitäti plastice care poartă amprenta temperamentului şi stării 
emoţionale specifice fiecărui elev. 


5.5.2.1. Linia ca mijloc de expresie 


Linia are o valoare expresivă deosebită, ea fiind, dintre elementele plastice, cea mai 
intim legată de gest, de comportamentul motor, de senzațiile kinestezice. Este, alături de 
culoare, principalul mijloc al creativităţii expresive. Exploatarea virtuţilor expresive prin 
intermediul unor exerciţii, exercitii-joc ingenios concepute care să-i permită elevului sá 
se manifeste liber, aşa cum simte sau gândeşte la un moment dat, este un câmp insuficient 
fructificat, peste care trecem de multe ori superficial, concentrându-se, în virtutea unei 
concepţii păguboase, asupra reprezentării „corecte” a realităţii. 

Puterea de expresie a liniei rezidă în următoarele calități structurale ale acesteia: 

- forma (curbă, dreaptă, zigzagatä, spiralică, compusă) 

— energia, forţa (slabă, puternică, foarte puternică) 

— dispunerea spaţială (orizontală, verticală, oblică, campicá) 

- ritmul (repetiţia, alternanţa, crescător, monoton, pulsatil) 

— tensiunea (opunerea sau convergenta unor direcţii, forte, energii) 
- volumul (mult, putin, foarte mult, aerat, sufocant). 

Puterea de expresie a liniei nu se învaţă verbal, teoretic, ci prin exerciţii - joc care îi 
dau posibilitatea elevului să simtă diferite senzaţii, să trăiască diferite emoţii, stări şi să le 
traducă în expresii liniare. 

Prezentăm câteva din aceste exercitii-joc : 

a) desenarea cu creionul a traiectoriei unor obiecte grele, uşoare, foarte uşoare, cu 
suprafeţe mici sau mari, în cădere liberă; 

b) reprezentarea liniară a curgerii apei, mierii, smoalei, fumului; 

c) sugerarea ductului mişcării mâinii când mângâie o pisică, frământă aluatul, coase cu 
acul, scrie, scutură, etc.; 

d) reprezentarea cu ajutorul liniei a diferitelor zgomote, sunete sau mic fragmente 
muzicale; 

e) reprezentarea cu ajutorul liniilor a diferitelor trasee parcurse într-o oră sau o zi de către 
diferite fiinţe (melc, furnică, şarpe, tántar, om obosit, copil de un an, cangur,etc.); 

f) redarea bătăilor inimii cu ajutorul liniei (electrocardiogramá manuală); 

g) dansul pe hârtie (mâna copilului şi creionul dansează pe suprafata-suport pe 
diferite ritmuri - vals, tango, rock, etc.) 

h) jocuri-exercitii de transpuneri în linii gesturi ale foşnetului, a adierii vântului, a 
täräitului unui ceas deşteptător, a scärtäitului unei uşi ruginite, ale tipatului ascuţit, ale 
timbrului specific unor instrumente muzicale, etc. 

Toate aceste exercitii-joc de exprimări liniare, de transcodare a unor semnale 
senzoriale în semne plastice liniare dezvoltă sensibilitatea, puterea de asociere şi de 
analogie între lucruri, fenomene diferite, dezvoltând creativitatea expresivă. 

În toate aceste exerciţii elevii sunt puşi în situaţia să descopere şi să simtă că linia 
poate fi subțire, groasă, apăsată, suplă, continuă, întreruptă, modulată, dreaptă, curbă, 
zigzagatä, spiralică. De asemeni, aplicând diferite operaţii plastice liniilor, ei le pot 
multiplica, intersecta, aglomera, combina cu puncte sau pete, obținând noi efecte şi 
expresivitäti. 


5.5.2.2. Linia ca element constructiv 


Linia poate fi un procedeu ingenios, foarte sumar si abstract de a realiza un subiect, un 
fel de stenografie picturală. Este uimitor cât de abstractă poate deveni fără să încalce 
legile convenţionale ale reprezentării. Linia este o abstracţie ce pare a nu avea nici o 
legătură cu aspectul vizual al obiectelor, ea doar sugeränd-o. Ea poate sugera florescente, 
plante, creşteri, mişcări, structuri de rezistenţă, schelete, forme, recipiente, etc. 

Compoziții cu temă dată: Grădina mea; li se sugerează elevilor să folosească linii 
subțiri, groase, lungi, scurte, curbe, oblice, intersecţii, etc. Sau tema „Construiti totul din 
linii” (peisaje, etc.) sau „folosiţi doar două feluri de linii orizontale şi verticale”. 

Se pot iniţia teme libere sau subiecte date în care elevii vor folosi grupări de linii şi 
puncte, de linii şi pete. În realizarea unor compoziţii, lucrări plastice libere sau cu teme 
sugerate, în care elevii sunt solicitati să folosească linii, puncte, pete şi culori, se pot 
fructifica procedeele combinatorice: suprapuneri, intersecţii, includeri, multiplicări, 
aglutinări, etc. 


5.6. Teme de munca individuala 


Realizati o colectie de imagini (lucrari plastice) în care punctul şi linia să fie prezente 
sub o formă sau alta. 
1. Realizati trei lucrari plastice în care punctul plastic să fie : 
- mijloc de expresie 
- element constructiv 
- semn plastic 
2. Realizati două lucrari plastice în care linia să fie: 
- mijloc de expresie 
- element constructiv 
3. Realizati două lucrari nonfigurative în care să folosiţi numai linii de diferite 
expresivitati. 


5.7. Bibliografie : 


Manualele de educatie plastica pentru clasele V — X; 
Ailincai , C., 2000, Gramatica formelor vizuale, Ed. Paralela 45 

6. MODULUL 3: limbajul vizual-plastic ( pata și forma) 


6.1. 


Scopul 


Comprehensiunea limbajului plastic (înţelegerea si simtirea) şi utilizarea lui in 
elaborarea unor imagini expresive şi în lectura/analiza lucrarilor artistice. 


6.2. 


6.3. 


Pata : 


Obiective/competente : 


să definească operațional pata si forma; 

să descrie calitățile vizuale şi valenţele expresive ale petelor si formelor 
plastice din orice context vizual; 

să clasifice formele și petele după diferite criterii; 

să analizeze diferite forme comparativ; 

să realizeze, să compună diferite forme si pete folosind diferite tehnici; 

să aplice formelor diferite operații plastice; 

să utilizeze forme şi pete expresive în structurarea unor lucrări plastice cu temă 
liberă sau dată; 

să argumenteze rolul petei picturale şi decorative în cadrul unor lucrări 
artistice; 

să argumenteze rolul formei figurative/abstracte/geometrice în cadrul unor 
lucrări artistice. 


Schema logică a modulului : 


-modalitati tehnice de obtinere a petelor plastice 
-pictura foloseste cu precadere petele : plate, vibrate 
Forma : 
-  discontinuitate a mediului , individualizare, conturare 
- mare diversitate de forme 
- clase de forme : spontane, elaborate, figurative/nonfigurative, geometrice etc. 
- pot fi realizate cu ajutorul liniilor, punctelor, petelor. 
- forme fundamentale : pătratul, triunghiul, cercul 
- calitățile formei 
- cum pot fi tratate/realizate formele : grafic, decorativ, pictural, sculptural 
Intrebari despre forme 


6.4. 


Bibliografie : 


Ailincai , C., 2000, Gramatica formelor vizuale, Ed. Paralela 45 

Cioca, V., 2007, Imaginea si creativitatea vizual-plastica, Ed. Limes 

Cristea, M., 2007, Educatia plastica si didactica educatiei plastice in invatamantul primar 
si prescolar, MEC, Proiectul pentru invatamantul rural. 

Manualele de educatie plastica pentru clasele V — X. 

TERMENI CHEIE : 
- pata  - pata plată/decorativă - pata vibrata/picturala 


- forma - calitățile formei 
- forme figurative - forme geometrice 


6.5. Pata 


Stropind, presând, amprentând diferite texturi în medii uscate sau umede, elevii vor 
descoperii cu multă plăcere jocul colorilor-pete în constelații simetrice şi asimetrice, în 
balete delirante, înecate în fuzionări onirice în care vor căuta semnificaţii cât mai 
năstruşnice ca în nişte nori sau pereţi scorojiti. Pata este un element plastic uşor ambigu; 
ea are limite deci am putea s-o asimilăm formei, dar limitele ei sunt imprecise, vagi şi 
apoi, vizual şi senzitiv vorbind, pata se impune prin masa ei cromatică şi nu prin 
contururile ei formale. În crearea formelor spontane pata este în centrul atenţiei. Elevii 
vor descoperii în jurul lor că lumea e plină de pete (pătată), unele plăcute, subtile, 
gratioase, altele greoaie, läbärtate, uşor disgratioase. Vor găsi pete pe pereţii roşi de timp 
şi intemperii, în suprafeţele mari vopsite, pe asfalt multe pete lichide; multe plante sunt 

“pătate” cu diverse culori mai ales toamna, cerul e plin uneori de pete noristice 
mişcătoare, hainele, mâinile sunt mereu pătate de praful muncii, elevii înşişi se vor păta 
la activitățile plastice. Vor descoperii treptat că lumea picturii jonglează cu o mare 
diversitate de pete : pete plate, vibrate, grele, compacte, uşoare, transparente, suple, 
apăsate, împăstate, sigure, şovăitoare, nervoase, construite din linii sau din puncte dar, cel 
mai adesea din mase de culoare. Vor avea surpriza să descopere că această lume de 
fiinţă reală sau ireală pot fi reduse la o prezenţă fantasmatică, totul poate deveni o umbră 
uşor ambiguă de unde atmosfera de mister, poezie, lirism. Prin diverse exerciţii şi jocuri 
plastice gen “teatrul de umbre chinez” ;şi alte experimente plastice, elevii vor pătrunde în 
lumea de subtilitáti a petelor. Jocul de pete se pretează cel mai bine la jocul de 
interpretări cât mai diverse, nu întâmplător petele au dat naştere la teste de personalitate 
(Rorschach). În interpretarea/semantizarea petelor/configuratiilor de pete elevul îşi 
proiectează trăirile, preocupările, viziunile şi obsesiile proprii. Desigur se vor face şi re- 

lationäri de pete cu linii, pete cu puncte, pete şi forme precise, suprapuneri, intersecţii 
dând naştere la aadevärate lucrări simfonice. Elevii vor descoperii nabistii, taşiştii şi in- 

formalii, înțelegând treptat că jocul de pete şi culori este strâns legat de un anumit 
impuls vital, de energia mai mult sau mai puţin brută, mai mult sau mai puţin sublimată, 
care zace/există şi tásneste mereu sau din când in când din om înafară. 

Pete plastice decorative, picturale 

6.6. Forma 


Forma este unul din elementele omniprezente în viata copilului, tânărului, omului in 
general; totul în jurul nastru este formă : firele de iarbă, frunzele, casele, copacii, norii, 
curgerea apelor,, înfăţişarea reliefului, fotografii, filme, sculpturi, picturi, mulaje, nasturi, 
explozii solare şi produse de om, fructe, seminţe, fulgi, avioane, vapoare, oraşe, păduri, 
constelatii,masinile, uneltele, insectele, păsările, hainele, animalele, norii, imaginile 
microscopice etc. Spectacolul nesfârşit al universului este o mişcare neântreruptă a 
naşterii, dezvoltării, distrugerii sau transformării acestor armate de forme. 

Cea ce este propriu formei este faptul că se exprimă printr-o discontinuitate a 
mediului. 

Forma este de aceea intim legată de individualizare, de coagulare a unor 
substante/materii sub acțiunea unor forte. Elevii vor experimenta, vor descoperii, 
cercetând sau jucându-se, cu diferite forme, faptul că există forme spontane, dirijate, 
elaborate, că unele sunt strict geometrice, altele ramificate, unele simetrice, altele 
asimetrice. Ei vor descoperi, mai ales jucându-se cu diferite tehnici şi materiale plastice, 
că pot elabora o mulțime de forme cu ajutorul punctelor, petelor dar mai ales cu ajutorul 
liniilor, că aceste forme pot fi bidimen-sionale sau tridimensionale. Încet, încet vor 
descoperii o serie de caracteristici vizual-plastice a formelor, le vor clasifica după diferite 
criterii, vor afla o sumedenie de asemănări şi deosebiri, se vor încânta de frumuseţea lor 
sălbatică ori de limpezimea lor stilistică analizând forme aparţinând diverselor epoci 
istorice şi diferitelor domenii :arhitectură, mobilier, sculptură, pictură, grafică, ceramică, 
textile, vestimentaţie, automobile, maşini unelte etc. Vor afla despre designul de obiect a 
cărui principală preo-cupare este armonizarea funcţionalităţi uneltei/obiectului cu 
aspectul estetic. Vor descoperii apoi, sectionänd longitudinal, transversal sau sub alte 
unghiuri diferite forme naturale, noi forme ascunse, organizări interne ale fructelor, 
seminţelor, plantelor, ba chiar vor pătrunde vizual în lumea microscopică. Studiind 
formele din natură, formele artificiale create de om şi mai ales formele artistice din 
diverse opere de artă bidimen- sionale şi tridimensionale, elevii vor înţelege că există 
forme fundamentale, un fel de forme prototip : pătrat, cerc, triunghi, cub, sferă, piramidă, 
cilindru, con; de asemeni faptul că sunt forme masă şi forme ramificate, expansive, că 
unele forme sunt unghiulare,rotunde, mixte, convexe sau concave. Explorând, elaborând 
si vizionând diferite forme, elevii vor simtii şi vor înţelege treptat că acestea au şi ele 
diverse expresivitäti.Transcriem mai Jos, câteva din calităţile formelor fundamentale. 


6.6.1. Pătratul 


Pătratul sugerează, exprimă greutate, limitare precisă, materie, stabilitate, masculi- 
nitate, rațiune. Lui îi corespunde roşul. Pătratul este unul din cele patru simboluri 
fundamentale, împreună cu centrul, cercul şi crucea. Pătratul este o figură antidinamică, 
ancarată de patru laturi. Simbolizează oprirea sau clipa smulsă. Implică ideea de stagnare, 
de solidificare, ba chiar de stabilizare în perfecţiune. În timp ce mişcarea uşoară este 
circulară, rotunjită, oprirea, stabilitatea se asociază cu figurile colturoase, cu liniile 
contrastante şi sacadate (J. Chevalier, A. Gheerbrant, 1995). Platon considera pătratul si 
cercul ca fiind absolut frumoase. Multe spaţii sacre au o formă dreptunghiulară: altare, 
temple, oraşe, tabere militare. Taberele şi corturile popoarelor nomade sunt rotunde. 

Pătratul este figura de bază a spaţiului, între pământ şi cer ca suprafete/planuri omul 
având patru direcţii sau puncte cardinale sau de ce nu patru plane : planul din faţă, planul 
din spate, planul din stânga şi planul din dreapta. Mandalele tantrice sau arhitecturale, 
imagini ale cosmosului, sunt pătrate cu patru părți cardinale; pământul, măsurat de cele 
patru zări (puncte cardinale) este pătrat. 

Cuaternalul (patru, patru laturi, patru direcţii, patru pucte cardinale) aparţine 
simbolistici orizontalei. 

În tradiţia creştină pătratul simbolizează cosmosul din cauza egalităţii celor patru 
laturi ale sale. Forma patrunghiulară este adoptată pentru a delimita numeroase locuri: 
piaţa publică în Atena, castrul roman, oraşe pătrate în Evul Mediu. Temlul Graalului era 
pătrat. Bisericile pătrate sunt numeroase în Marea Britanie. 

Omul pătrat cu braţele întinse şi picioarele lipite desemnează cele patru puncte 
cardinale. 

Autorii din Evul Mediu, apropie de omul pătrat cele patru Evanghelii, cele patru fluvii 
ale Raiului, şi de vreme ce Hristos îşi asumă condiţia umană, va fi şi El considerat omul 
pătrat prin excelenţă. Pătratul, tetrada ocupă un loc foarte important şi în tradițiile 
Islamului. 


6.6.2. Triunghiul 

Triunghiul este simbolul gândirii, exprimă agresivitate prin vârfurile lui ascuţite şi 
penetrante. Pare lipsit de greutate şi îi corespunde galbenul. Triunghiul echilateral 
simbolizează divinitatea, armonia, proporţia. Omul ar corespunde unui triunghi 
dreptunghic. Triunghiul dreptunghic poate reprezenta după Platon (Timaios) şi pământul. 

Transformarea triunghiului echilateral în triunghi dreptunghic se traduce printr-o 
pierdere a echilibrului. 

La vechii mayaşi, triunghiul este glifa razei de soare, analog virfusorului ce iese din 
bobul de porumb incoltit. Asociat cu soarele şi cu porumbul, triunghiul este simbolul 
fecundității (el este adesea utilizat în frizele ornamentale din India, Grecia, Roma. Triun- 

Ghiul cu vârful în sus simbolizează focul şi sexul bărbătesc; cu vârful în Jos, apa şi 
sexul femeiesc. În iudaism, triunghiul echilateral îl simbolizează pe Dumnezeu , al cărui 
nume nu este voie să fie rostit. În alchimie triunghiul este simbolul focului ca şi cel al 
inimii. 

Triunghiul cu vârful în sus şi cel cu vârful în jos (vezi şi pecetea lui Solomon unde 
sim- bolizează înţelepciunea omenească) simbolizează natura dumnezeiască şi natura 
pämän- tească a lui Hristos. În francmasonerie triunghiul sublim (Delta de lumină) este 
acela al cărui unghi de la vârf are 36 de grade iar cele două de la bază, 72. Triunghiul 
echilateral ar corespunde pământului, cel reptunghic apei, cel scalen aerului, iar cel 
isoscel focului. 


6.6.3. Cercul 


Cercul este simboluldestinderii, al mişcării continuie; exprimă moliciune. Lui îi 
corespunde albastrul. Cercul poate simboliza, dacă nu perfectiunile tainice ale punctului 
primordial, cel puţin efectele create, adică lumea. Cercurile concentrice reprezintă 
gradele fiinţei, ierarhiile create; împreună ele formează manifestarea universală a Fiintei 

Unice şi nemanifestate. În toate aceste situaţii, cercul este considerat în totalitatea sa 
indivizibilă. Mişcarea circulară este perfectă, imuabilă, fără început şi fără sfârşit, 

fără variaţii, de aceea cercul poate simboliza timpul. Cercul va mai simboliza şi cerul, 
cu mişcarea lui circulară nealterabilă (J. Chevalier, A. Gheerbrant, 1994). 

În budismul Zen se găsesc frecvent desene de cercuri concentrice; aceste cercuri 
simbolizează etapele perfecţionării interioare, armonia progresivă a spiritului. 

Cercul este semnul Unităţii principiale şi al cerului, el desemnează activitatea cerului, 
mişcările lui ciclice; el este dezvoltarea punctului central, manifestarea sa. După Plotin 

centrul este tatăl cercului. 

Cercul este semnul armoniei şi de aceea normele arhitecturale sunt deseori bazate pe 
diviziunile cercului. Figura circulară alăturată alăturată figurii pătrate este spontan 
interpretată de psihismul uman ca imagine dinamică a unei relationäri între transcendenta 
celestă la care omul aspiră şi terestrul în care se situiază aici şi acum. Schema pătratului 
peste care este aşezat un arc de cerc sau pătratulprelungit de un arc orizontal — structura 
cub-cupolă, atât de frecvente în în arta musulmană şi în arta romană, exprimă această 
relationare între terestru şi celest. Cercul înscris într-un pătrat, reprezintă pentru cabalişti 
scânteia din focul divin ascunsă în materia căreia îi insuflă viaţă. 

Cercul, prin analogie cu roata care se învârteşte, mai este şi simbol al timpului. Sau 
poate mai de grabă cercul şi ideea timpului au dat naştere reprezentării roții care deriva 
din ele şi sugerează imaginea ciclului corespunzând ideii unei perioade de timp. În 
iconografia creştină, motivul cercului simbolizează eternitatea; simbolismul cercului se 
suprapune peste cel al eternității sau al veşnicei reînoiri sau reîntoarceri. Trei cercuri 
sudate evocă Treimea Tatălui, Fiului şi Sfântului Duh. Compararea lui Dumnezeu cu un 

Cerc al cărui centru se află pretutindeni este o temă care se regăseşte la neoplatonici, 
sufişti şi în cugetările lui Pascal. Pentru Jung, cercul ca simbol al cerului, este o imagine 
arhetipalä a totalitätii psihicului, simbol al Sinelui, pe când pătratul este simbolul materiei 
terestre, al corpului şi al realității. Atunci când este destinat să protejeze, cercul devine 
inel, brățară, colier, brâu, coroană. 

Treptat prin vizionarea şi analiza diferitelor opere de artă, a diferitelor imagini elevii 
vor înţelege caracteristicile formelor impresioniste ( forme fără linii de contur), formelor 
expresioniste ( caracter sintetic, culori violente), simbolice, idealiste, clasice, academiste, 
naturaliste, baroce, constructiviste, succesive, fantastice, suprarealiste, dadaiste etc. 

Treptat în analiza diferitelor forme, în elaborarea formelor plastice şi în studierea 
structurilor naturii, elevii vor înţelege care sunt caracteristicile vizual-plastice ale 
acestora. Astfel ei vor înțelege condiţiile esențiale ale formei : materialitatea, 
exterioritatea, spatialitatea, expresivitatea. Analizând o formă ei se vor putea referi la 
caracterul ei (simplă, complexă, simetrică, asimetrică, unghiulară, rotundă, ramificată 
etc.), la textura ei (zgrunturoasá, fină, fibroasă, lamelară, luciosă, mată etc.), la relația ei 
cu lumina, cu spaţiul, la culoarea ei, la impresiile pe care le trezeşte imediat şi eventual la 
valoarea ei simbolică. 

În explorările şi exerciţiile plastice, în studiile făcute după realităţi cât mai diverse, 
vor descoperi că formele, aceleaşi forme, pot fi tratate grafic, decorativ, pictural sau 
sculpturall. Vor descoperi şi în lumea formelor contraste şi armonii de forme, probelme de 
proportionare a formelor şi de asociere/compunere a lor. Vor descoperi familii de forme, 
forme simbolice, vor învăţa să genereze forme, să transforme formele, să le sectioneze, să 
le descompună şi să le recompună altfel, să le aglutineze, să le deformeze expresiv 
etc. Toate aceste procesări ale formei le vor descoperii si în operele de arta şi le vor putea 
analiza şi compara cu formele elaborate, experimentate de ei înşişi. Transcriem mai jos o 

posibilă listă de întrebări referitor la formă ce pot conduce la mici şi apoi din ce în ce mai 
ample analize formale : 


În care lucrări întâlnim forme rotunde? 

Dar ramificate? 

Dar forme unghiulare unde vedem? 

În care lucräri/imagini formele sunt tratate grafic? 

Dar decorativ, pictural, sculptural? 

În care lucrári/imagini formele sunt elaborate în sens geometric? 

În care imagini întâlnim forme spontane ca atare sau uşor prelucrate plastic? 

Unde apar forme clarobscure? 

Unde sunt formele mai conturate şi unde mai difuze? 

Care forme sunt mai grele, mai uşoare, mai moi, mai dure, mai feminine sau maife 
masculine? 

Ce caracteristici vizuale au formele impresioniste? 

Dar cele cubiste, suprarealiste, futuriste, foviste, posimpresioniste? 

Ce particularități au formele plastice în lucrările lui Picasso, Brâncuş, Miro, 
Modigliani, Bacon, Giacometi, Duchamp, Klee, Kandinsky ? 

La ce curent sau artist v-aţi gândit când ati realizat lucrarea? 

Analizati comparativ formele din lucrările pictorilor Bacon şi Modigliani. 


Analizati comparativ tratarea formelor la Bräncus si la Giacometi. 
+ 


Studiul elementelor şi concomitent şi a mijloacelor plastice şi desigur odată cu 
acestea şi a diferitelor tehnici plastice, prilejuieşte constituirea treptată a numeroase 
elemnte vizuale, plastice, tactile, ideatice, simbolice, care se vor structura treptat în 
elemente de analiză vizual-plastică a obiectelor naturale, artificiale şi mai ales a 
obiectelor/operelor 

artistice-plastice. 


Forme decupate şi suprapuneri graficede puncte şi linii 

Forme decorative (imagini prelucrate pe calculator) 


Forme tratate sculptural (lut modelat) 

Forme tratate pictural, decorativ, sculptural si grafic 


=: 


Forme figurative, nonfigurative, bidimensionale „tridimensionale tratate pictural, 
grafic, sculptural 


Forme realizate de copii şi artişti plastici 


Forme realizate de artişti, tratate pictural. 

Forme sculpturale (3D) 


6.7. Teme de munca individuala : 


1. 
2; 


3. 


Descrieti caracteristicile formelor din imaginile de mai sus. 

Realizati două lucrări plastice cu forme geometrice. Formele să fie tratate 
decorativ şi pictural. LUCRARILE SE NOTEAZĂ. 

Realizati o lucrare in care mai multe forme figurative să fie construite cu ajutorul 
punctelor, liniilor şi petelor. 

Realizati o lucrare plastică tridimensională (din carton sau alt material). 

7. MODULUL 4: Limbajul vizual-plastic (culoarea) 


7.1. Scopul 


Comprehensiunea (intelegerea si simtirea) limbajulu plastic si utilizarea lui în 
elaborarea unor imagini expresive si in lectura/analiza lucrarilor artistice. 


7.2. Obiective/Competente 


- să clasifice/grupeze culorile după diferite criterii (spectru, cercul cromatic,steaua şi 
sfera/cubul culorilor); 

- să aplice culorilor pigment diferite operaţii plastice obţinând expresivitäti diferite; 

- să recunoască şi să descrie cele 7 contraste cromatice; 

- să construiască diferite acorduri cromatice si game cromatice; 

- să realizeze diferite contexte cromatice cu diferite valenţe expresive; 

- sa analizeze orice imagine şi din punct de vedere cromatic. 


7.3. Schema logică a modulului 


Culori lumină, culori pigment. 

Miscarea(modificarea) culorilor pigment prin amestec fizic : spre alb sau negru, spre 
vecinele din cercul cromatic, spre complementară. 

Tehnici de pictare. 

Culoarea în natură şi artă. 

Funcţiile culorii : impresivă, expresivă, simbolică. 

Relaţiile dintre culori : contraste, armonii, game cromatice. 

Cercul/steaua/sfera culorilor 

Personalitatea culorilor (două exemple : galben şi albastru) 


7.4. Bibliografie 


Cioca, V., 2007, Imaginea si creativitatea vizual-plastica, Ed. Limes; 
Constantin, P. 1986, Sa vorbim despre culori, Ed. Ion Creanga; 
Mureşan, P. 1987, Culoarea în viata noastra, Ed. Ceres; 

Susalä, P. 1982, Culoarea cea de toate zilele, Ed. Albatros; 

Manualele de educaţie plastică pentru clasele V-X. 

yellow 


yellow-green orange-yellow 


blue-green orange-red 


red-violet 


violet-blue 


© 2004 QA International. All rights reserved. 


68 


primary colors 


secondary colors 


tertiary colors 


#FF 00 00 


Red 


Red-violet Red-orange 


Violet Orange 
Blue-violet 


Yellow-orange 


Blue Yellow 


Blue-green Yellow-green 


Green 

TERMENI CHEIE : 
culoarea - culori lumină/culori pigment 
culori/nonculori/culori primare/culori binare 
amestecul fizic al culorilor 
tonalitäti/nuante/griuri colorate 


culori calde/culori reci/griuri neutre 
culori semene/culori complementare 
contraste cromatice 
- funcţiile culorii: impresivă/expresivă/simbolică 


7.5. Culoarea 


Alături de muzică, culoarea reprezintă unul din cele mai importante mijloace prin 
care omul îşi proiectează şi îşi exteriorizează dinamica structurii afective. Culoarea este 
una din calitățile lumii, a luminii, cu cea mai mare putere de fascinatie pentru om. Elevii 
vor învăţa , vor descoperi că există culori lumină, culori pigment şi că în ambele domenii 
omul se joacă cu o mulțime de tonuri, nuanţe, griuri colorate. Ei vor exersa diverse 
amestecuri cromatice descoperind elastica mişcare a culorilor spre alb, spre negru, spre 
vecine sau spre complementare şi simțind astfel senzaţii, stări şi sentimente noi, diferite. 

Se vor juca cu tot felul de modalităţi de-a aşterne culoarea pe suprafeţe folosind 
pensule, degete, cuţit de paletă, burete, carpe, diverse procedee de stropit, scurgere, 
presare, suflare etc. Vor cerceta şi descoperi lumea culorilor plimbându-se cu ochii 
printre flori, fluturi, cristale, peşti, insecte, păsări, maşini, materiale textile, prin lumea 
microscopică şi desigur prin peisajele figurative şi abstracte din universul picturii. Treptat 
elevii vor descoperii culorile specifice zilei, nopţii, celor patru anotimpuri, culorile naturii 
terestre, culorile cerului la diferite ore, culorile lacurilor şi mărilor şi fantasticele aurore 
boreale şi se vor juca, poate cu diverse filtre pentru culorile lumină. Dar vor descoperi în 
acelaşi timp nopțile, apele, câmpurile, lumile liniştite sau rotitoare atât de diferite, 
fascinante, halucinante sau chiar înspăimântătoare ale pictorilor. Vor descoperi treptat, 
prin jocuri, exerciţii, explorări plastice transparenţa si supletea acuarelei, ambiguitatea 
goaşei şi pregnanta temperei; se vor juca cu prafurile de culoare pastelate şi vor 
descoperi, prin muzee şi expoziţii, puterea de plăsmuire aproape proteică a culorilor de 
ulei, iar în unele biserici vor fi fascinati de culorile lumină ale vitraliilor, de căldura 
mistică a frescelor sau de veşnicia cromatică a mozaicurilor. 

Prin diferite exercitii-joc, explorări plastice, lucrări elaborate, analize cromatice a 
diverse reproduceri de artă vor descoperii marea varietate de stări ale culorii : vor simţi că 
unele sunt calde, altele reci, unele active, altele pasive, că unele au greutate iar altele par 
uşoare ca fulgul, că unele se contractă în timp ce altele sunt expansive. Prin observaţii, 
analize şi comparații se vor descoperii galbenul transparent al atmosferei diurne solare, 
albastrul întunecat al atmosferei nocturne, roşul sângelui şi focului, verdele vegetației si 
concomitent faptul că galbenului 1 se asociază starea de activitate, acţiune, în timp ce 
albastrului starea de repaus, roşului comportamentul ofensiv, în timp ce verdelui i se 
asociază comportamentul defensiv. Toate aceste efecte, impresii, stări induse de culori în 

psihicul nostru vor fi descoperite, analizate, simţite, trăite şi în reproduceri de artă. Apoi 
elevii vor descoperi treptat lumea complicată dar fascinantă a contrastelor de culoare, a 
acordurilor cromatice precum şi muzicalitatea armonioasă a gamelor cromatice. 
Experienţa contrastelor, acordurilor şi gamelor cromatice le va deschide intrarea în 
fascinanta lume a picturii unde, treptat, vor lua cunoştinţă cu peripetiile culorilor care vor 
fi când supuse formei ca o haină prea strâmtă, când libere sub formă de puncte sau pete 
zburătăcite, când delicate şi diafane, când incendiare şi pline de energii mistuitoare. 

Elevii vor lua cunoştinţă de unele sistematizări ale relaţiilor cromatice sub formă de 
stele, cercuri ori sfere cromatice; vor putea contrui ei înşişi anumite aranjări spaţiale 
cromatice, ba chiar se vor aventura în construcţii cromatice tridimensionale. Se vor juca 
cu diverse relatii/raporturi culoare-formä, culoare-linie, descoperind noi efecte optice şi 
virtuţi expresive. Analizând împreună cu dascălii lor diverse reproduceri de artă dar şi 
lucrările lor, elevii vor înţelege treptat funcțiile impresive, expresive şi simbolice ale 
culorilor. Treptat în mintea şi sufletul elevilor se vor coagula adevărate portrete afectiv- 
spirituale ale culorilor care vor circumscrie personalitatea acestora. Dăm, mai jos, două 
exemple în legătură cu galben şi albastru, de posibile configurări de astfel de portrete din 
diverse surse informaţionale şi experienţe proprii fiecăruia dintre noi, care pot fi structu- 
rate pe parcursul celor 10-12 ani de şcoală cu ajutorul dascălilor de educaţie vizual- 
plastică. 


7.5.1.Galbenul 


Galbenul este culoarea cea mai aproape de lumină şi de alb. Galbenul este culoarea 
aurului, grâului copt, a multor flori şi fructe, a omului bolnav, a soarelui în plină zi de 
vară etc. De obicei pentru români, galbenul e maladiv, el este semnul unei călduri stătute, 
cu germeni de putrerziciune: e galben de gras spune țăranul despre un om necumpătat. 

Galbenul este o culoare primară, caldă şi complementată cu violetul. Semenele sale 
(vecinele sale în spectru) sunt oranjul şi verdele. 

Efecte fiziologice (impresive) : stimulează nervul optic; influenţează funcționarea 
normală a sistemului cardio-vascular. 

Efecte psihologice (expresive) : căldură, intimitate; satisfacție, admiraţie, înviorare; 
culoare caldă şi dinamică; culoarea cea mai veselă; senzaţie de apropiere în spaţiu; 
stimulează şi întreţine starea de vigilentá; sporeşte capacitatea de mobilizare si 
concentrare a atenţiei, predispune la comunicativitate. Privită mult timp culoarea galbenă 
dă senzaţia de oboseală. 

Semnificație psihologică şi rezonanță afectivă : exprimă spontaneitate şi este 
caracteristică pentru tipul activ, proiectiv,expansiv, investigativ şi cu un nivel ridicat de 
aspirație. Kandinsky a intuit că mişcarea galbenului este corporală, către privitor şi 
excentrică. 

Galbenul este asociat cu unghiurile ascuţite, cu triunghiul şi de asemeni cu trompeta şi 
fanfara. O mică incursiune în “istoria simbolică” a galbenului ne dezvăluie noi fațete ale 
personalităţii acestuia (funcția simbolică). 

Galbenul ca simbol. Intens, violent, uneori chiar strident, sau amplu şi orbitor ca un 
şuvoi de metal topit, galbenul este cea mai caldă, cea mai expansivă, cea mai insufletitä 
culoare; cea care este greu de stins şi care se revarsă mereu din cadrele în care am vrea 
s-o închidem. Galbenul lumină de aur are o valoare cratofanică (posedă energii/forte, 
uriaşe care-l depăşesc pe om), iar în heraldică, cuplul Aur-Azur (Galben-Albastru) se 

opun cuplului Roşu-Verde, tot aşa cum se opune cea ce vine de sus cu cea ce vine de jos; 
spaţiul înfruntării celor două cupluri este pielea pământului, pielea noastră, care devine 
galbenă în apropierea morţii. 

Galbenul este vehicul al tinereţii, al forței, al nemuriri divine. Este culoarea zeilor : 
Zoroastru înseamnă astru de aur, strălucitor, märinimos, astru viu. Vişnu este invesmintat 
în haine galbene, iar oul cosmic al lui Brahma străluceşte ca aurul. Galbenul auriu era şi 
atributul zeului persan Mithra, precum şi al lui Apollo. Lumina de aur poate deveni o cale 
de comunicare între oameni şi zei. Fiind de esenţă divină, galbenul auriu a ajuns pe 
pământ un atribut al puterii regilor şi împăraţilor. 

Galbenul este culoarea veşniciei, tot aşa cum aurul este metalul nemuritor; ambele 
stau la baza ritualului creştin. Aurul crucii de pe patrafirul preotului, aurul anafornitei, 
galbenul vieţii veşnice, al credinţei, se îmbină cu puritatea originară a albului din steagul 
Vaticanului. În Egiptul antic, aurul era carnea soarelui şi a zeilor. Galbenul poate fi însă 
şi culoarea pământului roditor (prezenţa galbenului în lumea htoniană dă naştere la al 
doilea aspect simbolic, opus lumii uraniene, a acestei culori terestre). Astfel galbenul 
poate deveni un substitut al negrului, ea devenind culoarea Apusului. Pentru azteci este 
culoarea Nordului; pentru chinezi, direcţia Nordului sau a văgăunilor subterane, este de 
asemenea neagră sau galbenă. Alteori, galbenul este asociat negrului ca fiind opusul şi 
complementarul său. Galbenul se desparte de negru o dată cu scindarea haosului : 
polarizara nediferentierii primordiale se face în galben şi negru (soare/luminá - 
pământ/negru) - precum în yng şi yang, în rotund şi pătrat, în activ şi pasiv. 

În teatrul traditional chinez galbenul indica cruzimea, fätärnicia şi cinismul dar in 
acelaşi timp era culoarea principilor şi împăraților ; această ambivalentä face din galben 
cea mai divină dintre culori şi, în acelaşi timp, potrivit expresiei lui Kandinski, cea mai 
pământească. În lumea islamică galbenul apare ca simbol al imaginaţiei care a creat cerul 
soarelui. 

A fost valorificată din punct de vedere simbolic şi diferenţa dintre matitate şi 
strălucire a culorii : astfel în cazul Islamului, galbenul auriu însemna înţelepciune şi sfat 
bun, în timp ce galbenul palid reprezenta trădarea şi dezamăgirea. În limbajul heraldic 
este utilizat aurul - metal. Dăm mai jos o schiță sinoptică a semnificatiilor şi destinatiilor 
simbolice a galbenului de-a lungul istoriei (desigur incompletă ): 


TARA / | EPOCA SEMNIFICAȚII SIMBOLICE DESTINAŢII 
POPORUL SIMBOLICE 
Egipt Antică Invidia Pentru trupul zeilor 
Aurul=lumea de dincolo 
Azteci Anticä Pentru reprezentarea 
soarelui Nordului 
China Anticä Puterea împărătească a marilor Pământul, uscatul, 
demintari, înțelepciunea, esenţa splina, stomacul, 
negativă, feminitatea, puritatea gura, saliva, ducele. 
India Antică - Pământul 
Roma Antică Aurul, bogăția, soarele Pt. Mercur, 
mesagerul zeilor 

Europa Evul Mediu | Religioasă (catolică): tăria din care | Galbenul alterat cu 
Apuseană a fost făcut omul (argila, solul); negru = invidie, 
lasitatea, conştiinţa. ttrădare, falsitate, 
Aurul = Duhul sfânt, credinţa, dubiu, suspiciune, 
gloria Domnului, reînvierea, înşelare. 
Fecioara. Auriul=intelepciune, 
Heraldicä: aurul, märirea, forta, iubire, credintä, 
Puterea, bogätia, curätenia. constanfä. 
Europa Renastere Religioasä (catolicä): soarele, Culoarea 
Apuseanä devotiunea, fidelitatea, invierea lui | trädätorilor de rege. 
Christos. Celor ce se fäceau 
vinovati de aceastä 
crimä li se vopsea 
usa cu galben. 
Biserica Bizantinä Zeificarea, strälucirea, slava. Auriul = aureola 
sfintilor crestini 
Romänia Modernä Deschizätor de drumuri, Auriul = lumina 
(popular) fecunditatea, gingäsia, bogätia. sufletului 
7.5.2.Albastru 


Albastru este o culoare primarä si cea mai rece. Este culoarea cerului de zi (ceruleum) 
dar şi a cerului de noapte (albastru întunecat) ; a apei în cantitate mare (ultramarin), a 
multor flori; îl întâlnim în lumea mineraleleor, a păsărilor, a fluturilor, a florilor ; ochii 
albaştri sunt consideraţi ca fiind cei mai frumoşi. Este de asemeni culoarea spiritului iar 
pe plan psihic este culoarea ideii. 

Efecte fiziologice (impresive) : scade presiunea sanguină; scade tonusul muscular; 
calmează respiraţia şi reduce frecvenţa pulsului. 

Efecte psihologice (expresive) : culoare foarte rece, odihnitoare şi linistitoare, 
îndeamnă la calm şi reverie, predispozitie la concentrare şi linişte interioară; în exces 
conduce la depresie; seriozitate, tendinţă spre evocare, spatialitate, ingaduinta, pace, dor, 
nostalgie; 

Favorizează dezvoltarea proceselor de inhibitie şi de încetinire a ritmului activităţii; 
senzaţie de depărtare în spaţiu, distanţă, infinit şi meditaţie. 

Semnificație psihologică şi rezonanţă afectivă : se caracterizează prin profunzimea 
trăirilor şi sentimentelor; caracteristic pentru tipul concentric, pasiv, senzitiv, perceptiv, 
unificativ; exprimă linişte, satisfacție, tandrete, iubire şi afecţiune. 

Kandinsky consideră albastrul, în intuitiile sale profunde, ca fiind o mişcare spirituală 
de la privitor înafară şi de asemeni concentrică spre propriul său centru care atrage omul 
către infinit şi trezeşte în el dorinţa de puritate şi setea de supranatural ; albastrul este 
asociat cu unghul obtuz şi cu cercul iar dintre instrumente cu flautul, violoncelul, 
contrabasul şi orga. 

Albastrul ca simbol. Din toate culorile albastrul este cea mai adâncă, privirea 
pătrunde în fiinţa ei ca într-un ocean neântâlnind nici un obstacol, rătăcindu-se. Este cea 
mai imaterială dintre culori : natura no o infätiseatä, in general, decât alcătuită din 
transparen- tá, adică un vid acumulat, vid al aerului, al apei, vid al cristalului sau al 
diamantului. Vidul este precis, pur şi rece. Albastrul este cea mai rece dintre culorişi, în 

valoarea sa absolută, cea mai pură, în afara vidului total al albului neutru. Din aceste 
calităţi funda - mentale decurg, în mare parte, funcțiile sale simbolice. 

Aplicată pe un obiect, culoarea albastră despovărează formele, le deschide, le 
desface. 

O suprafaţă coloratră în albastru încetează să mai fie o suprafaţă, un zid albastru nu 
mai este un zid. Mişcările şi sunetele, dar şi formele dispar în albastru, se cufundă în el, 
se evaporă ca o pasăre în văzduh. Lipsit de materialitate în sine, albastru dematerializează 
tot ce pătrunde în el. Albastrul este un drum al infinitului în care realul se transformă în 
imaginar. Albastrul deschis este calea reveriei (albastrul cerului de vară, adînc şi limpede 
pe care trec agale nouri lungi, privit din iarbă, rästurnat pe spate într-o linişte şi 
abandonare totală, predispune la visare cu ochii deschişi); când se întunecă , devenind 
profund şi tenebros, el se transformă într-o cale a visului. Gândirea conştientă, lasă puţin 
câte puţin, loc celei inconştiente, tot aşa cum lumina zilei devine pe nesimţite lumina 
albastră a nopţii. Climat al irealitatii sau a suprarealitatii nemişcate, albastrul ne apare, 
simbolic vorbind, ca ceva de neclintit, indiferent, introdeschis spre sine însăşi, pare a nu 
aparține acestei lumi sugerând ideea/starea unei veşnicii liniştite şi semete care este 
supraumană sau inumană. 

Egiptenii considerau albastrul drept culoarea adevărului. Din pricina consonantei 
dintre Adevăr, Moarte şi Zei, albastrul ceresc reprezintă şi pragul ce desparte pe om de 
lumea de dincolo, de zei şi de soarta sa. Acest albastru sacralizat - azurul - este spaţiul 
Câmpiilor Elizee. Azurul şi Aurul, valori feminină şi respectiv masculină, reprezintă 
pentru uranian ( religii uraniene : a căror divinităţi locuiesc în cer) cea ce Verdele şi 
Roşul reprezintă pentru htonian (religii htoniene : a căror divinități sunt subpämäntene). 
Zeus şi lahve tronează cu picioarele aşezate pe azur. 

Împreună cu roşul sau cu ocru galben, albastru face sensibile hierogamiile sau 
rivalitäti- le dintre cer şi pământ. În lupta cerului cu pământul, albastru şi albul (culori 
pure precise şi reci ca vidul) se aliază împotriva roşului şi verdelui - aşa cum apare adesea 
în iconografia creştină (de exemplu în reprezentările cu Sfântul Gheorghe omorînd 
balaurul). 

De asemeni albastrul şi albul, culori ale Sfintei Fecioare, exprimă detaşarea de 
valorile acestei lumi şi înălţarea sufletului eliberat către Dumnezeu, adică spre aurul care 
va întâmpina albul virginal, în timpul ascensiunii sale prin albastrul ceresc. 

Azurul cerului era în gândirea aztecilor, albastrul de peruzea (piatră verde-albasträ). 
Când murea un prinţ aztec, în locul inimii i se aşeza, înainte de încinerare, o astfel de 
piatră. În budismul tibetan albastrul este culoarea lui Vairocana, a Intelepciunii transcen- 
dente, a potentialitätii si, simultan, a vacuitátii, a cărei posibilă imagine este cea a 
imensitätii cerului albastru. 

Albastrul este culoarea lui Yng, cea a Dragonului geomantic (care prezice viitorul), 
deci a influențelor binefăcătoare. În simbolistica masonicä albastrul corespunde 
Coroanei, Frumusetii, Fundamentului; este de asemenea culoarea cerului, a Templului, a 
bolţii înstelate. 

Misticii cade au văzut în viziunile lor cele şapte ceruri care se înalță peste sferele 
pământului, apei, aerului şi focului le-au interpretat pentru oamenii sublunari cromatic; 
astfel, cerul lui Jupiter, creat din lumina meditatiei, lăcaşul îngerilor a căror căpetenie este 
Sfântum Mihail, are culoarea albastră. După H. Corbin culoarea sufletului vital este 
culoarea albastră. 

Dam mai jos o schiță sinoptică, desigur sumará, a semnificatiilor şi destinatiilor 
simbo- lice ale albastrului de-a lungul istoriei. 


TARA /|EPOCA | SEMNIFICAȚII SIMBOLICE DESTINAȚII 
POPORUL SIMBOLICE 
Egipt Antică Cuvântul şi promisiunea divină, Culoarea zeului 
adevărul divin, cerul nocturn spre care | Amon (zeul 
se ridică sufletul faraonului; eliberarea | aerului). 
sufletului. 
Evrei Antică Revelația divină, legea. Zeul Iehova. 
China Antică Nemurirea, reînvierea, mila. Lemnul, gustul acru, 
ficatul, lacrimile, 
fierea, estul. 
India Antică Apa 
Europa Evul Religioasă (catolică): detașarea de Albastrul 
Apuseană Mediu lume, fiul lui Dumnezeu, adevărul, cenuşiu=viciul; 
culoarea divină, îngerii, pietatea, Sf. Albastrul 
Maria, cerul, sacralitatea. inchis=doliul. 
Heraldica: blandetea, frumusetea, 
noblețea, buna credinţă, loialitatea, 
Justiţia, bucuria, fidelitatea, buna 
reputație, noblețea, rațiunea. 
Europa Renaștere | Religioasá: puritatea, adevărul, 
Apuseană serenitatea, spiritualitatea. 
Biserica Bizantină | Marea, aerul, puterea de viata, puterea | Imbräcämintea lui 
divină. Isus Christos si a 
sfinților. 
Europa Modernă | Ocultă: dragostea curată, tinerețea, 
Apuseană iluzia. 
Laică, artistică: meditaţia, spațiul, 
infinitul. 
România Modernă | Credinţă, visare, încrederea în frumos 
(popular) | şi în ființa umană; semnul legăturilor 
permanente. 


Prin aceste excursii culturale şi spirituale în istoria simbolică a culorilor, prin analizele 
prilejuite de temele de la istoria artei in clasele mai mari , precum şi de lucrările realizate 
de ei, elevii îşi vor forma adevărate portrete interioare pentru fiecare culoare. Aceste 
portrete interioare, scăldate afectiv şi de propriile experienţe cromatice, îl vor ajuta pe 
parcurs şi în analiza cromatică a operelor de artă, a interioarelor, a naturii, a diferitelor 
ambiante; ele îi vor spiritualiza în acelaşi timp trăirile afective induse de întâlnirile cu, 
culorile lumii reale şi imaginare. Din clasele mici începem să construim cu elevii aceste 
portrete interioare ale culorilor prin asocierea lor cu fenomenele esenţiale (ziua, noaptea, 
anotimpurile, sângele, focul, apa, plantele, pământul, cerul, etc), cu sunete, cu stări sufle- 


teşti. 

În problemele de culoare, în cele practice efective dar si în cele optice, analitice si 
interpretative, sunt de un real folos colecţii de jetoane de carton sau hârtie de sute de 
culori, nuanţe, tonalități, griuri colorate şi neutre pe care elevii să le poată vedea, grupa, 
simtii, descrie, analiza, compara, asocia ori de câte ori este nevoie; de asemeni colecţii de 
imagini color (fotografii care surprind simfonia fascinantă a culorilor din universul macro 
şi micro natural, artificial, imaginar), reproduceri de artă, fragmente, detalii ale acestora 
care surprind pregnant multiplele probleme ale culorii abordate de artişti din diferite tari, 
perioade, aparţinând diferitelor stiluri, curente artistice. Nu este firesc să se vorbească 
despre culoare/culori fara ca acestea sá nu fie văzute concomitent; culoarea intră in 
sufletul elevilor mai ales prin ochi şi nu atât prin urechi, este una din legile nescrise ale 
educaţiei vizual-plastice. 


7.6. Teme de munca individuala 


1. Construiti 2-3 sisteme gen steaua culorilor care să surprindă cât mai multe aspecte 
ale culorii. 

2. Realizati mai multe schite/exercitii cromatice (grupări de pete) care să ilustreze 
monocromia, gama caldă, gama rece, gama cald-rece, diferite alte game cromatice 
formate din trei, patru, cinci culori. 

3. Realizati un set de jetoane (carton, hârtie, plastic etc) de marimea unui plic poştal 
clasic de diferite culori (peste 50 de jetoane). 

4. Realizati descrierea personalităţii unei culori in genul celei din curs, alta decât 
galben sau albastru. 


Picturi realizate de copii (4-5 ani) şi artişti plastici. Sesizati contrastele şi gamele cromatice. 

8. MODULUL 5: Compoziţia vizual-plastică şi lectura 
operei de artă 


8.1. Scopul 
Comprehensiunea (simtirea şi înţelegerea) sintaxei/structurii imaginii vizual-plastice şi 
importanţa acesteia în receptarea şi analiza operei de artă. 


8.2. Obiective/competente 


- sa exprime în cuvinte proprii ideea/conceptul de compozitie/compunere în domeniul 
vizual-plastic; 

- să sesizeze centre de interes, linii de forță, ritmuri si scheme geometrice în diferite 
imagini/opere de artă; 

- sá construiască diferite contexte plastice structurate pe baza unor principii 
compoziționale; 

- sá sesizeze şi să explice în ce constă unitatea/echilibrul/tendinta centripetä sau 
centrifugă în orice tip de imagine; 

- să poată analiza vectorial orice imagine/operä de artă; 

- să înţeleagă şi să sesizeze în imagini diferite soluţii spatiale(perspective); 

- sa înţeleagă şi să aplice în realizarea unor compoziţii plastice relaţiile dintre structura 
cadrului şi distribuţia diferitelor elemente plastice şi semne iconice. 


8.3. Schema logică a modulului 


Portretul robot al compoziţiei : 
Principii de pornire : reguli de compunere, principii de organizare; 
Acţiune : dispunere, aranjare, organizare, ordonare propriu zisă; 
Rezultatul, efectul : totalitate, unitate, echilibru; 
Ce se degajă la nivel conceptual : structura compozitionalä, schema, arhitectonica. 


die IES 


Modele teoretice ale compoziţiei : 
- compoziția la Berger 
- compoziția la Arnheim 
- compoziția la Susalä 


8.4. Bibliografie 


Arnheim, R., 1995, Forta centrului vizual, Ed. Meridiane; 

Manualele de educatie plastica pentru clasele V — X; 

Cioca, V., 2007, Imaginea şi creativitatea vizual-plastică, Ed. Limes; 

Susalä, I., Bărbulescu, O. 1993, Dicţionar de artă (termeni de atelier), Ed. Sigma. 

TERMENI CHEIE : 
compoziția (cadru/elemente/principii de grupare) 
structura compozitionalä/schema arhitectonică) 
linii de fortä/vectori 


dispunere/aranjare/organizare/ordonare 

totalitate 

unitate/echilibru 

compoziție închisă/deschisă, dinamică/statică, difuză 


8.5. Compoziția 


Problemele compoziţiei vizual-plastice, a elaborării/compunerii imaginii sunt multe, 
complexe, complicate uneori, dar importante atât pentru construirea cât şi pentru lectura 
operei de artă. Vom aborda mai întâi relaţia dintre conceptul de compoziţie şi lectura 
operei plastice pornind de la un posibil portret robot. Acest portret robot, realizat pe 
baza diferitelor dicţionare, ar cuprinde următoarele note definitorii ale compoziţiei : 

- o totalitate de elemente care alcătuiesc o unitate; 
structură, compunere, alcătuire; 
studiul regulilor de compunere, totalitatea acestor reguli; 
compus, amestec, operă artistică; 
aranjament artistic şi rațional al unei imagini; 
modul de organizare internă a operei/imaginii; 
arta da a compune potrivit anumitor reguli; 
modalitatea de organizare a diferitelor elemente de ordin stilistic într-o structură 
unică şi semnificativă; 
modalitate de realizare a unui tot organic din mai multe elemente; 
compoziţia are la bază nişte principii (simetria, ritmul, armonia, proporţia etc.); 
compoziţia, compunerea este condiţia esențială a operei de artă; 
compoziţia nu este altceva decât structura complexă a operei de artă; 
aranjarea, dispunerea elementelor unei totalitäti; 
unitate a cromorfemelor şi a spaţiilor dintre ele; 
idee plastică de dispunere, ordonare a elementelor şi mijloacelor plastice; 
ordonare în funcţie de întinderea spaţială, structură, cromatică; 
unitate şi echilibru; 
organizarea spaţiului plastic prin subordonare (dominantä) sau prin coordonare 
ritmică. 
Dacă simplificăm aceste note extrase din diferite definiţii avem următoarele caracte- 
ristici : 
- aranjare, dispunere, ordonare, organizare, modalitate de organizare; 
- unitate şi echilibru, totalitate, tot organic, organizarea unei totalitäti; 
- principii, reguli de compunere, compunere potrivit unor reguli; 
- organizare internă, construcţie internă, arhitectonică, structură complexă. 

Aranjând aceste caracteristici după o logică a acţiunii obținem următoarea structură: 
1) Principii de pornire : reguli de compunere/principii de organizare; 
2) Acţiune : dispunere, aranjare, organizare, ordonare propriu zisă; 
3) Rezultatul/efectul : totalitate, unitate şi echilibru; 
4) Ce se degajă la nivel conceptual : structura compozitionalä, schema, arhitectonica. 


8.5.1.Diferite analize compoziționale (linii de forţă, 
structurări armonice, vectori) 

Chiar şi această structurare a problemelor compoziţiei în virtutea logicii acţiunii ne 
poate oferi puncte de reper şi direcţii posibile în citirea, receptarea, analizarea şi 
interpretarea (chiar si în construirea compozițiilor plastice sau decorative, oferindu-ne 
soluţii pentru operationalizarea problemelor de compunere a imaginii) imaginii vizual- 
plastice realizate de elevi sau a operei de artă. Să luăm de exemplu punctul 3 : 
totalitate, unitate şi echilibru. Orice construcție artistică, deci şi opera artistică-plastică, 
poate fi caracterizată prin unitate, totalitate şi obiectualitate, ea constituind o “lume” 
(imaginară ). Totalitatea este acea proprietate a discursului artistic ce desemnează 
lumea din care nimic nu lipseşte şi nimic nu este în plus. Unitatea desemnează 
dependentele reciproce dintre componentele ansamblului artistic, dependențe ce induc 
anumite stări şi afectează receptorul. Obiectualitatea desemnează faptul că artistul şi-a 
sublimat/reificat intenţia în opera concretă care a fost lansatä/asvärlitä în lume şi care este 
expresia unei lumi (a artistului, a locului şi timpului său). Astfel, privind/analizând o 
imagine putem iniţia elevii în jocuri de permutări (eliminäri, schimbări de locuri, 
înlocuiri etc. chiar şi pe calculator după ce imaginea respectivă a fost în prealabil 
fotografiată sau scanată) de forme, culori, texturi observând efectele obținute: se pierde 
sau nu efectul de totalitate şi unitate. Sau analizând o reproducere de artă putem degaja 
anumite principii de compunere/organizare : simetrie, asimetrie, dispunere predominat 
pe diagonală, coordonare ritmică, prezenţa unei dominante formice, cromatice sau de 
altă natură etc. 


8.5.2. Modele teoretice ale compozitiei plastice 


Dar atât în studiul problemelor compunerii imaginilor vizual-plastice cât şi în 
ideea structurării la elevi a unor algoritmi de analiză a operelor de artă, putem apela la 
unele modele teoretice privind compoziţia vizual-plastică. Presupunem că e posibil şi 
binevenit 

aşa ceva căci orice proces de analiză, de receptare, citire, de înţelegere înseamnă şi 
des- tructurare, descompunere, desfacere a compozitiei/imaginii. Ne vom referi în 
continuare la trei modele teoretice aparținând lui R. Berger, R. Arnheim şi I. Susalä. 


8.5.2.1. R. Berger 


Din lucrările şi studiile lui R. Berger (vezi mai ales Descoperirea picturii, 1975) 
am extras următorul model teoretic : 


OPERA DE ARTĂ PLASTICĂ (PICTURA) 
Care are formă şi un conţinut 


Presupune următoarele aspecte structural-constructive care grupează, organizează 
expresiv, agenţii plastici, în vederea transmiterii unei semnificaţii : 

e Spaţiul 

e Linia 

e Culoarea 

e Lumina 

e Culoarea-lumina 

e Forme, deformări, ornamente 
e Materia 


Aceste aspecte structural-constructive se realizează cu ajutorul următorilor agenţi plastici : 


următoarele idei : 


Cele şapte aspecte structural-constructive ale operei plastice s-ar rezuma la 


COMPOZIȚIA 
Organizarea internă a operei. 
Este un întreg in care se 
imbrätiseazä plinuri si goluri, zone 
active cu zone pasive. 


TENSIUNEA 
În compoziţie sesizăm puncte de tensiune 
privilegiate. 
Centre de interes (noduri de tensiune). 
Nodul de tensiune poate fi: 


Elaborarea părților compoziţiei. 

Distribuirea unei porțiuni de spațiu si 
o situaţie anume a fiecărui obiect, 
formă, pată de culoare. 

Axele compoziţiei — linii de forță. 

Structura (spaţii structurate sub 
formă de pătrat, triunghi, dreptunghi, 
cerc, sferă, con, piramidă, cub, etc.). 

Liniile de construcție si figurile de 
construcție, configurează spațiul 
plastic, stabilesc structura compoziţiei. 


Punerea în raport a agenților plastici, - un punct 
repartiția, dispunerea formelor, a - opata 
proporțiilor. - o zonă plină sau goală 
- o culoare 
CONSTRUCȚIA PROPORŢIA 
Structura ascunsă a operei Aspectul cantitativ al lucrurilor (al agenţilor 
(compoziţiei). plastici) 


Leagä părţile între ele si părțile de întreg. 
Este în legătură strânsă cu formatul 
tabloului. 


MIŞCAREA 
Sugerată prin deformări, cu ajutorul: 
- liniei 
- culorilor 
- luminii (valorii, valoratiei) 
-  tusel 
-  arabescului 
- clarobscurului 


RITMUL 

Miscare. Repetitie. 
Alternanta timpilor slabi cu timpii tari. 
Se desfäsoarä pe diferite directii: 

- Verticale 

- orizontale 

- oblice 

- in adâncime 


ARMONIA 
Sinonim cu compoziţia. 
Intimă îmbinare între unitate şi varietate. 
Efectul pe care organizarea internă a operei 


O are asupra receptorului. 

Acest model teoretic expus aici schematic, ne poate induce unele sugestii în structura- 
rea unui algoritm de analiză a imaginii vizuale. Aşa de exemplu disocierea dintre formă şi 
conţinut care duce la analiza structurală a imaginii/operei şi apoi sau concomitent şi la 
analiza semantică.Modelul sugerează că semantizarea (degajarea unor semnificaţii), 
fie ea restaurativă (semnificaţii existente în operă) sau instaurativă (semnificaţii 
născute în mintea receptorului de artă) se construieşte pornind de la aspectele 
structural-constructive ale operei care grupează expresiv diverşi agenţi plastici 
(spaţiul, linia, culoarea, lumina, culoarea-luminä, forme-deformäri-ornamente, 
materia). Când analizăm o lucrare plastică noi sesizăm aspecte structural-constructive 
(vizuale) care se impun : uneori coordonarea ritmică a agenţilor plastici, alteori sesizăm o 
anume dominantá formicä sau cromaticä;uneori se impun nodu- rile de tensiune, alteori 
aspectul armonic (la nivel formic, liniar, cromatic, textural) etc. 

În analiza unei lucrári/imagini putem pune accent pe aspectul constructiv, relational 
sau pe cel individualizant în care analizăm oarecum separat agenţii plastici, sau pe 
aspecte ce ţin de proporţii, mişcare etc. în funcţie şi de scopul analizei. Cu siguranţă 
acest model poate fi exploatat cu folos în analiza operelor de artă sau chiar în analiza 
lucrărilor elevilor. 


8.5.2.2. R. Arheim 
Un alt model teoretic aplicabil la o arie extinsă de structuri 
vizuale/compozitii/imagini şi nu doar la pictură, se degajă din cercetările şi scrierile lui 
Rudolf Arheim (vezi mai ales “Forţa centrului vizual”, 1995). 


COMPOZIȚIA 
DOUĂ SISTEME SPAŢIALE 
CENTRICITATE 4—— Cele două sisteme———>  EXCENTRICITATE 
Compoziţie centrică Centric şi Excentric Compoziţie excentrică 
Sistemul spaţial Coexistă întotdeauna (în toate Sistemul spațial 
centric poate fi | lucrările apar volume si vectori). | excentric poate fi 


reprezentat prin: 
- sarpante ordonatoare 
- rețea de vectori 


Combinarea celor două sisteme 
într-o singură structură. 


reprezentat prin: 
- sarpante ordonatoare 
- reţea de vectori 


Ce influențează 
relațiile dintre centrii 
vizuali: 

- greutatea (ponderea) 

- poziţia în spaţiu (sus, 
jos, orizontal, 
vertical) 


CÂMPUL VIZUAL 
(CÂMP DE FORŢE VIZUALE) 
Este prevăzut cu: 


CENTRI DINAMICI 
Sunt prezenți în orice câmp 
vizuale. Poate fi marcat concret 
sau creat indirect prin inducție 
perceptivă. 


+ CENTRU DINAMIC+—> Relaţiile dinamice 


dintre centri 
Centri pot fi orientati 
vectorial spre interior 
sau/şi exterior. Centri se 
pot atrage și/sau respinge. 

FORŢELE VIZUALE 


(CENTRI DINAMICI) 
Be Pot fi: Em 
EXTERIOARE COMPOZITIEI DINLĂUNTRUL COMPOZIȚIEI 
GRAVITAȚIA CADRUL (Rama) 
PRIVITORUL Tondo, Ovalul, Pătratul, Dreptunghiul. 
Vertical Centru de echilibru 
Orizontal Centri divizori 
Centric 
Sus-jos Complementaritatea: 
Ponderea centrilor centric-excentric 
Relaţia în spațiu dintre privitor și operă punctele nodale 


sugerarea spațiului 


Deşi modelul teoretic aparţinând lui Arnheim este mai tehnicist (cu vădite tendinţe 
psihologice referitoare la structurile perceptive) şi aparent mai abstract, principiile sale 
sunt aplicabile în două sensuri : 

1) centricitatea şi excentricitatea, volumele şi vectorii sunt concepte la care formele 
din diferite medii se conformează fără a fi forţate (desenul, pictura, sculptura, 
arhitectura, jocul scenic, dansul, cinematograful); 

2) referirea la aceste scheme compoziționale este necesară dacă vrem să înţelegem 
natura şi sensul unei opere. 

Arnheim este convins că una din ocupațiile cele mai necesare omului este crearea de 
obiecte sau de spectacole a căror structură vizuală elucidează şi interpretează experienţele 
umane prin expresia sa direct percepută. Pentru a realiza cu succes aceasta artistul se 
confruntă cu anumite condiţii. Unele din aceste condiţii se referă la compoziţie, iar 
Arnheim a semnalat şi analizat unele dintre acestea. Aceste condiţii, principii, probleme 
pot fi exploatate şi în analiza operelor de artă. Aspectele mai importante pe care le 
desprindem ar fi : 

- reuşind să analizeze şi să surprindă structuri compoziționale, elemente 
componente în diverse medii, nu numai în pictură, modelul conţine structuri 
interpretative extinse; 

- Arnheim nu analizează structura compozitionalä numai în sine ci si în funcție de 
influenţa forţei gravitaționale, de privitor/receptor şi de cadru (rama); în felul 
acesta semantizarea nu se hrăneşte numai din lucrarea propriuzisă ci şi din 
elemente dinafara ei; 

- Viziunea autorului despre organizarea compoziţiei vizuale se bazează pe câteva 
concepte perceptive :, centricitate, excentricitate, volume, vectori, centri şi reţea 
de relaţii dintre ei, centru de echilibru bipolaritate, proiecţie frontală, proiecție 
perspectivică, câmp de forţe vizuale, etc.; 

- acest model teoretic se bazează pe ideea de energie reprezentată şi simtita/intuita 
vizual vectorial; 

- modelul este aplicabil în toate domeniile vizuale dar prezintă un grad de 
dificultate sporit şi cere suficiente cunoştinţe de psihologie vizuală şi o solidă 
cultură plastică şi generală; cu toată dificultatea sa, multe din structurile vizuale- 
vectoriale surprinse pot fi utilizate în analiza oricărui domeniu vizual, valoarea lor 
formativ-structurantă pentru elevi fiind deosebită. 

Acest model teoretic care se bazează pe ideea de forte vizuale (vectori) este un model 

dinamic, mai aproape de esenţa devenirii şi derivă, într-un fel din modelul războiului care 
este în concordanță mai mare cu domeniul vizual decât modelul limbii sau cel juridic. 


8.5.2.3. I. Susalá 


Al treilea model teoretic privind compoziţia îi aparține lui Susalá lon şi este o 
construcţie de sorginte didactică şi în conformitate cu programa de educaţie plastică de la 
noi. El se bazează pe următoarele condiţii gramaticale ale imaginii : 

- existența unei dominante (comatice, liniare, formice) ; 

- un anumit tip de raport între intreg şi între părțile acestuia (inclusiv între intervale, 

goluri); 

- o interconditionare biunivocă între motivul, elementele sintactice, materialele 

folosite, stilul de tratare a suprafeţei. 

Modelul lui Susalä cuprinde într-o vedere sinoptică problemele plastice legate de 
culoare, contraste, acord, dezacord, ritm, gamă, proporţie etc., probleme plastice care 
împreună cu valoarea expresivă a elementelor de limbaj plastic pot costitui puncte de 
plecare în analiza lucrărilor plastice. De exemplu dacă dominanta este cromatică lu- 

crarea presupune implicarea mai puternică a afectivității, în schimb, dacă dominanta 
este formică sau liniară este implicată mai mult inteligenţa constructivă. De asemeni în 
cazul prezenţei acordului de analogie, valoric sau cromatic, se simte tendinţa spre calm, 
linişte, armonie aşezată; în cazul acordului de contrast se face simțită tendinţa spre 
dinamic, mişcare, tensiune. Sesizarea analitică într-o lucrare plastică a tipului de 

contraste existente, a dominantei, subdominantei, eventual a disonantelor precum si a 
liniilor de forță, a direcțiilor principale, a centrelor de interes, a felului de tratare a 
suprafeţei etc. sunt tot atâtea piste de interpretări semantice. 


COMPOZITIA (după Şuşală ) : 


I. EXISTENTA UNEI 
DOMINANTE 


CROMATICE 
(VALORICE): 

Familia mai mult sau 
mai putin dezvoltata a unei 
anumite calitati 

LINIARE: un anumit tip 
de linii (si variatiile ei) 


- GAMA (in cazul culorilor) simpla/compusa, 
majora/minora; 

- INTINDERE, MASA, MARIME, PROPORTIE; 

- POZITIE (fata de liniile geometrice principale ale 
spatiului compus fata de „axele”, directiile, sensiurile 


DOMINANTA 


FORMICE tensionate; 
= subliniata prin: 
Sai ets a l - CRESTERI, DEZVOLTARI RITMICE- 
gol-plin;un anumit caracter MODULARE 


de factura (structura), o 
anumita masa de o anumita 
intindere etc. 


- TRATAREA DETALIILOR, ACCENTELOR 

II. UN ANUMIT TIP DE RAPORT INTRE SEMNE SI INTRE 


PARTILE ACESTORA (INCLUSIV INTRE INTERVALE, 


DE ACORD 


ACORD DE 
ANALOGIE 


VALORICA (prin ruperea tonului) 
CROMATICA: 
- prin juxtapunere (in ordine naturala) 
- prin ruperea tentei 
- la distanta, prin pasaj de: 
O valoare 
O culoare 


ACORD DE 
CONTRAST 


CROMATIC: 
- in sine 
cantitativ 
calitativ 
cald-rece 
clarobscur (Clar-obscur) 
complementar 
succesiv 


LINIAR: 
- de pozitie 
- de grosime 
- de tip: drept, taios, aspru, organic; 
- de factura/textura 


DISONANTE(accidente tonice): 


E - accente sau pasaje din alta gama decat a dominantei; 
= DE DEZACORD - juxtapuneri cromatice violente 
z (PARTIAL) ACCIDENTE VOLUMICE : 
- de factura 
- de cantitate 
= AXE TENSIONALE (LINI DE 
= FORTA) 
2 UNUL SAU MAI MULTE CENTRE 
m DE INTERES 
=, = INTERIOR — RITM (succesiunea sau gruparea diversa 
on 2 E | COMPOZITIE INCHISA sau echilibrata a semnelor: 
Z < F SENS - alternativ 
E z E nen - succesiv 
= S 3 - asimetrice 
EE 
-20 EXTERIOR — 
DO COMPOZITIE 
= DESCHISA 

IV. O INTERCONDITIOARE 


BIUNIVOCA INTRE : 


MOTIVUL (SUBIECTUL) — Pretext 
ELEMENTELE SINTACTICE - la care se apeleaza 
MATERIALELE FOLOSITE - calitatile lor plastice naturale / inerentele tehnologice 
STILUL DE TRATARE A SUPRAFETEI : 
- plata, in plan topologic (acceptarea spatiului bidimensional) 
- pictural, in plan tensional ( sugerarea spatiului tridimensional prin diferite perspective) 


8.6. Teme de muncă individuală 


Realizati două compoziţii cu forme geometrice (triunghiuri, pătrate, cercuri, 
dreptunghiuri sau fragmente ale acestora) şi realizaţi unitatea la nivel cromatic. 
Realizati o mapă cu 3 — 5 analize de imagini/opere de artă (text, imagini, scheme) 
preluate şi eventual simplificate după diverşi autori ( vezi şi bibliografia indicată). 


8.7. Bibliografie 


Arnheim R., 1995, Forta centrului vizual, Ed. Meridiane, pag. 128; 

Martine Joly, 1998, Introducere in analiza imaginii, Ed. ALL, pag. 47 - 51; 
Berger, R., 1975, Descoperirea picturii, Ed. Meridiane, vol. I, II si III 

Susalä, I., Bărbulescu, O., 1993, Dictionar de arta ( termeni de atelier), Ed. Sigma; 
Manualele de educatie plastica pentru clasele V — X. 


8.8. Sarcini de lucru individual 

Listaţi câteva din imaginile prezentate la tema 5 şi încercați să faceţi pe ele o analiza 
compozitionalä folosid linii de forță şi vectori, asemănător ca în exemplele date. 
Realizati 3 compoziţii pe niște suporturi de carton dreptunghiulare folosind doar forme 
geometrice (pătrat, cerc, triunghi) întregi sau fragmentate şi culori calde sau reci. 

9. MODULUL 6: Utilizarea potenţialului expresiv şi 
creativ al unor tehnici plastice 


9.1. Scopul 


Înțelegerea si simtirea calităţilor expresive/creative a diferitelor tehnici 
plastice, materiale, suporturi, procedee. 


9.2. Obiective/competente: 
- să cunoască şi să folosească diferite tehnici plastice, inclusiv a celor accesibile 
preşcolarilor şi şcolarilor mici, în realizarea unor lucrari plastice; 
- să recunoască, în analiza lucrărilor plastice si tehnicile si materialele folosite; 
- să înţeleagă calităţile expresive ale diferitelor tehnici (transparenţa şi fluiditatea 
acuarelei etc.) şi să le utilizeze în consecinţă. 


9.3. Bibliografie : 


Susala, I., Barbulescu, O., 1993, Dictionar de arta(termeni de atelier), Ed. Sigma; 
Kiss M., Mihaela G., Vasile C., 2011, Copiii si artele, Ed. Grinta, Cluj-Napoca; 
Manuale de educatie plastica pentru clasele V — X. 


TERMENI CHEIE : 
- tehnici plastice 


- materiale, suporturi, procedee 
- calități expresive 


Printre modalităţile avute la îndemână pentru stârnirea interesului, a plăcerii de a lucra, 


1. vu. 


DSL 


tehnice si materiale diverse pe care le putem folosi in conceperea creativä a activitätilor 
de invätare. Sä rezumäm doar cäteva din aceste tehnici, materiale, modalitäti. Astfel, in 
realizarea si construirea liniilor, a imaginilor preponderent grafice, putem utiliza: 

— creionul de diferite calităţi 

— creioane colorate 

— Carioca 

- pastelul, ceracolorul 

- pensula cu vârf ascuţit 

— tus cu peniță, pană, bat 

— cerneală cu peniță, pensulá, pic, bat 

- monotipia (cu suport de sticlă sau linoleum) 

- linogravura 

— pictura pe plastic, pe sticlă, pe sticle de plastic 

— linii obținute prin dirijare/suflare/jet de aer 

- grafitti 

- zgäriere pe hârtie, carton şi alte suporturi 

- frotaj 

— fire de aţă muiate în culoare şi presare între două hârtii 

- linii/fire desfăşurate în tridimensional (ate, sârmă, cabluri, scobitori, baghete, etc.) 

Pentru realizarea petelor, a formelor decorative, picturale, geometrice, figurative, 
spontane, etc., putem utiliza: 

- acuarela pe umed sau pe uscat 

— tempera 

= guasa 

- pastelul 

— dactilopictura 

- frotajul 

- presarea, amprentarea 

— hârtie colorată 

- colajul, decolajul 

— decuparea rece, caldă 

- metoda stampilelor 

- frecarea diferitelor plante 

- mozaicul 

- fresca 

- fotografia digitalä, clasicä. 

Pentru ieşirea din bidimensional şi realizarea unor compoziţii si lucrări tridimensionale 

putem utiliza: 

— hârtie, carton 

— baghete, scobitori 

— sârmă moale 

- cabluri moi 

- lemn 

— plastiliná 

- lut 

- origami (härtie specialä pentru origami) 

— pietre 

— fire de bumbac, lână, etc. 

- cretă, cărămizi de tip BCA 

— cutii de carton, etc. 

Folosirea acestor tehnici şi materiale poate fi exploatată în sens creativ şi în cadrul 

abilităţilor manuale. Folosirea diferitelor tehnici poate fi cuplată cu vizionări de 
reproduceri de artă din preocupările şi realizările artiştilor contemporani. Această folosire 


EA 


exploatat de către invatatori/educatori/profesori. 


9.4. Sarcini de lucru individual : 


1. Realizati 5-10 lucrări /schite/exercitii plastice abstracte sau figurative în care sá 
folosiţi diferite tehnici şi instrumente. 

2. Completati-va colectia/mapa cu imagini care reproduc lucrări de artă sau lucrări 
realizate de copii în diferite tehnici. 


100 


10. MODULUL 7: Explorarea vizuală şi exprimarea 
plastică la copil. Geneza si fazele exprimarii plastice 
la copil 


10.1. Scopul 


Cunoasterea/intelegerea specificului/caracteristicilor explorării vizuale si ale 
exprimării plastice la copil , a stadialitatii desenului şi importanța lor în 
educaţia artistică —plastică. 


10.2. Obiective/competente : 


- sa înţeleagă principalele aspecte privind dezvoltarea explorării vizuale la copil; 

- sa analizeze, să explice contribuţia celor trei câmpuri (motric, vizual, ideatic) la 
naşterea desenului; 

- să înţeleagă specificul învăţării desenului; 

- să analizeze orice desen de copil evidentiindu-i caracteristicile; 

- sá compare desene de copii, primitivi, artişti, bolnavi psihici, evidențiind 
specificitati; 

- sa deducă aspectele expresive şi combinatorice din orice desen sau imagine; 

- sa deducă/formuleze consecinţe pentru stimularea creativităţii elevilor. 


10.3. Structura logica a modulului : 


Explorarea vizuală : 
- explorarea contururilor, axelor, 
- relația figură — fond 
- preferinţe (culoare, formă, dungi) 
Funcţia plastică a creierului 
Desenul rezultă din convergenta câmpurilor : 
- motric 
- vizual 
- ideatic 
Desenul = semn al autorului şi imagine a obiectului. 
Învăţarea desenului : 
- o învăţare motorie 
- un exerciţiu al gestului 
- o învăţare perceptiva (privire a gestului si a obiectului) 
Consecințe didactice 
Scurtă istorie a evoluţiei desenului la copil 
Consecințe privind creativitatea artistică plastică a scolarului 


10.4. Bibliografie 


Cioca, V., 2007, Imaginea si creativitatea vizual-plastica, Ed. Limes 
Cioca, V., 2007, Jocul de-a arta, Ed. Limes; 

Phillipe, W., 2008, Psihologia desenului la copil, Ed. TREI; 

Susala, I., 1982, Culoarea cea de toate zilele, Ed. Albatros. 

TERMENI CHEIE : 
explorarea vizuală 
contururi 
axe 


relația figură/fond 

desenul = semn al autorului si imagine a obiectului 
învăţare motorie 

învățare perceptivă 


10.5. Explorarea vizuală şi exprimarea plastică la copil 


Natura a dat prioritate simțului vederii. Cu şase luni înainte de naştere, ochii fătului fac 
mişcări uşoare şi independente sub pleoapele lipite. Cu timpul ei ajung să se mişte la 
unison, astfel încât copilul se naşte cu doi ochi combinati partial într-un singur organ. 
Sugarul „apucă” lumea cu ochii cu mult timp înainte de a o apuca cu mâinile, faptul fiind 
foarte semnificativ inclusiv pentru educator. În primele opt săptămâni de viaţă, mâinile 
copilului stau mai mult strânse pumn, pe când ochii şi creierul sunt active, privind, 
căutând şi, într-un mod rudimentar, apucând şi înțelegând. Până la două luni aproape toți 
copiii examinează preferenţial dungile, apoi după două luni privesc mai mult cercurile. 
Când ţintele vizuale variază în acelaşi timp ca formă şi culoare, preferința apare - în 
general - mai mult legată de formă decât de culoare. Între 3 - 9 luni preferința pare să fie 
în favoarea numărului mai mare de contraste; de asemeni un obiect tridimensional (0 
minge de exemplu) este în general preferat unui obiect plat care dau de fapt aceeaşi 
imagine pe retină. 

La trei ani se pare că copiii culeg unele informaţii privind mărimea şi doar foarte 
puţine privind forma. În cazul explorării vizuale a figurilor geometrice, copii de trei ani 
efectuează câteva mişcări în lungul axei figurii, dar nu efectuează mişcări oculare pe 
conturul figurilor. La patru ani, fixatiile privirii sunt mai numeroase, mai scurte, adesea 
localizate în interiorul figurii, iar unele sunt grupate pe un detaliu caracteristic. La şase 
ani se observă o adevărată metodă de explorare pe baza urmăririi în special a 
contururilor. La vârsta preşcolară (6-7 ani), în familie şi grădiniță, dându-i-se copilului 
sarcini care îi sunt adecvate, se ajunge treptat la organizarea explorării vizuale. Dacă 
diferenţierea între figură şi fond există deja la copilul de 15 zile, la 9-10 ani el va cerceta 
mult mai amănunțit figura, mai adecvat, va anticipa mai multe elemente şi relaţii. 
Învăţarea perceptivă se coagulează în jurul vârstei de 7 ani şi este mai intensă începând 
cu vârsta la care se constituie primele operaţii logico - matematice (12 ani), atunci când 
activitatea perceptivă poate fi mai eficient dirijată de inteligenţă. 


10.6. Geneza si cursul exprimarii plastice la copil 


După această prezentare succintă şi lacunară a evoluţiei explorării vizuale a lumii, deci 
a percepției la copil, al cărui comportament este dominat de „tendinţa spre”, ne putem 
opri puţin şi asupra debutului exprimării plastice, desenul/reprezentarea fizică - plastică 
fiind strâns legată de procesele perceptive. 

Toţi copii din lume, indiferent de vârstă, şcoală, condiţii materiale, mediu cultural, 
desenează, modelează cu instrumentele şi materialele pe care le au la dispoziţie. La toţi 
oamenii normali precum şi la cei cu anumite afecțiuni psihice, se manifestă funcţia 
plastică a creierului (Enăchescu C, 1977), funcţie care ne dă posibilitatea să ne 
exprimăm prin intermediul liniilor, punctelor, culorilor, petelor, formelor bidimensionale 
şi tridimensionale (lut, plastelină, etc.), comunicând emoţii, stări, sentimente, idei, 
atitudini, etc. Exprimându-se şi prin intermediul limbajului plastic (de cele mai multe ori 
înaintea exprimării scrise şi verbale) copilul comunică, explorează lumea, simte plăcere, 
îşi consumă (sublimează) energia, surplusul de energie, îşi exersează şi îşi structurează 
afectivitatea, îşi construieşte imaginarul propriu. Exprimarea prin intermediul 
limbajului plastic debutează în jurul vârstei de 1,5 ani şi trece prin diferite stadii de 
dezvoltare care reflectă etape succesive de dezvoltare mintală. Aceste stadii de dezvoltare 
mintală apar în forma lor cea mai pură şi mai completă în producţiile artistice ale copiilor. 
Găsim analogii frapante, afirmă Arnheim R. (1977) cu arta copiilor în fazele de început 
ale artei primitive din întreaga lume. Evident, există diferenţe însemnate între atitudinile 
şi producţiile copiilor occidentali şi cele ale copiilor de eschimosi, între cele ale copiilor 
inteligenţi şi cele ale copiilor märginiti, între cele ale copiilor bine îngrijiţi şi ale copiilor 
neglijati, între cele ale orăşenilor educați şi cele ale vänätorilor din sălbăticie; dar si în 
aceste cazuri pentru un educator mai utile sunt asemănările, nu diferenţele. 

Formele timpurii de reprezentare vizuală ne solicită atenţia nu doar pentru că ele sunt 
de un vădit interes educaţional, dar şi pentru că toate trăsăturile fundamentale care 
acţionează în moduri rafinate, complicate şi modificate în arta matură, se vădesc cu o 
limpezime elementară în imaginile create de copii sau de primitivi, afirmă autorul citat 
mai sus. Aceasta se referă la relațiile dintre forma desenată explorată vizual şi cea 
inventată plastic pe hârtie sau în lut, la percepția spaţiului în raport cu tehnicile bi- şi 
tridimensionale, la interacţiunea dintre comportamentul motor şi controlul vizual, la 
legătura strânsă dintre percepţie, cunoaştere şi reprezentare plastică. 

Imaginea plastică concretă este ceea ce rămâne pe suport, pe hârtie, pânză, etc. În actul 
plastic care este un comportament motor şi în urma căruia rezultă imaginea plastică 
concretă/fizică, avem legături directe între minte (creier), ochi, mână şi desenul concret. 
După desenare, pictare, modelare, legătura respectivă rămâne încorporată în desenul 
urmă de pe suport. 

Cum ia naştere desenul (numim astfel generic rezultatul exprimării plastice, dar, la fel 
de bine am putea să-l numim pictură, sculptură, etc.)? Cine sunt părinţii desenului? Cum 
desenează copiii la 1-2 ani, la 3-4 ani, dar la 6-8 ani? De ce desenează, pictează, 
modelează copiii aşa la aceste vârste? Cum ne-am aştepta să deseneze copiii? 

De fapt, care sunt constituentii actului grafic (ne referim în special la modalitatea 
grafică de exprimare plastică, deşi aceasta din urmă poate fi picturală sau sculpturală)? 
Probabil că în fiecare entitate grafică putem observa alternante şi convergente între 
contribuţiile motrice, perceptive şi ideatice (Philippe W., 2008). Desenul, faptul 
plastic, este deopotrivă semn al autorului lui şi semn al obiectului. Ca semn al 
autorului desenul povesteşte ce sunt, cum sunt, deoarece gesturile care i-au dat naştere 
îmi aparțin şi urmele astfel produse sunt expresia şi traducerea momentană a existenţei 
mele, a gândirii mele, a interioritätii mele. Indiferent că este vorba despre urmele lăsate 
de cineva undeva, despre paşii pe nisipul umed, despre semnele de pe un geam aburit sau 
despre liniile mâzgălite de un copil pe o foaie de hârtie, toate acestea indică întotdeauna, 

mai mult sau mai puţin convenţional, trecerea, activitatea şi gândirea autorului lor. 
Oricare ar fi originea urmei, chiar dacă este vorba de un desen făcut de copil la şcoală sau 
de o gravură realizată de un artist cunoscut, de fiecare dată efectul e determinat de 
mişcări, de gesturi care au lăsat urme, mai mult sau mai puţin permanente, mai mult sau 
mai puţin structurate. Aceste urme marchează felul nostru de a fi, de a acţiona, de a 
gândi; ele sunt la propriu şi la figurat, semnătura existenţei noastre (Anne Cambier, 
2008). 

Această valoare a desenului, în calitate de semn şi de expresie a persoanei noastre, 
apropie activitatea grafică şi produsul ei, desenul, de orice sistem simbolic de 
comunicare, mediere între ceea ce aparţine subiectului, între lumea interioară a persoanei 
şi lumea exterioară, cea a obiectelor, cea care nu aparţine subiectului. Deci desenul, 
faptul plastic relatează ce sunt şi cum sunt în momentul desenării, integrând desigur şi 
trecutul şi istoria mea personală. Pe de altă parte, desenul povesteşte obiectul, el este 
imaginea obiectului. A desena înseamnă a crea un înţeles cu ajutorul unor linii, a spune 
cu alte semne sau cu nişte imagini ceea ce este uneori greu de spus în cuvinte. Dar despre 
ce semne şi imagini este vorba? De o imagine fotografică, realistă? De un simulacru al 
obiectului? De o ilustrare simbolică? De un semn iconic? Probabil urmele lăsate de copil 
sau desenator aparțin succesiv şi simultan când uneia, când alteia din aceste categorii; 
desenul, faptul plastic este un suport în care se amestecă şi se intersectează valorile 
obiectului şi valorile persoanei. Aceste aspecte sunt foarte importante în cazul abordării 
educaţiei plastice în sensul stimulării şi dezvoltării creativităţii copiilor. Într-o astfel de 
abordare a creaţiei plastice vom înţelege importanţa stimulării spontanietatii copiilor, a 
manifestării libere, neîngrădite a interioritatii proprii, a eului, inclusiv corporal, în actul 
desenării, pictării, cât şi al exersării, dezvoltării sensibilităţii în sesizarea şi traducerea în 
semne plastice a calităţilor vizual-tactile şi motrice a realității exterioare. Dacă gestul este 
semn al persoanei şi nu povesteşte decât despre el însuşi şi este principalul agent al 
expresivitatii imaginii plastice, urma, dimpotrivă, deoarece este obiect, poate deveni 
semn al obiectului şi poate să povestească, în felul său, o altă reprezentare a realităţii. În 
naşterea faptului plastic am putea spune că experienţe kinestezice, impresii vizuale şi alte 
informaţii perceptive vor negocia cu gestul, cu fabricarea urmelor, cu crearea semnelor, a 
ideogramelor şi a schemelor. Deci alături de gest, mişcare, contribuţia perceptivă este una 
din condiţiile necesare realizării desenului; se înţelege de la sine că, la nivelul perceptiv, 
informaţia vizuală constituie un pol organizator primordial: desenul este un spectacol 
care se lasă văzut şi care povesteşte în tăcere o viziune banală, insolită, minunată sau 
înspăimântătoare, de obiecte şi de scene familiare. Semnele grafice nu sunt nişte semne 
arbitrare; ele impun o asemănare (iconicitate) minimă cu obiectul evocat. 

Din cele expuse mai sus se înţelege că învăţarea desenului (exprimării plastice) este 
deopotrivă o învăţare motorie, un exerciţiu al gestului, dar şi o învăţare perceptivă, 
învăţare a privirii asupra gestului şi a percepţiei asupra obiectului. Ca urmare a acestor 
constatări, ne putem gândi la efectele negative ale anumitor tipuri de învăţare şcolară, 
care limitează repertoriul copilului/elevului la nişte forme rigide, convenţionale şi 
stereotipe centrate pe „reproducerea corectă” a obiectelor. De asemeni ne putem gândi la 
efectele pozitive ale experienţelor centrate pe expresivitate şi pe explorarea şi exploatarea 
operaţiilor plastice aplicate punctelor, liniilor, formelor, culorilor. 

Pentru a sublinia importanţa cunoaşterii dezvoltării exprimării plastice la copil de către 
educator/invätätor/profesor, în perspectiva conceperii creative a educaţiei plastice, vom 

analiza câteva desene realizate la vârste diferite şi apoi vom formula câteva concluzii, 
spunem noi, edificatoare. 

Pornim de la constatarea (Anne C., 2008) că în exprimarea plastică (deci în realizarea 
unor desene, picturi, etc.) se întretaie, colaborează spaţiul motor, spațiul perceptiv şi 
spaţiul intelectual în proporții şi accente diferite în funcţie de vârstă, informaţii, 
experienţă perceptivă şi caracteristici personale ale desenatorului. 

Fig. 1 Vedem urmele (mäzgäleala) mişcărilor unui pix negru care este prelungirea 
mâinii copilului (un an şi trei luni). Liniile au o traiectorie circulară şi sunt destul de 
apăsate. Este evidentă amprenta gestului/mişcării si plăcerea resimţită la eliberarea de 
energie şi în jocul pur al zbenguelii mâinii pe hârtie. Intenţia de reprezentare a obiectelor 
reale încă nu este prezentă. Starea internă a copilului este cea care se revarsă pe hârtia 
suport. 

Figura 1 Figura 2 


Fig. 2. Dacä primesc materiale pentru pictat, copiii vor face pete. Copiii care 
„päteazä”, care mäzgälesc „ghemuri” de linii resimt o pläcere asemänätoare celei de a 
murdäri, de a produce un efect exterior sieşi şi de a-şi afirma în acest fel existenţa. In 
ambele mâzgăleli, dar cu deosebire în prima, se observă că factorul determinant este 
mişcarea braţului care tine instrumentul. Liniile sunt în relație directă cu eul copilului şi 
în forţa sau încetineala, în amplitudinea lor sunt transferate stările copilului. Aspectul 
gestic, expresiv este evident, lipsind intenția de reprezentare a obiectelor reale. Liniile, 
petele şi culoarea sunt primele modalităţi plastice pe care le descoperă şi le joacă copiii. 
Liniile sunt intim legate de gest/mişcare în schimb petele pun în valoare fiinţa culorilor. 

Fig. 3 a şi 3 b. Din magma de linii sau pete (depinde de instrumente şi materiale) la 
un moment dat, copilul desprinde nişte cocoloaşe, bucle închise. Unii autori consideră că 
ei imită scrisul adulţilor; alții consideră că aceste rotocoale sunt la început doar urmele 
unor mişcări corespunzătoare ale braţului şi că foarte curând în experienţa copilului linia 
curbă, făcută cu creionul sau penelul, se transformă într-un obiect vizual bidimensional - 
un disc perceput ca o figură aşezată pe un fond. În jurul vârstei de doi ani se situează ceea 
ce specialiştii numesc „controlul punctului de plecare”, permiţând copilului legarea 
liniilor de liniile deja existente şi închiderea unei linii, rezultând figuri închise. 

Figura 3a Figura 3 bo 


Aceste figuri închise (bucle, cocoloaşe) sunt decisive în apariția funcției 
simbolice. La copil se instalează foarte precoce o plăcere de a se juca cu „obiectul urmă”, 
de a-l identifica, plăcere asemănătoare celei a jocului simbolic. Se ştie că un copil este 
încântat să elaboreze obiectul jocului în funcție de dorința sa momentană, cutia de carton 
devine „casa camionului” sau „cada pentru baia päpusii”, cocoloşul de linii desenat 
devine „elicopterul,” „rata” sau maşina (vezi figura 3 c) în funcţie de fantezia de moment 
sau de nevoile acţiunii jucate şi trăite în prezent. 


Figura 3 c (Maşini) 
Fig. 4 Copilul descoperă că aceste forme rotunde pot reprezenta (seamănă cu) obiecte 
din mediul său (funcţia semiotică). În desen, ca şi în joc, apariţia reprezentării (a funcţiei 


semiotice) va fi confirmată de discursul copilului, care îşi expliciteazá verbal acţiunea. 

Imaginile reprezintă oameni (figura centrală a stadiului „omului mormoloc” sau structură 
cap-trunchi, braţe şi picioare; figura din dreapta este o depăşire a figurii mormoloc căci 
apare cap-gät-trunchi-brate, picioare). 

Figura 4 


Fig. 5 a si 5 b. Copilul desenează obiecte, fiinţe, plante, etc., adică ceea ce întâlneşte 
în jurul său; aici copiii au reprezentat blocuri, copaci, maşini unde au reţinut masivitatea 
päträtoasä, rectiliniaritatea si ramificatia, forma aerodinamică. 


Figura 5 a 


Figura 5 b 

Fig. 6 a si 6 b. Maşinile fac parte din ambianța contemporană; copilul reţine şi redă în 
acest desen (6 a) masa ovală, uşor prelungä şi roţile (componenta vizuală, perceptivă). 
Percepția vizuală a profilului maşinii s-a impus şi a fost reţinută. Gestul, mişcarea sunt 
încă bine prezente în desenul urmă şi reprezentare în acelaşi timp. 


“Figura 6a 


. Figura 6 b 


Fig. 6 b. Aici copilul a reprezentat tot o maşină, dar gestul, mişcarea sunt mult mai 
prezente decât în desenul precedent, aspectul expresiv copleşind/opturând oarecum 
componenta vizuală, reprezentarea formei percepute. 

Această alternare, combinare, obturare între componenta gestică şi cea vizuală sunt 
extrem de importante în adecvarea unor exerciţii, exercitii-joc, jocuri vizual-plastice de 
către educator/invätätor/profesor în stimularea şi dezvoltarea creativităţii plastice la nivel 
de expresivitate şi combinatorică (Vasile C., 2007). 

Fig. 7 a. Cercul, ovalul este utilizat de copil in reprezentarea omului in sens aditiv 
(aici oarecum färämitat), de asemeni chiar şi în redarea dinţilor unui fierästräu. Între 3 si 
4 ani se remarcă prezenţa formelor circulare de mărimi diferite, dovadă a unui excelent 
control perceptiv-motor; adăugarea la formele existente a unor linii rectilinii a căror 


orientare, direcţie şi dimensiuni sunt controlate (figurile 7 b şi 7 c). 

Figura 8 a | Figura 8b 


Fig. 8 a şib. Între 4 şi 5 ani progresele sunt considerabile. Apar tot mai multe detalii: 
buzele, nările, genele, pupilele şi globul ocular, de asemeni se simte tendinţa de unificare 
a formelor (braţul cu palma şi degetele) şi o anumită coordonare a elementelor desenate 
(doi oameni ridică un copil şi-l trec peste o baltă care este jos, pasărea este sus, fig. 8 a). 
Gestul este prezent deşi interesul pentru formă este din ce în ce mai mare (fig. 8 a si b). 

Figura 9 


Fig. 9. Desenul redá o imagine mai complexá, componenta vizual-perceptivá fiind 
dominantá: la sanie pe niste dealuri, la marginea unui cartier de blocuri; este prezentá 
rabaterea (tălpile săniilor) iar în cazul blocurilor linia pământului; interesant cum sunt 
reprezentate dealurile iar omul cu schiurile oferă o rezolvare plastică inedită pentru vârsta 
de 4-5 ani, în schimb săniile alunecă singure la vale. 

Desenul în jurul vârstei de 4-5 ani este alcătuit din ideograme sau din scheme, 
plasate unele alături de altele, cel mai adesea plutind în mod aparent independent într-un 

spaţiu sumar organizat, într-o perspectivă larg egocentrică. Copilul îşi perfectioneazá 
modul de operare, îşi transformă şi îşi acomodează schemele (pentru casă, maşină, om, 
copac, etc.), încearcă să le facă mai obiective, mai conforme cu realitatea culturală. 
Desenul se individualizează, fiecare copil are modalitatea sa, deopotrivă asemănătoare şi 
diferită de a altuia. Este vârsta transparentelor, a rabaterii, a disproportiilor şi a altor 
particularităţi grafice, descrise în mod curent ca tot atâtea imperfectiuni şi erori, numitor 


ug 


Figura 10 


Sase-sapte ani constituie din multe puncte de vedere o värstä a schimbärilor. 
Scolarizarea are, desigur, o influenţă asupra evoluţiei modului de a fi şi de a acţiona al 
copilului. Familiarizarea cu materialul plastic (hârtie, carton, vopsele, creioane, tuşuri, 
etc.) are, în general, un efect benefic asupra interesului pe care îl acordă copilul 
exprimării plastice; apoi numeroase exerciţii motorii şi perceptive, precum decupajele, 
colajele, clasarea formelor, jocurile de observaţie, etc. sunt tot atâtea situaţii care 
colaborează la îmbogățirea potenţialului copilului şi la elaborarea unor scheme, soluţii 
plastice foarte diversificate. Prin transmiterea cunoştinţelor, şcoala contribuie la 
construirea referintelor/modelelor/paradigmelor şi modifică deseori într-un mod de 
neşters proiectul desenatorului. Într-o mult mai mare măsură decât în primii ani, contextul 
sociocultural va fi atât de determinat, încât va fi riscant să judeci valoarea unui desen fără 
a te referi la condiţiile şi la momentul realizării lui. 
aşezate unele lângă altele, fără să se ţină cont de raporturile şi relațiile dintre ele, altfel 
spus viziunea topologică) şi trecerea la integrarea formelor (coordonarea lor spațială şi 

realizarea unei imagini închegate). Se observă o atenţie crescândă fata de datele vizuale. 
Indiferent că este vorba de un omulet, de o casă sau de altă temă, detaliile se vor 
multiplica şi vor fi combinate unele cu celelalte, dispuse într-un mod coerent. În 
reprezentarea scenelor, personajele stabilesc raporturi unele cu altele, îşi dau mâna sau 
desfăşoară activităţi precise: se joacă, lucrează, culeg flori, dansează, etc. Alegerea 
culorilor este dictată de o grijă convenţională pentru obiectivitate şi dovedeşte un interes 
crescând pentru o reprezentare de tip naturalist. Creşte interesul pentru peisaj, 
amestecând, într-o aceeaşi alcătuire diferite modalităţi reprezentative (figura 11 a şi b). 

Figura 13 

Vârsta de şapte-opt ani va fi în multe cazuri apogeul, dar va înregistra deja declinul 
unei activități plastice dominate de o tendință de schematizare şi de o nevoie de 
reprezentare convențională. Primatului contribuţiei motrice care domina fabricarea 
primelor desene îi ia locul acum preponderența unei contribuţii perceptive si 
ideatice, acordându-se în general o prioritate şi un accent datelor vizuale. Desenul 
redă obiectul în absenţa sa, el evocă o realitate potenţială şi se înscrie într-un câmp 
semiotic. Mai mult decât o oglindă sau o reflectare, desenul este o reconstrucție 
reprezentativă, centrată, în funcție de cerinţele momentului, pe anumite detalii sau 
anumite relaţii. Procedeele de configurare plastică vor ţine când de marcarea prin 
indicaţii schematice şi geometrice, când de un sistem de reprezentări înrudite, de 
exemplu, cu naturalismul vizual sau cu un cu totul alt sistem de semne, aici având o mare 
influenţă mediul sociocultural, massmedia şi şcoala (figura 12, 13, 14 şi 15). 


Figura 17 Figura 16 

Zece ani înseamnă deja sfârşitul copilăriei. Desenele vor fi un amestec de 
imaginație si de reprezentare a obiectului; ele sunt mai putin schematice, mai putin 
stereotipe, mai elaborate şi se vor, de regulă, figurative (figura 12, 13, 14, 15, 16). 
Modurile de reprezentare se apropie tot mai mult de modurile familiare adultului; ele 
dovedesc un efort de observaţie şi de reflecţie, o grijă pentru conformitate (figura 16 si 
17), fenomen care, din păcate, în multe cazuri va diminua activitatea creativă a copilului 
(copilul pare centrat pe lumea reală aşa cum apare ea percepută de structurile perceptive). 
De aceea explorarea şi înţelegerea imaginarului prin diferite modalităţi este o necesitate 


în cadrul educaţiei vizuale. 
* 


Cunoscänd specificitatea exprimärii plastice la copil si dezvoltarea/evolutia sa in 
general spre un naturalism vizual, pornind de la constituentii actului plastic (spaţiul 
motor, perceptiv şi intelectual/cultural) şi de la principalele aspecte ale creativităţii 
(factorii intelectuali şi nonintelectuali, caracteristicile produsului creativ, procesul de 
creaţie, mediul creativ, factori stimulativi, blocajele creativităţii, metode creative, etc.) 
educatoarea/invätätorul/profesorul cunoscändu-si bine preşcolarii/elevii, va putea initia 
activităţi de învăţare care să contribuie la activarea şi dezvoltarea potenţialului creativ al 
acestora. 

În acest sens vom formula câteva concluzii revelatoare rezultate din cele spuse în acest 
capitol : 

a) Cunoaşterea constituentilor actului plastic (contribuţia motricä, contribuția 
perceptivă, contribuţia ideatică, motivaţia, imaginarul) ne poate ghida, structura 
demersul didactic în sens creativ, rezultând consecinţe pragmatice: 

- creativitate la nivel expresiv organic legată de gest, spontaneitate, dinamism, 
mişcare; 

- creativitate la nivel formic, cromatic, etc.; într-un cuvânt combinatorică ce 
poate fi subsumată unui repertoriu de operaţii plastice şi strategii plastice 
autogenerative; 

- creativitate legată de vizualitate si tactilitate, deci de sensibilitate (Anne 
Cambier vorbeşte de două tipuri de creativitate: tipul vizual şi tipul haptic) 
adică abilitatea de a traduce senzaţii, percepții în semne plastice (culori, linii, 
puncte, texturi, contraste); 

- creativitatea plastică la nivel paradigmatic (paradigme formice, spatiale, 
compoziționale); 

- motivaţia intrinsecă ţine de plăcerea de a mäzgäli, macula, modela, de a 
lăsa urme, de a plăsmui, specifică actului plastic, ce se naşte din contactul 
omului cu materia şi calităţile acesteia; de aici rezultă necesitatea explorării şi 
utilizării diferitelor materiale şi tehnici într-o ambiantä plăcută, securizantä. 

b) Blocajele specifice exprimării plastice creative (conformismul, neîncredere în 
fantezie, critica prematură, rigiditatea algoritmilor anteriori, teama de a nu greşi, 
graba de a accepta prima idee, etc.). 

c) Cunoaşterea specificitätii creatiei/creativitatii vizual-plastice şi sursele ei. 

d) Jocurile, procedeele, metodele, exercitiile, desenul liber si temele initiate, folosite 
de educator/invatator/profesor vor tine cont mereu de faptul că demersul plastic 
este semn al autorului, al lumii lui interioare, dar şi semn al obiectului, al lumii 

exterioare; deci prin ce procedee, jocuri voi stimula pe elev să relateze prin 
elemente şi mijloace plastice ce simte şi cum este sau cum îl voi ajuta să înţeleagă 
treptat că sunt mai multe viziuni în care poate fi reprezentat obiectul. 

e) Prin ce metode, situaţii plastice, jocuri, exercitii-joc, probleme plastice putem 
convoca într-o conlucrare simultană şi succesivă a planurilor motrice, perceptiv- 
vizuale şi ideatice activând potenţialul creativ al fiecărui elev. 

f) În toate demersurile didactice concepute în sens creativ nu putem ignora 


ange rele 


fiecărui copil. 


În studiile sale asupra desenului copiilor, celebre la vremea aceea, Luquet (1927) a 
propus anumite stadii şi interpretări care rămân în mare parte şi astăzi valabile, după 
aprecierea lui Piaget (1966). Teza avansată de Luquet susţine că desenul copilului este 
până la vreo opt, nouă ani esențialmente realist ca intenţie dar că subiectul începe prin a 
desena ceea ce ştie despre un personaj sau despre un obiect înainte de a exprima grafic 
ceea ce vede. Simplificând, realismul desenului trece, după Luquet, prin 
următoarele faze: 

a. Faza realismului fortuit sau faza mäzgälelilor (2-3 ani). Mäzgälelile au 
caracter involuntar. Urmele sunt gestuale, deci expresive. Copilul nu are la 
început conştiinţa legăturii dintre mişcările mâinii şi urmele de pe hârtie. Apoi 
descoperă această legătură. 

b. Faza realismului neizbutit sau faza de incapacitate sintetică (3-4 ani). Copilul 
începe să controleze mâzgăliturile. Realizează o legătură între formele de pe 
hârtie şi imaginea obiectelor (funcţia semiotică). Începe să gândească în imagini. 
Mintea copilului elaborează modele interne (pentru om, casă, copac etc.). 
Elementele lumii reale sunt juxtapuse în loc să fie coordonate într-un tot (viziune 
topologică). Este faza în care apare „omuletul mormoloc”. 

c. Faza realismului intelectual sau a desenului ideoplastic (4-6 ani — 9-10 ani). 
Copilul desenează ceea ce a reţinut din ceea ce a văzut ceea ce înţelege şi cum 
înţelege. Este frecventă folosirea unor scheme / simbol pentru om, pom, casă etc. 
cu unele aspecte specifice fiecărui copil. O altă caracteristică este aranjamentul 
figurilor — scheme de-a lungul liniei situată la baza paginii. De asemeni mai sunt 
specifice transparenţa, amestecurile de puncte de vedere (un fel de cubism am 
zice noi astăzi). 

d. Faza realismului vizual, sau faza desenului fizioplastic (9 — 11 ani — 14 ani). 
Copilul desenează ceea ce vede dintr-un anumit punct. Apar elemente de 
perspectivă vizuală. Formele desenate sunt proiecţii ale obiectelor reale. 


Aplecându-se asupra reprezentării spaţiului la copii, Wallon H. (1945) şi mai apoi 
Piaget G. (1948) au dedus următoarele stadii: 
a. stadiul preoperational (2-3 ani) care se caracterizează prin intuitii topologice; 
b. stadiul operaţional concret (3-7 ani) caracterizat prin reprezentări proiective 
stângace, naive; 

C; 


stadiul logico-abstract sau ipotetico — formal ( 7- 9 ani) caracterizat prin imagini 
în perspectivă euclidiană. 


Widlocher, D. (1965) repartizează evoluția stadială a desenului la copil în şase etape: 


a. 


b. 
c. 


Debutul expresiei grafice — recunoaşterea legăturilor cauzale dintre gest şi urma 
grafică (trăsătură); este un debut mental. 

Debutul real se concretizează în mâzgăleală (cromatică, grafică); 

Intenția reprezentationalä: 

- debutul mental brusc: reuşite figurative, naive şi sumare; 

- imagini involuntare, accidentale şi încercări premeditate; 

facultate grafică totală prin acumulare şi repetarea liniară a cunoştinţelor: reuşite 
figurative, naive şi sumare; 

realismul infantil sau intelectual: reprezentări schematice sau folosirea schzemelor 
grafice câştigate prin repetare pentru a semnifica realitatea exterioară; 

realismul vizual cu adaptarea prin imitație a perspectivei şi a punctului de vedere 
perspectival unic. 


În fond această stadialitate a exprimării plastice la copil se bazează pe ideea de 
evolutie/dezvoltare prin conlucrarea structurilor perceptive (mentale) şi reprezentationale. 
După un studiu statistic a lui Tomazi (Roseline D. 1998) rezultă, de exemplu, că: 71,5% 
dintre copiii de 5 ani desenează membrele printr-o singură linie; membrele superioare 
sunt înfipte în corp la 33% dintre copiii de 5 sau 6 ani; doar 4,3% dintre aceştia desenează 
membrele printr-o singură linie; membrele superioare sunt înfipte în corp la 33% dintre 
copiii de 5 sau 6 ani; doar 4,3% dintre aceştia desenează umerii. 


10.7. Sarcini de lucru individual 


1. Realizati o mapä cu desene/picturi realizate de copii de diferite vârste (desene 
originale, reproduceri, xeroxuri etc.). Pe spatele lor consemnați vârsta copilului, o 
scurtă analiză a desenului şi câteva consideraţii personale. ANALIZA DESENELOR 
DIN MAPA SE NOTEAZA. 

11. MODULUL 8: Metode didactice şi mijloace de 
învăţământ în educaţia vizuală 


11.1. Scopul 


Înțelegerea specificului activităţilor artistice-plastice si în consecință adaptarea 
strategiilor şi metodelor; renunţarea la reluarea stereotipă a diferitelor metode şi căutarea 
diferitelor procedee stimulative pentru învăţare în campul acestora. 


11.2. Obiective/competente 


- să găsească şi sá utilize procedee diferite adaptate specificului educatiei plastice 
în cadrul larg al diferitelor metode; 

- să cupleze obiective operaţionale cu diferite procedee şi conţinuturi în cadrul unor 
strategii eficiente; 


11.3. Structura logica a modulului 


Strategii/metode/procedee didactice de abordare plastică a realului sensibil 
Strategii/metode/procedee didactice menite să implice şi să dezvolte imaginatia elevilor 
Exercitii-joc pentru explorarea punctului plastic 

Exercitii-joc pentru explorarea expresivitatii liniei plastice 

Situatiile plastice (facultativ). 

Mijloace, materiale şi instrumente în educaţia plastică. 

Strategii, metode, procedee în educaţia plastică 


TERMENI CHEIE : 
realul sensibil 
imaginația 
exercitii-joc 


combinatoricä/procedee combinatorice 
probleme plastice 

situatiile plastice 

mijloace, materiale, instrumente 


In educatia vizual-plasticä se folosesc o serie de metode, procedee, strategii didactice. 

Si în educaţia plastică sunt de preferat metode activ-participative prin care se pune 
accent pe atitudinea activă, spontană a şcolarului. 

Metodele didactice folosite în educaţia plastică nu trebuie să ducă la un dirijism 
excesiv care e nociv pentru stimularea creativităţii. Coordonarea activitatilor plastice , a 
realizării compozițiilor aplicative trebuie să pună în valoare munca independentă, 
tendinţele personale ale şcolarului pentru ca acesta să-şi poată afirma spontaneitatea 
specifică varstei, gândirea , imaginatia/imaginarul propriu. 

Indiferent ce metode folosim (exerciţiul, exercitiul-joc, dmonstratia, explicaţia, 
conversaţia, problematizarea, variante şi/sau secvenţe de Brainstorming şi Sinectica etc.) 
ele trebuie adaptate specificului educaţiei plastice, găsind mereu procedee incitante, 
stimulative, care să activeze câmpurile perceptiv, motric, ideatic (imaginatia/imaginarul, 

gândirea, inteligenţa emoţională). Dar nu trebuie să scăpăm din vedere niciodată că latura 
ludică, atât de specifică artei, să fie prezentă în mai toate activităţile plastice mai ales la 
gradinita şi la şcolarii mici dar şi la clasele celelalte. 


11.4. Strategii/metode/procedee didactice de abordare plastică 
a realului sensibil 


Pornind de la constatarea (Anne C., 2008) că în exprimarea plastică (deci în realizarea 
unor desene, picturi, etc.) se intersectează, colaborează spatiul/cämpul motor/gestic, cel 
intelectual/cognitiv, propunem, în ceea ce priveşte exploatarea în sens creativ a realului 
sensibil, câteva direcţii de acţiune. 

O primă direcţie ar fi studierea şi explorarea vizual-tactilă a unor structuri naturale şi 
reprezentarea lor plastică. Elevii au posibilitatea explorării vizuale dar şi tactile a unor 
fructe, seminţe, frunze, scoici, cochilii, etc. întregi sau sectionate, puse la dispoziţie. 
După desenarea structurilor/obiectelor naturale folosind creionul ca tehnică şi linia, 
punctul şi haşura ca elemente plastice, se pot realiza naturi statice cu aceste obiecte 
naturale aşezate pe o suprafaţă (masă, nisip, etc.) folosind şi culoarea. Putem constata un 
interes mai mare acordat formei, conturului, dar şi texturii/culorii în cazul al doilea. 

O altă direcție constă în explorarea doar tactilă, fără percepție vizuală, a unor 
obiecte/structuri aflate într-un säculet. Aici acuitatea perceperii vizuale a formelor este 
obturată sau înlocuită de perceperea/explorarea tactil-kinestezicá mai ales a texturii 
obiectelor (vor fi copii interesați mai mult de recunoaşterea obiectelor, punând accent pe 
explorarea tactilá a contururilor). În acest caz creşte valoarea gestului, mișcării în 
reprezentarea plastică, deci a expresivitätii gestice care este mai strâns legată de starea 
copilului în momentul desenării. Pentru stimularea şi activarea a ceea ce unii autori 
numesc creativitate expresivă, educatorul de artă, profesorul, poate găsi procedee, jocuri 
care să micşoreze importanța componentei vizuale în exprimarea plastică, descătuşând, 
mărind importanța componentei gestice. 

Pornind de la această constatare, putem încerca cu elevii reprezentarea grafică a unor 
realități invizibile (zgomote, fragmente sonore, căderi, planări de obiecte, mirosuri şi 
chiar cuvinte care să sugereze anumite senzaţii, stări: moale, agitaţie, lene, obrăznicie, 
etc.). În cazul reprezentării plastice a zgomotelor, sunetelor, fragmentelor sonore, a 
căderilor, deplasărilor libere de obiecte, elevii au apelat, în cadrul unor activitati 
experimentale, la linii-gesturi încărcate de energii diferite. Prin astfel de jocuri şi exerciții 
de transcodare a unor senzaţii auditive, olfactive, tactil-kinestezice în linii-gest, elevii 
descoperă noi aspecte expresive ale reprezentărilor plastice care nu ţin numai de formă, 
de aspectul vizual al lumii reale. 


11.5. Strategii/metode/procedee didactice menite să implice şi 
să dezvolte imaginaţia elevilor 


Dintre sursele interne implicate în creativitate, imaginația ocupă un rol important. 
Educatorul de artă se poate întreba la modul concret cum poate activa şi dezvolta 
imaginația sub diversele sale aspecte (reproductivă, creativă: combinatorică, 
fantezia/fabulatia). 

Apeländ la imaginatia reproductivä, putem reconstitui obiecte, contexte, realitäti, vise 
nocturne, stäri, etc. in lipsa acestora, dupä ce acestea au fost percepute, träite. Este de fapt 

o recreare, creare din nou a ceea ce am văzut sau trăit cândva, reproducere care 
presupune omisiuni şi unele modificări. 

Apelând la imaginaţia combinatorică, noi de fapt combinăm lucruri percepute cândva, 
experienţe trăite cândva, imagini, tablouri, desene sau fragmente ale acestora vizionate 
cândva şi activate în procesul exprimării plastice. Aspectul combinatoriu se referă la 
intervenţia noastră asupra acestor elemente percepute cândva, modificarea, segmentarea, 
combinarea diferitelor fragmente, asocierea, aglutinarea, includerea, intersectarea lor. În 
ultimă instanţă e vorba de nişte procese, procedee, operaţii cu care operează mintea 
noastră inventivă. În tratate mai vechi de psihologie (Roşca Al., 1976) se vorbeşte de 
următoarele procedee sau modalităţi de prelucrare a datelor cognitive în procesul 
imaginativ: tipizarea, schematizarea, amplificarea - diminuarea şi aglutinarea imaginilor. 
În manualul de psihologie din 1993 (P. P. Neveanu) sunt descrise următoarele procedee: 
aglutinarea, amplificarea si diminuarea, multiplicarea şi omisiunea, diviziunea si 
rearanjarea, adaptarea, substitutia, modificarea, schematizarea, tipizarea, analogia si 
empatia. În manualele mai noi de psihologie imaginaţia nu mai apare tratată separat (A. 
Neculau, 2000). În psihologia cognitivă imaginile mentale/imagistica mentală cu care 
operează sistemul cognitiv în absenţa acţiunilor directe a unor stimuli sunt o parte 
importantă a ceea ce numim imaginaţie. O caracteristică a imagisticii mentale, a 
imaginilor (a reprezentărilor iconice) este absenţa sintaxei de unde rezultă posibilitatea de 
combinare în orice mod, liberă a acestora fata de reprezentările lingvistico-semantice care 
sunt supuse regulilor gramaticale. În acest sens în stimularea creativităţii în cadrul 
activităților plastice trebuie pornit de la aceste realități: existența multiplelor 
imagini/reprezentări mentale ale realităţii de la iconicitate mare până la abstracție şi 
posibilitatea nelimitată de combinare a acestora. Consecințele didactice sunt: 

- dezvoltarea şi îmbogățirea treptată a bazei de imagini (schematice, de iconicitati 
diferite, realiste, abstracte, etc.); 

- învăţarea, exersarea, descoperirea şi mai ales folosirea în realizarea imaginilor 
plastice a unui repertoriu cât mai variat de procedee şi operaţii aplicate acestor 
reprezentări imagistice (mulţi pedagogi atrag atenţia asupra importanţei în educaţie 
a insistentel pe operarea variată asupra cunoştinţelor, experienţelor, imaginilor, 
acţiunilor, etc.; vezi şi Elena Joița, 2002). 

Pentru invatator/educator/profesor , în abordarea educaţiei plastice în sens creativ, este 
important de ştiut că nu cantitatea de informaţii este determinantă în apariția noului, a 
soluțiilor originale, cât mai ales setul de proceduri şi operaţii aplicate acestor informaţii. 
Acest lucru este cu atât mai important cu cât se ştie că învățământul românesc suferă de o 
supraaglomerare informaţională. 

Pornind de la aceste aspecte putem iniția activităţi de învăţare în care copiii să 
descompună şi să recompună imaginile în şi din părţile cele mai simple: puncte, linii, 
pete, culori, forme, forme iconice, forme geometrice, forme neregulate, spontane, 
simboluri. În prealabil elevii sunt familiarizați cu informatiile/reprezentärile esenţiale cu 
care se operează în domeniul vizual-plastic, insistându-se pe ideea recunoaşterii acestora 
şi mai ales utilizarea lor în construirea diferitelor lucrări plastice bi- şi tridimensionale. 
De asemeni, concomitent cu această familiarizare prin exerciţii şi jocuri cu ingredientele 
informaţionale ale exprimării plastice (puncte, linii drepte, curbe, spiralice, zigzagate, 
orizontale, verticale, oblice, forme iconice, geometrice, simple, complexe, neregulate, 
spontane, culori pure, închise, deschise, rupte, plate, vibrate, simboluri, etc.) se poate 

pune accentul pe transformarea, prelucrarea şi modificarea acestora prin aplicarea 
diferitelor operaţii. 

Aceste operaţii le putem aplica după cum urmează: 

- culorilor: închidere, deschidere, nuantare, rupere cu complementara, tratarea plată, 
picturală, construirea de scări valorice si de ritmuri cromatice, juxtapuneri de 
culori, suprapuneri de culori, fuzionări de culori în medii umede, desfăşurarea unor 
game cromatice, stropirea culorii, aşternerea culorilor cu diferite instrumente etc.; 
punctelor: micşorări, măriri, aplatizări, vibrări, aglomerări, grupări ritmice în 
creştere şi descreştere, suprapuneri de puncte peste pete şi forme, peste linii şi 
diferite suprafeţe; 
liniilor: multiplicări, grupări paralele, intersecţii de linii drepte, curbe, zigzagate, 
diferite, suprapuneri de linii pe forme şi suprafeţe diferite, etc.; 
petelor: măriri, micşorări, aplatizări, vibrări, grupări diferite, intersecţii şi 
combinări de pete cu puncte, linii, forme, etc.; 
formelor: aşezări diferite (frontale, nefrontale), modificări dimensionale, 
intersecţii, includeri, multiincluderi, modificări uşoare şi accentuate, analogii, 
stilizări, descompuneri şi recompuneri de forme, etc. 

Există apoi posibilitatea combinării de pete şi linii, pete şi puncte, forme şi linii, 
forme şi puncte sau sugerarea, construirea petelor, formelor cu ajutorul punctelor, liniilor, 
etc. 

Din punct de vedere metodic, în descoperirea, exersarea şi asimilarea acestor operaţii 
putem folosi exerciţiul, exercitiul-joc, jocul, rezolvarea de probleme. 

Problemă plastică care solicită descompuneri, aglutinări de forme şi părți ale 
acestora: 

Desenati case, oameni, garduri, maşini. Descompuneti apoi aceste forme în diferite 
fragmente (acoperiş, uşă, cap, trunchi, picioare, mâini, roti, corp, etc.) şi recombinati-le 
alipind împreună fragmente de la forme diferite. Rezultă forme inedite, hazlii şi o lume 
uşor trăznită. 

Exercitiu: Exersarea în sine, abstractă/formală a diferitelor operaţii folosind forme 
simple (A ,LI,O). 

Trebuie să recunoaştem că avem la dispoziţie o mare varietatea de procedee, exercitii- 
Joc, probleme plastice, tehnici, metode de stimulare a potenţialului creativ, incitând 
instinctul ludic al copiilor, stâmindu-le interesul pentru jocuri creative, dar pe care din 
necunoaştere sau comoditate le ignorăm. Ca o concluzie la acest paragraf, putem afirma 


ca principiu călăuzitor că important nu este ce ştiu, ci mai ales ce ştiu să fac cu ceea ce 
ştiu, pentru a construi informaţii sau configurații noi. 


11.6. Exercitii-joc pentru explorarea punctului plastic 


Pentru folosirea punctului ca mijloc de expresie se pot utiliza diferite exercitii-joc: 

- aläturäri, desfăşurări de puncte de aceeaşi culoare, dar de mărimi diferite; 

- aläturäri de puncte de aceeaşi culoare şi mărime, dar de densități diferite; 

- compoziţie liberă în puncte, utilizând diferite instrumente (pensula, pixul, carioca, 
creionul) cu scopul de a realiza efectul spaţial; se poate folosi suport alb sau 
colorat; 

- exercitiu-joc de folosire a punctului ca agent al mişcării concentrice; se grupează 
punctele concentric cu ajutorul degetului muiat în culoare; 

- compoziţie liberă în puncte de diferite culori, mărimi şi densități, folosind 
contrastul cald-rece în vederea efectului de spatialitate; 

- compoziţie liberă în pete plate cu suprapuneri de puncte monocrome sau 
policrome de diferite mărimi şi aglomerări 

- compoziţii libere de puncte în creştere sau descreştere pe diferite traiectorii 
(oblice, orizontale, verticale, întretăiate, curbe, spinale, etc.); 

- exerciții în care punctul este redat cu alte instrumente (ştampile confecționate din 
plastilină, gumă de cauciuc, cartof, plută, etc.) obținându-se diferite expresivitäti. 

În folosirea punctului ca element constructiv (un fel de mici cărămizi cu care 
configurăm case, copaci, dealuri, nori, etc.) putem sugera elevilor diferite teme: 

- construiți un peisaj doar cu ajutorul punctelor; 

- construiți un peisaj folosind diferite ştampile în realizarea punctelor; 

- construiți portrete folosind diferite puncte (aci putem include diferite restricţii 
cromatice - culori calde, culori reci, calde + reci, numai negru, etc.). 

În folosirea punctului ca semn plastic (adică ca ceva care trimite la altceva: punctele de 
diferite mărimi, forme, culori nu trimit la ideea de puncte plastice, ci la ochi, flori, stele, 
stropi de ploaie, , etc.) se poate porni de la întrebări de genul: ce poate fi reprezentat prin 
puncte într-o lucrare? Ce lucruri, elemente din realitate seamănă, pot fi reduse, redate cu 
ajutorul punctului plastic? Răspunsurile sunt variate şi unele chiar neaşteptate: florile 
copacilor, nasturii, florile de pe câmp, stelele, globurile din pomul de crăciun, un lan de 
grâu, pietrele, firele de nisip, gândurile 


11.7. Exercitii-joc pentru explorarea expresivitatii liniei 
plastice 


Puterea de expresie a liniei nu se învaţă verbal, teoretic, ci prin exerciţii - joc care îi 
dau posibilitatea elevului să simtă diferite senzaţii, să trăiască diferite emoţii, stări şi să le 
traducă în expresii liniare. 

Prezentăm câteva din aceste exercitii-joc: 

a) desenarea cu creionul a traiectoriei unor obiecte grele, uşoare, foarte uşoare, cu 
suprafeţe mici sau mari, în cădere liberă; 

b) reprezentarea liniară a curgerii apei, mierii, smoalei, fumului; 

C) sugerarea ductului mişcării mâinii când mângâie o pisică, frământă aluatul, coase cu 
acul, scrie, scutură, etc.; 

d) reprezentarea cu ajutorul liniei a diferitelor zgomote, sunete sau mic fragmente 
muzicale; 

e) reprezentarea cu ajutorul liniilor a diferitelor trasee parcurse într-o oră sau o zi de 
către diferite fiinţe (melc, furnică, şarpe, tantar, om obosit, copil de un an, cangur, 
etc.); 

f) redarea bătăilor inimii cu ajutorul liniei (electrocardiogramă manuală); 

g) dansul pe hârtie (mâna copilului şi creionul dansează pe suprafata-suport pe diferite 
ritmuri - vals, tango, rock, etc.) 

h) jocuri-exercitii de transpuneri în linii gesturi ale foşnetului, a adierii vântului, a 
täräitului unui ceas deşteptător, a scärtäitului unei uşi ruginite, ale tipätului ascuţit, 
ale timbrului specific unor instrumente muzicale, etc. 

Toate aceste exercitii-joc de exprimări liniare, de transcodare a unor semnale 
senzoriale în semne plastice liniare dezvoltă sensibilitatea, puterea de asociere şi de 
analogie între lucruri, fenomene diferite, dezvoltând creativitatea expresivă. 

În toate aceste exerciţii elevii sunt puşi în situaţia să descopere şi să simtă că linia 
poate fi subțire, groasă, apăsată, suplă, continuă, întreruptă, modulată, dreaptă, curbă, 
zigzagatä, spiralică. De asemeni, aplicând diferite operaţii plastice liniilor, ei le pot 
multiplica, intersecta, aglomera, combina cu puncte sau pete, obținând noi efecte şi 


expresivitati. 

Aceste „trucuri”, componente manipulate liber şi orchestrate cât mai inventiv, dau 
naştere la nesfârşite jocuri hazlii, vesele, triste, uneori cu note dramatice, halucinante, 


poetice, onirice. Folosirea cât mai variată a acestor „trucuri” 


, descoperirea altora şi mereu 


combinarea lor în varii configurații, pe un fond emotional benefic şi cu o susţinere 
motivationalä intrinsecă, născută din plăcerea demiurgică de a plăsmui forme, culori, 
imagini, activează potenţialul creativ şi facilitează transferul acestora, datorită asimilării 
lor formalizate vizual-cognitiv, în alte domenii de activitate (literatură, design de obiect, 


vestimentar, film, publicitate, arhitectură etc.). 

12. MODULUL 9: Stimularea potenţialului creativ prin 
activităţile plastice 


12.1. Scopul 


Cunoaşterea, înţelegerea virtuţilor creative deosebite ale activităților artistice-plastice 


PEO 


12.2. Obiective/competente 


- sá argumenteze importata activitatilor artistice pentru stimularea si dezvoltarea 
creativitatii elevilor; 

- să înţeleagă şi să explice în ce constă creativitatea expresivă; 

- să înțeleagă şi să explice mecanismul/strategia de studiere/invätare şi exersare a 
expresivitatii/expresivizarii imaginii plastice. 


12.3. Structura logica a modelului 


Virtutile creative ale activităţilor artistice-plastice (argumente): 
- prezența masivă a imagisticii în momentele de maximă creativitate; 
- imaginile mintale se combină foarte liber (independenţa de sintaxă); 
- implicarea întregii personalităţi; 
- implicarea capacităţii combinatorice în jocurile plastice; 
- caracterul ludic accentuat; 
- plăcerea resimţită în timpul elaborarii imagini plastice. 
Creativitatea plastică şi metodele specifice se înscriu în câmpul creat de : 
- spontaneitate 
- sensibilitate 
- antrenament 
- cunoaştere 
Stimularea şi dezvoltarea creativităţii expresive vizual-plastice 
Expresia/expresivitatea 
Expresivitatile imaginii plastice pot fi: 
-  receptate 
-  resimtite 
- exprimate 
Strategii de studiere/invatare a expresivitätii/expresivizärii imaginii plastice: jocuri, exercitii. 


TERMENI CHEIE : 
virtuțile creative (ale activităților plastice) 
spontaneitate 
sensibilitate 


antrenament 
cunoaştere 
expresie/expresivitate 
strategii 

Jocuri, exerciții 


123 


12.4. Sensibilitate, spontaneitate, antrenament 


Înainte de a prezenta o serie de metode, direcţii de activare a potenţialului creativ în 
domeniul vizual-plastic, vom schiţa pe scurt câteva argumente privind valoarea 
formativă, virtuțile creative ale activităţilor artistice-plastice. 

Se ştie de mult (Löwenfeld V. 1939) faptul că in special activităţile artistice (deci şi 
cele vizual-plastice) constituie mijlocul cel mai adecvat de stimulare, dezvoltare a 
creativităţii generale. De ce? Una din explicaţiile majore este prezenţa masivă a 
imagisticii în momentele de maximă creativitate, indiferent de specificitatea acesteia. În 
opinia psihologilor cognitivişti, aceasta e determinată de una din caracteristicile esenţiale 
ale imagisticii mintale - independenţa de sintaxă a producţiilor imagistice. Imaginile 
mintale se combină relativ liber (haotic, imprevizibil, spontan), fapt care facilitează 
obţinerea produsului creativ. În activităţile artistice-plastice, imaginea, inclusiv cea 
mintală, este la ea acasă, jocul combinatoriu al imaginilor, al fragmentelor de imagini etc. 
desfăşurându-se fără oprelişti. Desigur, în fiecare act de creație intuiţia spontană si 
strategia elaborată sunt deopotrivă prezente în varii proporţii. Dar în momentele de 
maximă creativitate şi savanții, nu numai artiştii, apelează la experienţe imaginare: „toţi 
oamenii de ştiinţă, mărturiseşte Jacques Monod (1970), au trebuit, cred, să devină 
conştienţi că, la nivel profund, nu gândesc în cuvinte: e vorba de o experienţă imaginară, 
simulată cu ajutorul formelor, forțelor, interacțiunilor care alcătuiesc doar cu greu o 
imagine în sensul vizual al termenului.” 

Un alt argument ar fi relaţiile complexe ale demersului artistic-plastic cu personalitatea 
în întregul ei, nu pe felii. „Nu e gest care să nu fie legat de corpul artistului, de gândirea 
sa, de sufletul său şi care să nu devină pentru celălalt mesaj şi stil” (Berger R. 1968). 

Faptul că în cazul activităților artistice-plastice se exersează mult capacitatea de 
reprezentare vizual-mentală şi concret plastică, precum şi capacitatea combinatorică, 
compozitionala, este un alt argument. Se ştie că pentru un sistem cognitiv-creativ nu 
caracteristicile fizice, naturale sunt determinante, ci capacitatea sa de reprezentare a 
mediului, a diverselor probleme şi capacitatea de a efectua combinaţii, operaţii cu aceste 
reprezentări. 

Un alt argument este caracterul ludic accentuat al activităților artistice-plastice, 
procesualitatea demersului vizual-plastic putându-se transforma în joc, ca plăcere 
exuberantă a descărcării emoţionale, deci un bun prilej de descătuşare a capacităţilor 
creative. Desigur, creația nu se reduce la joacă. La întrebarea „în creaţie simţi mai 
degrabă că muncesti sau te joci?”, cei mai multi creatori răspund: totul este şi seriozitate 
şi joacă. Latura ludică este cea care produce plăcere, care poate seduce elevii, studenţii, 
creatorii. Motivația intrinsecă are o rădăcină şi în pläcerea/bucuria care se resimte din 
combinaţia de muncă şi joacă . 

Faptul că personalitatea este implicată în aceste activități nu numai în elaborarea 
mentală, psihic interioară, ci şi proiectiv, expresiv, instrumental, operaţional şi concret 
obiectual, este un alt argument al stimulării, antrenării creativităţii prin activităţile vizual- 


plastice. 
ok 


Metodele, strategiile de activare, stimulare a potentialului creativ in domeniul vizual- 
plastic, prin intermediul activitatilor artistice-plastice, indiferent de varsta subiectilor, se 
înscriu, după părerea noastră, într-un spaţiu triunghiular delimitat de trei teritorii 

denumite sensibilitate, spontaneitate şi antrenament, care presupun (topit în fiinţa lor) al 
patrulea teritoriu numit cunoaştere. 


SPONTANEITATE ANTRENAMENT 
(cunoastere) (cunoastere) 


SENSIBILITATE 
(cunoastere) 


Prin cultivarea sensibilităţii (percepţiei estetice) se obţine şi se înţelege informaţia din 
mediu (natural, social, cultural, artistic) şi se dezvoltă capacitatea de reprezentare a 
acestor informaţii (imagistic, lingvistic, sonor, vizual-plastic, gestic), scăldate afectiv şi 
colorate expresiv. Dezvoltarea, rafinarea sensibilităţii pentru perceperea şi codificarea 
plastică a senzatiilor şi perceptiilor (cromatice, formice, liniare, texturale, punctuale, 
spatiale şi a caracteristicilor structurale) se poate realiza doar prin conjugarea celor patru 
momente procesuale : perceperea, simtirea/tráirea, transcodarea plastică şi cunoasterea/ 
înţelegerea. 

Prin activităţi tip antrenament (exercițiu, exersare) se învaţă, se exersează, se 
generează, se internalizează diverse tehnici, operaţii, proceduri, strategii de transpunere a 
potentelor în acte şi produse şi invers, conform logicii contradictorii a lui Stephane 
Lupasco (2000), a actelor/actiunilor în potente (în structuri autogenerative internalizate). 
Prin cultivarea şi încurajarea spontaneitätii se creează condiţii pentru cunoaşterea (de fapt 
autocunoasterea), simfirea si promovarea ființei proprii (Eului si Sinelui 
copilului/elevului,). Elevului trebuie să i se creeze condiţii, atmosferă, situaţii care să-i 
inducă nevoia/tendinta firească de automanifestare liberă, de autopromovare a propriei 
personalitati, a propriilor tendinţe, senzaţii, sentimente, stări, idei şi viziuni. Dacă nu se 
încurajează prin diverse modalități tendinţa de actualizare şi promovare a personalității 
specifice/unice fiecărui elev, atunci comportamentul creativ nu are şanse să devină o 
constantă firească, un mod de viaţă, o sursă de fericire. La noi s-a lucrat, în domeniul 
vizual-plastic, mai mult în zona de antrenament şi sensibilitate şi prea puţin în zona de 
spontaneitate (stimularea, încurajarea, dezvoltarea libertăţii interioare). În privinţa 
stimulării, încurajării manifestării libertăţii interioare, deci a spontaneitatii, se impun 
câteva nuanfäri. În primul rând, a fi spontan înseamnă a face, a spune, a picta, a má 
manifesta aşa cum simt şi gândesc în momentul x sau în general? În ce relaţie sunt 

emoţiile, sentimentele şi gândirea - conflictuală, armonică, tensionalä, duplicitarä? 
Spontaneitatea e mai ales de reacţie, reactionalä, sau emerge dintr-o autocunoastere şi 
dintr-un anumit tip de armonizare cu lumea/cosmosul? Putem vorbi de o spontaneitate 
impresivă, expresivă şi de o spontaneitate asumată conştient, bazată pe o autentică 
autocunoaştere de sine şi internalizare, prin acceptare afectivă şi convingere cognitivă a 
unor valori şi atitudini umane referitoare la dimensiunile fundamentale ale existenţei? 
Spontaneitatea emerge din interferența dintre sine/eu/supraeu, inteligenţa raţională, 
inteligenţa emoţională, imaginea de sine şi reprezentarea lumii/cosmosului? În zona de 
antrenament s-a pus accentul pe informaţii despre limbajul plastic, pe exersarea 
diferitelor tehnici plastice şi mai puţin pe operaţii, proceduri, strategii, paradigme vizual- 
reprezentarea informaţiilor din mediul natural, material, social (mai puţin şi de cele mai 
multe ori distorsionat ideologic sub presiunea regimului totalitar) şi prea puţin pe 
perceperea şi reprezentarea vizual-plastică a informaţiilor din mediul cultural, spiritual 
(imaginarul simbolic, artistic, religios). Putem vorbi astfel de metode, procedee, situații 
plastice, procedee combinatorice etc., care se înscriu cu precădere în zona de cultivare a 
din aceste metode, situaţii plastice, procedee aparţin sau stimulează/activează zone de 
interferenţă între spontaneitate - sensibilitate - antrenament. 


12.5. Stimularea si dezvoltarea creativitatii expresive vizual- 
plastice 


Imaginile vizual-plastice finalizate într-o anumită tehnică, într-un anumit material (lut, 
culoare, acuarelă, creion etc.) şi pe un anumit suport (hârtie, pânză etc.) se înscriu în ceea 
ce se cheamă creativitate de produs (aici obiect, produs ficțional) şi creativitate expresivă 
(ne referim aici la modul general şi nu atât la operele plastice apogetice care au avut 
dimensiuni emergente în epoca respectivă). De obicei creativitatea expresivă sau de 
expresie se referă la mimico-gesticulatie şi vorbire şi este specifică artei teatrale şi 
oratoriei. Obiectul vizual-plastic, imaginea plastică fizică poate fi analizată prin prisma: 

- noutatii 

- originalității 

- expresivitätii 

- coerentei plastice 
- valorii 

În testul Torrance (1974) de gândire creativă (TTCT), forma figuralá — desenele 
provocate sunt evaluate calitativ şi cantitativ. Cantitativ sunt evaluate: originalitatea, 
flexibilitatea, fluiditatea, elaborarea, rezistența la închidere, abstractizarea semantică. 
Evaluarea calitativă a performanţelor se face în testul Torrance pe baza următoarelor 
trăsături: 

- expresivitate emoţională 

- gradul de complexitate al desenului 
- mişcarea şi acţiunea în desen 

- expresivitatea titlului 

- rezistenţa la închidere 

- perspectiva vizuală neuzuală 

- perspectiva vizuală internă 

- umor în titluri şi desen 

- bogăţia imageriei 

- viteza de angajare creativă 

În TTCT expresivitatea emoţională se referă la reprezentarea emoţiilor sau 

sentimentelor în desene şi în titlurile acestora. În desene pot apărea expresii faciale, în 
special poziţia gurii, mimica, postura corpului. De asemenea, alti indicatori nonverbali ai 
emoțiilor sunt desenele reprezentând lacrimi, dans, râs, imbrátisare, sărut, luptă, zâmbet, 
încruntare, braţe întinse a extaz etc. E vorba de o ilustrare fiziognomică a emoţiilor sau 
pur şi simplu naturalist-indicială (lacrimi, sărut etc.). Nu în acest sens ilustrativ, exterior 
înţelegem expresivitatea imaginilor plastice. Expresia/expresivitatea imaginilor plastice 
(desene, picturi, sculpturi etc.), a gesturilor şi mişcărilor corporale ale balerinului, a 
mişcării şi posturii oamenilor în diferite stări etc. rezidă în calitățile perceptuale ale 
configurației de stimuli. Aceste calități percepute au un caracter general: noi înregistrăm 
calitatea de roşu, rotunjimea, micimea, rapiditatea, masivitatea, efortul, răsucirea, 
dilatarea, supletea etc. concretizate în cazuri individuale, dar transmițând o anumită clasă 
de experienţe şi nu o unică experienţă particulară. Definim expresia, împreună cu 
Arnheim (1979), prin modurile de comportament animat sau inanimat dezvăluite de 
aspectul dinamic al obiectelor sau fenomenelor perceptuale. Când privim, de exemplu, o 
balerină, starea ei sufletească de tristeţe sau de fericire pare a fi în legătură directă cu 
mişcările pe care le execută. Succesiunea în timp, precum şi proprietăţi ca intensitatea, 
volumul, simplitatea sau complexitatea, schimbarea lină sau violentă, repausul sau 
agitația, sunt de regulă calităţi structurale atribuite atât fenomenelor fizice cât şi celor 
mintale. Max Wertheimer (apud Arnheim R. 1979) susţinea, referitor la 
expresia/expresivitatea balerinei, că factorii formali din cadrul dansului reproduc factori 
identici din starea sufletească. De unde deducem existenţa unor raporturi, corespondențe 
între anumite calități structurale ale celor două tipuri de fenomene, mintale şi fizice. 
Parteneriatul dintre aşa-numitele procese cognitive şi procesele numite de obicei 
„emotionale” ar trebui să fie evident, susține neurologul Damasio (2005), enuntänd 
ipoteza markerului somatic pe baza cuplării anumitor clase de stimuli cu anumite clase de 
stări somatice. De altfel neurologul susţine cu o serie de argumente faptul că emoţiile şi 
sentimentele (aspectele centrale ale reglării biologice) creează o punte între procesele 
rationale şi cele nonrationale, între structurile corticale şi cele subcorticale. Rezultă că 
problema expresivitätii, a sensibilităţii in general şi a celei vizual-plastice în particular, 
în sensul receptării (cognitive şi emoționale sau emoţionale şi cognitive) şi/sau 
exprimării/codificării vizual-plastice a calităților structurale a realitätilor/stärilor 
exterioare/interioare, poate fi abordată prin prisma ideii că nu corpul singur sau creierul 
singur interacționează cu mediul (natural, social, cultural), ci întregul organism. Amheim 
(1979) ilustrează această corespondenţă structurală dintre fizic şi mental, dintre emotional 
şi cognitiv printr-un experiment realizat cu un club de balet studenţesc. Balerinii au fost 
solicitati separat să improvizeze pe teme ca tristeţea, forţa sau noaptea. Interpretárile lor 
au prezentat un mare grad de concordanţă. În reprezentările tristetii, de pildă, mişcările 
erau lente şi limitate la o gamă restrânsă, cu evoluţii mai ales curbe şi reduse ca tensiune; 
direcția era vagă, schimbătoare, ezitantá, iar corpul părea să cedeze pasiv forţei 
gravitaționale, nefiind propulsat de propria sa inițiativă. Se admite în general, susţine 
autorul citat, că starea sufletească de tristeţe are o configuraţie similară. La o persoană 
deprimată procesele mintale sunt lente şi rareori trec dincolo de probleme referitoare la 

întâmplări imediate şi interese de moment; toate activitățile legate de gândire sau de 
acţiune sunt molatice şi lipsite de energie. Desigur, interpretările studenţilor au putut fi 
influențate şi de modurile tradiționale de a reprezenta tristeţea în dans. Esenţial este faptul 
că mişcările, fie inventate spontan, fie copiate după alţii, vădeau o structură formală 
foarte asemănătoare cu cea a stării sufleteşti în cauză. Pe scurt, dacă anumite calităţi 
vizuale ca forma, viteza, direcția ori ritmul sunt nemijlocit accesibile, pare îndreptățit sá 
presupunem că aceste calităţi structurale sunt purtătoarele unei expresii direct 
comprehensibile ochiului. Din cele prezentate mai sus nu trebuie să deducem că expresia 
perceptuală se raportează neapărat la un intelect „dinapoia ei”. Noi percepem mişcările 
lente, molatice, „adormite” ale unei persoane în contrast cu cele vioaie, prompte şi 
viguroase ale alteia, dar nu trecem neapărat dincolo de înfăţişare, la oboseala sau 
agerimea psihică dinapoia ei. Oboseala şi vioiciunea sunt conţinute în însuşi 
comportamentul fizic; ele nu se disting în esenţă (structural vorbind) de „oboseala” 
smoalei care curge încet sau de soneria „energică” a telefonului (Amheim 1979). De unde 
rezultă că putem găsi expresie vizuală în orice obiect sau fenomen coerent structurat. O 
stâncă abruptă, o salcie plângătoare, culorile unui amurg, fisurile dintr-un zid, o frunză 
care cade, un izvor care curge, o simplă linie sau pată de culoare, ori dansul unei forme 
abstracte pe un ecran cinematografic sau limbile jucăuşe ale unui foc deschis au tot atâta 
expresivitate ca şi corpul omenesc şi îl pot servi pe artist la fel de bine. Subliniem din 
nou, în concluzie, că expresia/expresivitatea este o caracteristică inerentä a configuratiilor 
perceptuale care rezultă din conbinatia unor calităţi structurale ca forma, viteza, energia, 
direcția, poziția, complexitatea/simplitatea, tensiunea, ritmul. Regăsim aceste calităţi 
structurale în obiecte, plante, animale, minerale, peisaje, în obiecte artistice, imagini, în 
dans, muzică, fenomene naturale (vânt, furtună, freamát de frunze etc.), fenomene 


economice, politice, sportive etc. 
* 


Dacä ne punem problema dezvoltarii expresivitatii vizual-plastice, este foarte 
important din punct de vedere didactic să ştim ca expresiile, expresivitätile 
configuratiilor de stimuli indiferent de ce natură sunt, pot fi: 

- receptate (înţelese prin sesizarea calităților structurale şi confruntarea lor cu modele 
mintale, inclusiv culturale, ale diferitelor tipuri de expresivitati/stari, prin diferite 
mecanisme cognitive - după Gates (Benga, O. 2003), de exemplu, copiii recunosc 
expresiile emoţionale în următoarea ordine: râs, suferință, mânie, oroare, dispreţ); 

- resimtite (trăite prin intermediul structurilor afective, inteligenţei emotionale, 
empatiei); 

- exprimate (transmise, comunicate prin diferite mijloace, apelând la diferite coduri, 
limbaje, inclusiv la limbajul plastic). 

Din cele enumerate pe scurt mai sus reiese faptul că antrenarea, stimularea, 
dezvoltarea, rafinarea expresivitátii vizual-plastice în sens creativ, deci în beneficiul 
individului, fie viitor receptor sau creator de artă, viitor actor, regizor, balerin, psiholog, 
terapeut, psihiatru, educator, profesor, preot, politician, scriitor etc., se sprijină strategic 
pe cele trei actiuni/activitáti - receptare deci înţelegere, simtire deci trăire şi exprimare 
deci comunicare. 

Nu este suficientă, pentru dezvoltarea sensibilităţii vizual-plastice, a potenţialului 
expresiv, simpla receptare a diverselor configurații de stimuli structurati expresiv în 

diferite opere muzicale, plastice, artistice, realități naturale, chair dacă sunt sesizate, 
explicate, înţelese unele calități structurale ale acestora (tensiunea, forța, ritmul etc.). Cu 
siguranţă, aspectul cognitiv al receptärii expresiei/expresivitätii şi înţelegerii acesteia este 
foarte important, dar nu suficient. Aspectul afectiv, trăirea acestor structuri expresive prin 
implicare empatică sau prin alte forme ale „inteligenţei emoţionale” sunt la fel de 
importante, iar în receptarea artei poate chiar esenţiale. Dar în sens creativ (inclusiv în 
structurarea demersului didactic în sens creativ) stimularea, dezvoltarea expresivitätii 
vizual-plastice nu poate avea loc, sau în orice caz este ciuntitä, dacă ceea ce este înţeles şi 
simţit nu este şi comunicat, transmis, indiferent prin ce mijloace. Deci, pe scurt, dând 
posibilitatea persoanelor să comunice, să exprime prin diferite limbaje cât mai diverse 
ceea ce simt şi înţeleg, cum simt şi înţeleg în felul lor diferite situaţii, stări, idei, 
sentimente, etc., avem şansa ca acestea să devină mai expresive, mai creative. 

Vom prezenta în continuare mai multe modalități de exersare, explorare, învăţare, 
înţelegere, trăire emoţională, exprimare prin diferite transcodäri a diferitelor fațete 
expresive ale existenţei şi lumii în care trăim, prin intermediul activităţilor vizual- 
plastice. Ca un preambul la modalitățile practice pe care le vom prezenta, suntem obligaţi 
să marcăm trei aspecte întâlnite foarte des în educaţia vizual-plastică. Primul aspect: 
multi profesori, învăţători, când e vorba de virtuțile expresive ale limbajului plastic, de 
expresivitatea mijloacelor plastice, se rezumă la ataşarea de etichete lingvistice acestora. 
Astfel, liniei verticale îi sunt ataşate etichete de: echilibru, măreție, inältare; liniei 
zigzagate - ritm puternic, energie, forță etc. Este metoda dictionarelor de limbi străine. 
Trecerea de la aceste etichete la exprimarea plastică sau la descifrarea unor reproduceri 
de artă este dificilă, artificială şi contra-productivă în cele mai multe cazuri. Al doilea 
aspect: alti profesori de educaţie plastică creează diferite situaţii expresive (fragmente 
muzicale, obiecte expuse etc.) pe care subiecţii trebuie să le transpună în discursuri 
plastice, marşându-se doar pe simtirea şi empatia acestora şi ignorându-se aspectul 
cognitiv. Al treilea aspect: li se explică persoanelor în ce constă expresivitatea, care sunt 
însuşirile sale (energia, ritmul, tensiunea etc.), eventual se ilustrează explicaţiile cu 
reproduceri de artă, apoi se trece la rezolvarea plastică a unor teme expresive (de 
exemplu furtună). Dacă reducem cele trei situaţii la o schemă simplă avem: 


1) element plastic - etichetă expresivă — realizarea unei teme cu ajutorul liniei expresive 
aspect cognitiv exprimare, comunicare 


2) situaţie emotional - expresivă > transpunerea în discurs plastic 
trăire exprimare, comunicare 
3) caracteristicile expresivitatii — recunoaşterea acestora > realizarea unei teme vizual- 
plastice (forța, forma, in 
imagini cu potente 
expresive, tensiunea, etc.), 
ilustrare, întărire, (furtuna 


etc.) 
aspect cognitiv model cognitiv exprimare, comunicare 

În prima situaţie se neglijază momentul trăirii, simtirii, în a doua momentul cognitiv 
(înţelegerea), iar în cea de-a treia momentul trăirii este redus la ilustrare/exemplificare, 
care în esenţă este tot cognitivă. 

Prin jocurile, exerciţiile, experimentele didactice, metodele propuse de noi, de alti 
profesori de educaţie plastică (Susalä I. 2000; Zaica-Daniela A. 2000; Kessler-Susalä 
1982 et.), s-a încercat depăşirea acestor carente semnalate aici. Astfel, pentru studierea, 
înţelegerea, simtirea şi explorarea posibilităților de expresie ale liniei plastice se pot initia 
cu elevii explorări vizual-plastice şi reprezentări ale diferitelor mişcări, gesturi, alunecări, 
rostogoliri, căderi, plutiri etc. ale diferitelor obiecte, substanţe: 


a) 
b) 
c) 
d) 


e) 


k) 


desenarea cu creionul sau alt instrument a unei pietre, pene, fir de atä, frunze, coli 
de härtie etc., care sunt läsate sä cadä liber In spatiu; 

reprezentarea liniarä a curgerii apei, mierii, smoalei, laptelui, fumului etc. sau a 
valurilor, norilor; 

reprezentarea gesturilor pe care le face mäna cänd mängäie, främäntä aluatul, 
coase cu acul, scrie, picteazä etc.; 

reprezentarea cu ajutorul liniei a diferitelor zgomote, sunete, sau fragmente 
muzicale; 

transpunerea cu ajutorul liniilor a diferitelor trasee parcurse într-o oră, o zi de 
către diferite fiinţe (melc, furnică, şarpe, pasăre, muscă, tántar, om obosit, copil de 
un an, om beat etc.); 

reprezentarea cu ajutorul anumitor linii a diferitelor gusturi (acru, amar, sărat, 
dulce, dar şi a gustului cireşei coapte, putrede, a apei etc); 

redarea bătăilor inimii cu ajutorul liniei (electrocardiograma); 

povestirea vizuală a unei zile, săptămâni, folosind diferite linii, culori, pete şi 
simboluri (semne convenţionale) stabilite anterior (vezi şi „metoda scrierii 
plastice”); 

sugerarea cu ajutorul liniei a diferitelor obiecte (scoici, hârtie mototolitá, scoarță 
de copac, ghem de ata, lână etc.) care se află într-o pungă neagră şi la care 
subiectul are acces doar prin tactilitate; 

reprezentarea unui grup de obiecte cu ajutorul liniei, după ce în prealabil au fost 
acoperite cu o pânză netransparentă; 

reprezentarea, transpunerea unor plaje de culori sau spoturi cromatice prezentate 
în faţa elevilor, în structuri liniare. 


Se pot concepe exerciţii ludice în care sunt explorate, exploatate în sens expresiv 
mişcările mâinii care face corp comun cu instrumentul de desenare/pictare sau chiar cu 
suprafaţa: 


a) 


b) 


c) 


hârtia, suprafaţa de desen, care poate fi albă sau de anumite culori, este 
considerată ringul de dans; mâna copilului/elevului şi creionul sau alt instrument 
sunt personajele, perechea care dansează; se poate dansa pe hârtie după anumite 
ritmuri muzicale (monotone, liniare, crescătoare, pulsante, sincopate etc.); 
dansurile liniare cu diferite ritmuri pot apoi fi comparate între ele, descoperindu- 
se diferenţe, asemănări, caracteristici; 

aceeaşi situaţie, doar că „ringul de dans” este înlocuit cu un „patinoar”, deci mâna 
cu creionul capătă viteză mai mare; 

trasăm linii foarte fine, delicate, dure, agresive etc. folosind diferite instrumente: 
creion, peniță, carioca, pensulă cu vârf sau lată, moale sau aspră şi executăm cu 

d) 


ele diferite mişcări care să lase urme pe hârtii (împunsături, biciuiri, mängäieri 
linse, mişcări dezordonate, ample, mici, zigzagate etc.); 

jocuri gestice cu o mână, cu ambele, cu picioarele sau cu tot corpul, care să fie 
asemenea cu diferite linii, zgomote, culori, mirosuri, gusturi sau cu diferite 
fenomene (furtună, foşnet de frunze, flăcări etc.); 


e) jocul/metoda maşinii de cusut desene 

Se pot initia explorări de forme în sensul sporirii sau modificării expresivitatii lor 
folosind tehnici şi instrumente diferite sau exploatând linii cu diferite caracteristici 
expresive (forță, ritm, tensiune, volum, formă etc.): 


a) 
b) 
c) 
d) 


realizarea unor portrete folosind rând pe rând altă tehnică, alte instrumente şi linii 

reci, calde, aspre, moi, ascuţite etc.; 

transpunerea unor forme (reproduceri) tratate pictural sau decorativ în lucrări 

tratate liniar-gestic; 

transpunerea anumitor gesturi, forme, în culori agresive, calde, reci, uşoare, grele, 

energice, lenese; 

construirea, desenarea, pictarea unor forme/corpuri expuse, folosind diferite linii- 

gesturi (linii-gesturi ale adierii vântului, ale taraitului unui ceas desteptätor, ale 

scärtäitului unei uşi ruginite, ale tipätului ascuţit, ale urletului unui lup, ale 
timbrului specific unui instrument muzical etc.); 

se pot initia experimente sinestezice pentru descoperirea, exersarea şi 

conştientizarea potentelor expresive ale culorii în corelare cu diverse linii, forme, 

zgomote, gusturi etc : 

- astfel petele cu margini precise, obţinute prin aşternerea lor pe hârtia uscată, 
sunt înrudite structural cu: zgomotul produs de un geam spart, gustul 
vitaminei C, materialele zgrumturoase la pipăit şi mirosul oţetului; 

- petele difuze spre margini, obţinute prin lucrul pe hărtie umedă, plac la fel 
precum „zgomotul” pe care îl face, când toarce, pisica, gustul ciocolatei, 
mângâierea catifelei. 


Încheind această sumară prezentare a unor modalităţi de receptare, trăire şi exprimare 
a diferitelor configurații expresive de stimuli şi transcodarea lor in principal în discurs 
plastic, subliniem din nou că dezvoltarea creativă a expresivitätii vizual-plastice are şanse 
să se producă mai ales când elevii, studenţii sunt participanţi activi la experienţe 
cognitive, afectiv-empatice şi de comunicare/exprimare, împletite în varii constelații. 


* 


Dezvoltarea imaginației combinatorice prin descoperirea, exersarea şi utilizarea 
operaţiilor plastice (vezi problema prezentată în cadrul temei 8). 


12.6. Sarcini de lucru individual 
1. Realizarea unor exercitii simple de transformare a unor mici fragmente sonore 


(muzicale) in expresii plastice liniare folosind ca tehnica creionul negru moale (cel 


putin 5 exercitii). Fragmentele sonore le alege studentul. Atentie la ritm, viteza, 
inaltimea sunetelor si la desfasurarea spatiala — predominant pe orizontala, 
verticala, oblica, pulsatorie sau sub forma unui camp. 

13. MODULUL 10: metode specifice de stimulare! 
dezvoltare a creativităţii vizual-plastice 


13.1. Scopul 


Redescoperirea placerii si fascinatiei jocului si importanta sa in activitatile 
de tip artistic, exersarea/simularea acestora individual sau in grup restrans si elaborarea 
de noi variante. 


13.2. Obiective/competente 


- sa redescopere universul ludicului si valoarea sa formativa pe taramul creativitatii; 
- sa foloseasca in diferite situatii de invatare jocuri/metode adecvate scopului urmarit; 
- sa construiasca noi jocuri si noi variante la cele existente. 


13.3. Structura logică a modulului 


Ce facem la activitățile plastice? 

Din ce se naşte Lucrarea plastică? 

Cum putem realiza lucrări plastice care să conţină un cât de mic nou? 
Exercitii/jocuri de încălzire a mâinilor, ochilor şi a minţii imaginative. 
Explorări vizuale formice. 

Metode care introduc noi viziuni asupra naşterii formelor plastice. 
Metode/jocuri de schimbare a viziunii plastice. 

Metode colective. 

Metode de încifrare/descifrare a personalităţii. 

Metode structural-obiectuale. 

Alte metode. 


TERMENI CHEIE : 
- creativitate 
- metode creative 
- ce facem (la activităţile plastice)? 


- din ce se naște (lucrarea plastică)? 

- starea de a face (aspectul emoțional) 
- exercitii/procedee/metode 

- explorări vizuale/formice 


Noul, originalul nu apar doar din combinatorică, din jocul ingenios al procesărilor 
formelor, culorilor, compunerii spaţiale, ci şi din incitarea diverselor „situaţii plastice” şi 
din modul de abordare a lucrurilor la nivel paradigmatic. Am văzut în paginile anterioare 
constatat importanța diversificării operaţiilor vizual-plastice, a procedeelor combinatorice 
în abordarea creativă a problemelor vizual-plastice; am văzut, de asemenea, valoarea 
propulsivă, incitativă, de mare deschidere ontologică şi creativă pe care o reprezintă 
„situaţiile plastice” dacă sunt folosite cu subtilitate, ingeniozitate şi sensibilitate. 

Pentru punerea la lucru a resurselor şi energiilor interne de care dispune subiectul 
pentru incitarea curiozitatii, interesului, pentru permutäri/jocuri paradigmatice, ieşirea din 
banal, obişnuit şi transpunerea/intrarea în neobişnuit, posibil, nou, inedit, avem la 
îndemână o serie de metode, procedee, tehnici care încearcă să-l pună pe acesta în 
contexte/situafii cognitiv-afective insolite, paradoxale, care să-i declanşeze potentele 
creative exprimabile şi prin limbajul plastic. 

Numărul metodelor practicate astăzi în lume în scopul educării creativităţii la 
tineri şi al reeducării creativităţii adulților era cu mult peste 100 în anii '80 ai abia 
încheiatului secol (Stoica A.,1983). Astăzi numărul lor este şi mai mare. Pe noi nu ne 
interesează aici discuţiile despre clasificarea metodelor de stimulare a creativităţii. Vom 
prezenta o serie de metode creative care pot fi folosite în activităţile vizual-plastice cu 
subiecţii de vârste foarte diferite (6-70 ani). Multe din aceste metode sunt o adaptare a 
unor tehnici binecunoscute la specificul activităților vizual-plastice, altele sunt culese şi 
prelucrate/experimentate de la diverşi profesori din Bucureşti, Galaţi şi Cluj, unele ne 
aparţin. Unele au fost imaginate, elaborate împreună cu studenţii interesaţi de 
problematica stimulării creativităţii. Altele au fost induse de invențiile unor scriitori, 
poeţi, artişti plastici, inventatori, savanţi etc. Toate au fost folosite, experimentate sau mai 
degrabă jucate în cadrul activităţilor plastice desfăşurate cu elevi de diferite vârste, în 
cadrul seminariilor de didactica specialități cu studenţii sau a unor ateliere deschise. 
Aceste metode pot fi folosite individual sau în cazul unor grupuri mici (până la 30 de 
subiecţi). Prezentarea lor se va face într-o ordine relativă. 

Cine abordează problematica creativităţii şi creaţiei vizual-plastice, fie elev, 
student, artist plastic, psiholog şi cu deosebire educator de artă, va fi asaltat mai devreme 
sau mai târziu de cel puţin trei întrebări esenţiale din perspectivă pragmatică : Ce facem 
la activităţile vizual-plastice? Din ce se naşte lucrarea plastică? Şi cum intăm în starea de 
a face? 

În câmpul acestor activităţi vizual-plastice întotdeauna facem ceva concret, 
material, obiectual, gestic-motor şi în acelaşi timp ceva spiritual, mental, imaterial. 
Realizăm o lucrare bidimensională sau tridimensională, elaborată sau doar schitatä 
folosind o anumită tehnică. Această lucrare/compozitie plastică este un „obiect” cu 
existență proprie, care poate include în el o serie de elemente mai mult sau mai puţin 
prelucrate, codificate: idei, forme, culori, sentimente, texturi, cromorfeme, elemente 
structurale, semnificaţii, simboluri, linii, pete, combinaţii ale acestora. Obiectul vizual- 
plastic se vrea a fi un lucru nou, care să conţină ceva nou, noutate, originalitate, 
inventivitate, expresivitate, oricât de mici ar fi acestea. Cum putem realiza lucrări plastice 
şi externe, materiale şi spirituale, rationale şi iraționale, diurne şi nocturne (onirice), 
digitale şi analogice, sensibile şi combinatorice, situationale şi paradigmatice etc. 

Lucrarea plastică nu apare din senin, ea se naşte în urma unei munci intense, mintale şi 
concret-plastice, în urma conlucrării unor mecanisme şi procese psihice de elaborare 
mentală, interioară şi realizare, transpunere concret obiectuală. În elaborarea mentală şi 
concomitent concret-obiectuală a unei lucrări plastice pot fi antrenate, activate o serie de 
elemente (reprezentări în sens cognitiv), procesäri/operatii sau o parte dintre acestea: 

- elemente idei (viata, armonie, melancolie, complexitate, muzicalitate etc.); 
- elemente formă (unghiulare, rotunde, mixte, ramificate, plane, spaţiale, 
figurative, abstracte etc.); 

- elemente culoare (mai multe, mai puţine, tonuri, nuanţe, în diverse contraste sau 
deşfăşurări armonice etc.); 

- elemente structurale şi structurante (grupări de puncte, de linii, de pete, grupări 
de elemente stropite, pulverizate, presate, repetiții ritmice, desfăşurări fractate 
etc.); 

- structuri de suprafaţă (texturi) inspirate din natură, prelucrate sau pur şi simplu 
inventate prin jocul elementelor de limbaj plastic şi al tehnicilor plastice (care 
vor sugera senzaţii vizual-tactile - moale, aspru, lucios, mat, zgrunturos, uscat, 
umed etc.); 

- structuri de adâncime, organizări interne la nivel macro şi microscopic care 
sugerează organizări existente şi posibile ale datului şi creatului, dar şi ale 
posibilului; 

- combinații de structuri, texturi, idei; 

- motive intrate în circuitul artistic (motive mai mult sau mai putin arhetipale, 
simboluri, semne, teme etc.); 

- combinații, configurári de culori, forme, motive, simboluri, idei, sentimente, 
semne iconice, semne pur plastice, emoţii, stări etc.; 

- combinații, asocieri diverse ale celor înşirate mai sus etc. 

Cantitatea de elemente din care se poate constitui, naşte o lucrare plastică este 
infinit. Noul, originalul poate lua naştere, uneori la dimensiuni surprinzătoare, dacă sunt 
puse la lucru cât mai multe resurse şi mecanisme psihice ale subiectului implicate în 
creativitate şi dacă se creează un climat favorabil. Pregătirea intrării în „starea de a face” 
(sau reveria, după unii autori) poate fi facilitată de unele metode de încălzire a mâinilor, 
ochilor şi minţii, de deblocare a funcţiilor imaginative, de inducere a unor reverii lucide 
sau poetice etc. Subiectul angajat într-un demers vizual-plastic creativ, antrenat treptat în 
acest sens, va cunoaşte şi va exersa elementele şi procesările care converg într-o lucrare 
plastică; el va descoperi jucându-se, exersând, elaborând, reelaborând, faptul că 
elementele lucrării şi procesările la care sunt supuse se aleg conştient şi inconştient în 
funcție de preferinţe, problema plastică, idee (subiect), de impulsuri, obsesii, preocupări, 
stări de moment, de paradigma vizuală (formică, spaţială, compozitionalä acceptată 
conştient sau subconştient), în ultimă instanţă de personalitatea proprie. Şi pentru că noul, 
originalul apare undeva la confluenţa dintre combinatorică, subtilitatea şi sensibilitatea 
alegerii şi codificärii vizual-plastice a constituentilor lucrării plastice şi modul de 
abordare a lucrurilor, problemelor la nivel paradigmatic, totul scăldat de emotionalitate şi 
susținut energetic de motivații cultivate cu curaj, profesorul de educaţie plastică, 
studentul şi elevul pot apela împreună la o serie de metode, tehnici care facilitează 
această întâlnire, inducând stări creative. 


13.4. Exerciţii, metode vizual-plastice de încălzire a mâinilor, 
ochilor şi a minţii imaginative: 
1. Priviţi intens acest punct de pe tablă, apoi mutati-vä ochii pe tavan şi cuprindeti 
cu privirea o suprafaţă mai mare. 
2. Plimbati-vä privirea pe această linie (trasată pe tablă) de sus în jos, de jos în sus. 
3. Plimbati-vä privirea pe acest cerc spre dreapta, spre stânga (pe cicumferintá) apoi 
căutaţi centrul lui nemarcat. 

21 


22. 


23, 


24. 


Urmăriţi cu privirea diferite obiecte care cad sau planează (fulg de găină, pană, 
coală de hârtie, bob de mazăre, fir de ata etc.). 

Plimbati-vä privirea pe toate conturile posibile ale acestui obiect tridimensional 
(se expune un obiect tridimensional). 

Mutati-vä privirea pe diferite suprafeţe colorate de dimensiuni diferite (expuse în 
fata subiecţilor). 

Miscati-vä ochii pe o cruce greacă de la centru spre capetele orizontale 
(divergenta ochilor), apoi înapoi spre centru (convergenta ochilor), iar de aici 
acelaşi exerciţiu pe verticală. 

Desenati în aer cu mâna dreaptă apoi cu stânga şi in final cu amândouă deodată, 
cercuri, case, fiinţe etc. 

Imitati în aer cu mâinile diferite gesturi ale unor fiinţe, lucruri, oameni (zbor, 
salturi, târâre, înot, alunecare, scurgere, rostogolire etc.). 


. Desenati pe spatele colegului cu un deget diferite forme, urmând ca acesta să le 


recunoască. Inversati apoi locurile. 


. Desenati pe o suprafaţă plană diferite forme fără creion sau alt instrument, ci doar 


cu un deget şi fără urme. 


. Plasati un punct pe o suprafaţă cu creta sau creionul. Pornind din acel punct 


„desenati” cu privirea diferite forme neîntrerupte. 


. Subiectilor li se arată rând pe rând diferite cartonaşe colorate cu o singură culoare, 


cu două sau trei (pată plată). Fiecare culoare trebuie transformată într-un gest 
exprimat în aer sau pe hârtie cu un creion. 


. Subiectii ascultă şi transformă în gest exprimat în aer sau pe hârtie diferite 


zgomote, sunete. 


. Diferitele gesturi pe care le face educatorul sau un elev sunt transformate de 


‘14x4: 


. Elevii imită rând pe rând sunetele emise de diferite ființe sau fenomene; ele vor fi 


transformate în semne grafice, cromatice sau în scriituri ritmice. 


. Vizualizarea sub formă grafică sau cromatică rapidă a diferitelor cuvinte, noţiuni, 


stări, sentimente (complicat, sus, simplu, uşor, prietenie, somn, extaz, tristeţe, 
dulce, infinit etc.). 


. Desenati, pictaţi, modelati simplu si rapid copacupasárea, pádureacalul, 


casapeştele, frunzamaşina, vioarafluture, linguramâna etc. 


. Găsiţi cât mai multe semnificaţii, înţelesuri unui punct, pete, forme, linii etc. 
. Culcat pe burtă în iarbă (efectiv sau îmi imaginez) privesc: firele de iarbă sunt mai 


mari decât omul, copacul, casa din depărtare. 


. Privesc un mic strop sferic de apä/rouä; ce văd în el? Privesc în căucul unei 


linguri de argint, apoi pe suprafaţa bombată; ce văd? Privesc in ochii colegului de 
bancă; ce văd? 

Lipit cu corpul vertical de trunchiul unui copac (efectiv sau îmi imaginez) privesc 
în sus de-a lungul tulpinei şi coroanei până sunt copleşit vizual de forţa şi măreţia 
acestuia. 

Privesc intens şi admirativ un obiect sferic (natural sau artificial) aşezat în 
mijlocul unei dezordini (hârtii mototolite, fire de ata încâlcite etc.). 

Privesc cu lupa textura unor obiecte, fructe, seminţe etc. (portocală, fir de nisip, 
rocă, piele, strop de apă) şi descopăr relief planetar sau cosmic. 

25. Privesc o fantă (rază) de lumină albă, albastră sau de altă culoare; sunt uimit, 
înfiorat de perfecțiunea şi irealitatea razei. 


13.5. Explorări vizuale formice 


Privesc, explorez vizual şi tactil încercând să descopăr, să înţeleg, să mă bucur de 
formele, culorile, texturile, de relațiile formice existente într-un obiect tridimensional, 
natural sau artificial (rocă, frunză, lingură de lemn, rădăcină, cană, ou de găină, piatră de 
râu, măr, fus, blid de lut ars etc.). Încerc să descopár forma mare, mă plimb cu privirea si 
degetele pe diferite contururi posibile, curbe, moi sau mai aspre, unghiulare; descompun 
vizual forma în diferite forme mai mici, compar dimensiunile părților componente, 
caracterele lor uşor sau accentuat diferite (rotunde, unghiulare, mixte, liniar-ramificate, 
expansive, explozive, staţionare, implozive, pulsative, centripete etc.). Încerc să descopăr 
chipul formei - liniştit, torsionat, răsucit, presat, uscat, chircit, ars, încordat, calm, distins, 
trist, greoi, zvelt etc., altfel spus posibile urme (efecte) ale unor forte interne (de creştere, 
îmbătrânire, uscare) sau externe deformatoare (presare, împingere, ardere, uscare, lovire 
etc.). Explorez apoi posibile modificări expresive ale formei, texturii suprafeţelor în 
funcţie de interacţiunea cu lumina, miscänd-o şi pozitionänd-o cât mai divers. Desigur, 
forma poate fi „simtitä” ca fiind fină, moale, delicată, alveolatä, rece, caldă, uşoară, grea, 
simplă, complicată, zveltă etc., dar pentru a fi înţeleasă ea trebuie să-şi facă loc în clasele 
de forme sau calități formale pe care le am în minte; deci trebuie să o compar cu 
prototipuri de forme: cerc, pătrat, triunghi, cub, sferă, cilindru, con etc., precum şi cu 
prototipuri de calităţi structurale: simetrie, asimetrie, dinamism, staticism, centripet, 
centrifug, feminitate, masculinitate, mineral, vegetal, organic, solid, fluid etc. Eventual o 
descompun, o segmentez vizual dacă e complexă în forme mai simple şi-i cercetez şi 
relaţiile dintre parti, încercând să-i descifrez calitățile expresive: unitară, tensionată 
(contraste între părţile unghiulare şi cele rotunde, între cele compacte şi cele ramificate, 
între zonele/suprafetele netede şi cele texturate, între cele linistite şi cele contorsionate 
etc.), lamelară, fibroasă, corpusculară, tânără, bătrână, proaspătă, uscată etc. Si în tot 
acest periplu exploratoriu, vizual-tactil, mă identific empatic cu peisajul molcom sau 
adânc brăzdat al formei, privind-o detaşat de restul lumii, simțind treptat că ea este în 
mintea mea si nu în afară în faţa ochilor (vezi contemplatia, la Plotin: „Eu însă nu 
desenez, ci doar contemplu, iar liniile corpurilor capătă realitate de parcă ar ieşi din 
mine”, citat în Pierre Hadot 1997). 


13.6. Metode care induc noi viziuni asupra naşterii, elaborării 
formelor plastice 


13.6.1. Maşina de cusut ... desene 


În actul desenării, naşterii formelor prin plimbarea/alergarea liniei pe o suprafață 
plană, cea care produce mişcarea şi deci curgerea, mai lină sau mai sacadată, mai 
avântată sau mai estompată, a formelor dintr-un vârf de grafit mai täios sau mai moale 
sau dintr-un trup de cărbune catifelat, este mâna, cea mai inteligentă prelungire a corpului 
şi a minţii ca instrument senzoriomotor. Ea plimbă unghiular sau rotund, delicat sau 
aspru, şovăitor sau sigur instrumentul respectiv pe hârtie, carton, pânză sau alt suport. 
Suportul rămâne relativ inert şi suportă dezläntuirea sau dansul mai molcom al mâinii şi 
al creionului/cărbunelui pe trupul său. 

Jocul numit „maşina de cusut desene” propune, pomind de la principiul 
funcționării maşinii croitorului, o inversare de funcţii: mâna cu instrumentul născător de 
linii (creion, cărbune, carioca etc.) stă pe loc, în schimb suportul (hârtia) se mişcă, 
„cosând” diferite forme. Un elev este maşina de cusut iar altul este croitorul. Elevul 
„maşină de cusut” ţine un creion, pix etc., ca pe un ac de cusut şi face mişcări de sus în 
Jos, circulare sau segmentate de mică amploare, sau stă pe loc cu instrumentul (acul- 
creion) înfipt în suport; elevul „croitor” deplasează foaia de desen (materialul) sub ac 
(creion), „cosând” (desenând) un portret, un obiect, un peisaj sau orice altceva. Ce se 
câştigă şi ce se pierde prin acest procedeu-joc în elaborarea formelor plastice? Se obţine o 
mai mare libertate şi lejeritate în configurarea formelor, o bucurie şi plăcere dată de 
noutatea tehnicii, o anumită cursivitate/muzicalitate a liniilor şi a formelor şi poate chiar 
o ingenuă, feciorelnică stângăcie a gestului desenării. Se pierde din siguranţa desenării şi 
din „aroganta” mâinii drepte (sau stângi). 

Mişcarea planului suport în vederea curgerii unor forme din creion modifică într- 
un fel relația ochi - mişcare — desen, în sensul creşterii responsabilitatii vederii in 
stăpânirea suprafeţei mişcătoare. 

Acest joc poate fi practicat sub diferite variante: 

- un subiect fine creionul altul deplasează hârtia; 

- acelaşi subiect tine creionul nemiscat cu mâna stângă şi mişcă hârtia cu mâna 
dreaptă (sau invers); 

- un subiect deplasează hârtia cu ambele mâini, altul fine fixe două creioane; 

- acul (creionul) poate face diferite mişcări ritmice în ax vertical, în plan 
orizontal sau poate apăsa mai tare sau mai slab; 

- în loc de creion se poate folosi orice alt instrument, inclusiv un recipient 
perforat din care curge culoare. 


13.6.2. Metoda forţelor dirijate 


Este o metodă de naştere a unor forme noi pornind de la nişte forme date, existente, 
geometrice sau oarecare, iconice sau mai puţin iconice, asupra cărora se aplică diferite 
forte deformatoare din exterior spre interior sau invers, din interiorul formei spre 
exteriorul ei. Aceste forte pot fi puternice, slabe, lente, rapide şi de durate diferite. 


Pt = > Er Zr 


Este o metodă prin care subiectul descoperă, îşi imaginează si realizează plastic 
dinamica transformării formelor sub influenţa unor forte. Formele nu mai apar statice, 
împietrite, ele fiind trăite/modificate elastic, dinamic, retinänd in ele efectele forțelor si 
scurgerea timpului. Se poate aplica această metodă şi la formele iconice. Se pot orchestra 
cu aceste forme în desfăşurare dinamică-ritmică configurații plastice complexe care pot fi 
conjugate în diverse registre cromatice. Metoda poate fi folosită şi asupra formelor 
tridimensionale modelate în lut. 

13.6.3. Spălarea picturilor 


Spălarea rufelor, farfuriilor, mâinilor, fetelor, creierelor, a banilor etc. De ce nu si 
spălarea picturilor. Spălarea, ca operaţie clasică, presupune înlăturarea totală sau în parte 
a murdăriei, petelor de pe sau dintr-un obiect. Spălarea este o acţiune de înmuiere, 
săpunire, frecare, limpezire după care urmează stoarcerea, uscarea şi călcarea, după caz. 
Şi ființele vii pot fi spălate total sau fragmentar. Din punct de vedere vizual-plastic, ca 
efecte asupra câmpurilor/petelor cromatice de pe o suprafaţă, ne retin atenţia din acţiunea 
numită spălare, secvențele care se referă la inmuiere, săpunire, frecare şi uscare. Prin 
înmuiere, adică prin realizarea unui mediu lichid, culorile încep să se dilueze (fie în apă 
culorile de apă, fie în ulei de in sau diverşi diluanti celelalte culori), să se deplaseze, 
realizându-se diverse fuziuni (amestecuri necontrolate). Prin frecare cu pensula, cârpa, 
buretele, degetele etc., masele cromatice, muiate în prealabil, suferă suprapuneri, 
amestecuri, deplasări, modificări noristice (asemeni norilor). Metoda „spălării” poate face 
minuni plastice în cazul unor lucrări realizate prea rigid, clasic, exact, cuminte; după 
realizarea cuminte, exactă a unei teme date sau libere, planşele se „spală”, adică se 
introduc şi se scot rapid într-o/dintr-o găleată cu apă sau se toarnă pe ele puţină apă care 
se întinde apoi cu mâna, cu buretele sau cu o cârpă prin diferite mişcări (circulare, liniare, 
zigzagate etc.). Formele cuminţi se deformează lichidic, fumic sau noristic. Prin această 
metodă se introduce în elaborarea clară, cuminte, rigidă, exactă a cromorfemelor o 
anumită cantitate de hazard, ce poate fi exploatat creativ dând naştere, uneori, la 
evenimente vizual-plastice inedite, expresioniste, onirice, lirice, poetice. 


13.6.4. Metoda petelor întâmplătoare 


Pe o suprafaţă de hârtie se aştern la voia întâmplării câteva pete de culoare de forme şi 
mărimi diferite, de consistente sau transparente diferite şi care eventual se pot suprapune 
pe anumite porțiuni. Petele întâmplătoare pot fi realizate prin diferite tehnici: stropire, 
presare, frecare, picurare, scurgere etc. Apoi se intervine adăugând, completând, 
transformând jocul de pete într-o imagine iconică. Subiectul, la fel ca în cazul testului 
Rorschach, învârte planşa şi o priveşte în patru poziţii, descoperind (proiectändu-si) în 
petele colorate diferite forme de plante, animale, fiinţe, lucruri, peisaje, situaţii; dar aici 
subiectul intervine cu mijloace plastice şi face vizibil şi pentru ceilalți ceea ce întrevede 
el. De asemenea, petele întâmplătoare sunt realizate de subiect. Această metodă solicită 
capacitatea de imaginare, gândirea analogică, capacitatea de semnificare. Subiectii pot 
realiza fiecare lucrarea proprie pornind de la petele produse de ei sau pomind de la 
aceleaşi pete scanate şi reproduse. 

Variante: 

- prelucrarea formelor din tencuiala pereţilor scorojiti; 
- prelucrarea norilor din fotografii speciale; 
- prelucrarea petelor de apă colorată etc. 


13.6.5. Metoda substitutiei 


Constă în înlocuirea unui element formic rând pe rând cu alte elemente formice. De 
exemplu, la tema „copaci”, deci un peisaj, aceştia pot fi înlocuiţi rând pe rând cu alte 
elemente formice: mâini, scaune, stâlpi, pisici, femururi, degete, bastoane, linguri etc. 
Elementele iconice care înlocuiesc copacii împrumută unele atribute vizuale ale acestora 
- verticalitatea, alungirea, faptul de a fi bine infipti în pământ, ramificarea etc. Metoda se 

bazează pe descoperirea unor analogii (în exemplul de mai sus vizuale), ea stimulând 
gândirea analogică - o veritabilă sursă creativă. Pot fi exploatate creativ analogiile 
formice, cromatice, functionale, procesuale, de proximitate etc. 


13.6.6. Transpunerea atributelor de la un element la altul 


În lumea vizuală întâlnim o infinitate de forme, culori, texturi, configurații etc., 
bogăţie care l-a făcut pe Roger Caillois (1975) să afirme că Natura are mai multă 
imaginaţie decât noi. În această diversitate de „obiecte vizuale”, omul navighează 
ghidându-se după anumite criterii, însuşiri constante. Astfel noi constatăm că unele 
obiecte vizuale se mişcă cu diferite viteze, altele sunt imobile, unele sunt rotunde, altele 
ramificate, unele sunt moi, elastice, altele tari, aspre, unele sunt transparente, translucide, 
lichide, altele fumice, instabile, altele stabile aproape veşnice sau din contră efemere, 
unele sunt roşii, albastre sau albe cu dungi negre etc. Aceste atribute, caracteristici vizual- 
plastice ale obiectelor vizuale pot fi exploatate creativ în configurarea unor imagini 
plastice inedite, originale şi expresive. Aceste atribute (transparenţa, fluiditatea, 
opacitatea, încremenirea etc.) pot fi preluate de la unele obiecte vizuale şi transpuse la 
alte obiecte vizuale (ceasuri care se preling ca mierea de albine, copaci transparenti ca de 
sticlă, portrete împietrite, obiecte pământii, obiecte fumice, cuburi ramificate etc.). 
Metoda prilejuieşte configurarea unor expresivitáti noi, surprinzătoare (flori carnale, 
osoase, metalice, fumice, lichide etc.), poetice, metafizice şi de asemenea stabileşte 
relaţii, transferuri, analogii între diferitele regnuri, stări de agregare, substanţe, tärämuri. 


13.6.7. Metoda blănii de urs 


Pielea unui urs cu blana respectivă (sau a unei vulpi, oi etc.) tratată chimic poate fi 
aşezată pe jos într-un interior. Pielea ursului este de fapt forma ursului desfăcută ca o 
coajă şi întinsă pe o suprafață plană; este forma tridimensională (carcasa acesteia) 
desfăcută şi transformată într-o formă bidimenasională. Ne putem propune să desfacem 
„pielea” diferitelor forme tridimensionale în forme plane: pielea unui copac, a unei case, 
a unui nor, pielea unui sentiment, pielea unei idei etc. 

Când se aplică în reprezentarea formelor reale, metoda dezvoltă capacitatea translatării 
vizual-plastice de la tridimensional la bidimensional (desfăşurarea formelor, ca şi 
rabaterea lor, ţinând de inteligenţa spaţială). Când se aplică unor fenomene, procese 
nemateriale, sunt activate structurile imaginative, fantezia. 


13.6.8. Metoda umbrelor colorate 


În spatele unui panou alb de pânză subţire se aşează un grup de obiecte sau forme 
decupate din carton în aşa fel încât acestea, iluminate cu o veioză , lanternă sau lumânare, 
să arunce diferite umbre. Subiectii vor vedea jocul de umbre pe pânza albă asemănător 
teatrului de umbre.li se sugerează să picteze jocul de umbre imaginänd diferite contexte, 
situaţii cromatice (contraste, game cromatice, griuri neutre şi colorate). Variantă : se 
poate sugera folosirea contrastului clarobscur, reliefând astfel umbrele. 

13.6.9. Metoda obiectelor îmbrăcate/acoperite 


Se aşează mai multe obiecte care sunt apoi acoperite, învelite cu material textil (alb 
sau colorat); apoi sunt introduşi elevii în atelier. Li se propune să deseneze, să picteze 
obiectele întrevăzute, bănuite ca şi cum nu ar fi acoperite. 

Variante: 

- schitarea unui peisaj sau portret şi apoi învelirea lor plastică direct în 
lucrare; 

- jocul de-a îmbrăcatul: peisaj, portret, natură statică etc. îmbrăcate cu: haine, flori, 
iarbă, fluturi, aripi, nori, ochi etc. 


13.6.10. Metoda oglinzilor 


Este o metodă prin care, pornind de la o formă desenată sau de la un fragment al 
acesteia, se ajunge la forme noi, simetrice, trisimetrice sau chiar mai complexe, 
exploatându-se jocul fascinant al oglinzilor. E nevoie de una sau două oglinzi mici, 
hârtie, creion. Oglinda aşezată perpendicular pe hârtie la marginea unei forme o dublează 
simetric; se desenează din nou forma de pe hârtie şi lipită de ea forma inversata din 
oglindă etc. 

Variante: se pot folosi fotografii sau orice fel de imagini precum şi oglinzi concave, 
convexe etc. Cu formele astfel obtinute se pot realiza compozitii decorative, structuri 
plastice plane sau spatiale etc. 


13.6.11. Metoda ciocanului 


Este o metodă care se bazează pe imaginarea posibilelor transformări ale formelor 
sub acțiunea unei forte puternice. Forma dată (sferă, copac, şoarece etc.) este 
comprimată, imaginativ, între două suprafeţe (ciocan şi un plan) de sus în jos, din 
dreapta spre stânga sau din fata spre spate. Subiectul desenează direct forma modificată. 
Este o metodă care facilitează apropierea subiecţilor de anamorfozele liniare înainte de a 
putea înţelege explicaţiile geometrice. 

Variante: înlocuirea imaginativä a ciocanului uriaş cu furculitä, pantof, elefant, 
arici etc., de asemenea uriaşe. 


13.6.12. Viziunea elastică asupra lumii 


Ne putem imagina că toate lucrurile, formele sunt elastice încât le putem întinde cât 
vrem. Jocul poate începe, subiecții realizând lucrări (portrete, compoziţii, naturi statice 
etc.) în care deformează formele alungindu-le în direcții diferite. 

Variantă: se porneşte de la o reproducere de artă, care este reelaborată prin alungirea 
formelor. 


13.6.13. Metoda punctelor unite cu linii 


Subiectii primesc hârtii cu diferite reţele de puncte aleatorii sau li se cere să plaseze ei 
un anumit număr de puncte de diverse mărimi unde vor. Apoi sunt solicitati să le unească 
între ele prin linii drepte sau curbe, ori prin ambele feluri de linii, obținându-se diferite 
configurații. Se încearcă apoi transformarea traseelor respective în forme care să figureze 
lumea reală sau lumi imaginare. 

13.6.14. Metoda rostogolirii (erodării) formelor 


Metoda constă în imaginarea modificărilor posibile a diferitelor forme prin 
rostogolirea lor îndelungată. De exemplu ce se întâmplă vizual-plastic cu pätratele, 
cuburile, triunghiurile, piramidele care se tot rostogolesc? Dar cu alte forme: cranii, case, 
fructe, diferite obiecte etc? 


13.6.15. Metoda descompunerii si aglutinării cu alte 
elemente 


Se descompune un element-formă în mai multe parti componente. Apoi aceste 
fragmente sau o parte din ele se aglutinează rând pe rând cu elemente-formă cât mai 
diferite. De exemplu, corpul uman se descompune în cap, gât, trunchi, braţe, picioare, 
apoi o parte din aceste elemente se combină rând pe rând cu diferite elemente-formă - 
masă, copac, cheie, pasăre, porc, cub, vultur, sticlă etc., rezultând om-masă, om-copac, 
om-cheie etc. 

Variante: 
- se aglutinează fragmente provenind de la două forme; 
- se aglutinează fragmente provenind de la trei sau mai multe forme; 
- se aglutinează fragmente de plante cu fragmente de obiecte; 
- se aglutinează fragmente organice cu fragmente de obiecte; 
- se aglutinează fragmente de plante cu fragmente organice. 


13.6.16. Metoda trecerii de la tridimensional la 
bidimensional şi invers 


Metoda antrenează elasticitatea trecerii de la tridimensional la bidimensional şi 
invers în procesul elaborării unor forme, dezvoltând inteligenţa spaţială a subiecților. 
Astfel, li se propune subiecţilor să realizeze în lut, prin modelare, diferite forme pe care le 
transpun apoi în desen. Sau mai întâi subiecții desenează formele, apoi le transpun în 
tridimensional sub formă de machete din carton / hârtie, sârmă sau lut. 


13.6.17. Metoda elementelor geometrice (Tangram) 


Japonezii folosesc un joc distractiv pentru copii, pentru a le infätisa desenul ca un 
joc. Acest jos distractiv se numeşte Tangram sau „jocul celor 7 figuri” care se obțin 
printr-o segmentare anumită a pătratului (vezi schema de mai Jos). După ce se decupează 
cele 7 figuri geometrice în care a fost împărțit pătratul (hârtia din care sunt decupate e 
bine să fie neagră) poate începe jocul propriu-zis; se construiesc diferite siluete, umbre 
ale diferitelor obiecte (vapoare, căni, case etc.), animale (cocoş, cocor, câine, pisică, etc.) 
sau oameni în diferite poziţii sau acţiuni. 

Specific acestui joc este faptul că formele tridimensionale sunt reduse la forme 
bidimensionale, apeländu-se la lumea umbrelor şi la silueta formelor (forma 
tridimensională văzută în anumite condiţii - contre jour) şi faptul că se construiesc 
formele folosind mereu toate cele şapte figuri geometrice. Jocul dezvoltă puterea de 
analiză şi descompunere a formelor complexe în forme simple şi invers, construirea 
formelor siluetate (umbre) după modele, combinând cele şapte forme geometrice. 

Variante: 

- împărțirea unu disc (cerc) în şapte figuri; 

- împărțirea unei forme siluetate (frunză, casă, om, ou etc.) în şapte 
figuri şi construirea altor configurații formice cu acestea. 


13.7. Metode de schimbare / jucare a viziunii plastice 


13.7.1. Risipeşte singurătatea 


Se porneşte de la un obiect concret care este aşezat in fata subiecţilor. Se solicită 
realizarea unor lucrări plastice (natură statică, peisaj, compoziţie, portret, etc. ) pornind 
de la obiectul expus care trebuie, sub o formă sau alta, înglobat într-o structură plastică. 
Se cere ca elementele plastice care vor fi structurate (forme, culori, etc) să se armonizeze 
cu obiectul expus, el însuşi transcodat plastic. Obiectul poate fi: oală de lut, măr, craniu, 
flori, pălărie, ciocan, scoică, mănuşi etc. 

Variante: 

- se poate cere ca elementele asociate/adăugate obiectului dat să nu se potrivească 
cu acestea, rezultând o lucrare stranie, misterioasă, iraţională; 

- se poate solicita subiecților inclusiv schimbarea ambianţei în care se află 
obiectele (pe masă, în aer, în nori, pe apă, sub apă, în foc etc.). 

Metoda solicită mecanismele şi resursele subiecților implicate în procese numite 
armonizări de obiecte, forme, elemente, crearea de ambiante sau dimpotrivă crearea de 
tensiuni, situaţii paradoxale, care induc sentimentul de straniu, irațional, situaţii şi viziuni 
onirico-poetice. 


13.7.2. Decorarea lucrurilor, fiinţelor, ideilor, sentimentelor 


A decora (din latinescul „decorare”) înseamnă a împodobi o clădire, o cameră, un 
perete, un obiect, o suprafaţă etc. cu diverse obiecte, zugrăveli, ornamente etc., destinate 
să le infrumuseteze. Oamenii au decorat cu diverse motive (liniare, punctiforme, astrale, 
geometrice, vegetale, animale etc.) cu precădere vestimentația si tot ce tine de lumea 
obiectelor textile şi cea a obiectelor de uz casnic, unelte, utilaje. 

Metoda, jocul constă în decorarea (plasarea pe, în) lucrurilor, fiinţelor, ideilor şi 
sentimentelor cu alte lucruri, ființe, sentimente, idei. De exemplu, ne putem propune 
decorarea sentimentului de iubire cu diverse „motive” (forme, culori, cuvinte, semne, 
simboluri), sau a fricii, a unei flori, a cerului, a apei, a unui nor, a nopţii sau a ideii de 
adevăr, infinit, libertate, Dumnezeu. Sau, de ce nu, a unor obiecte, fenomene sau produse: 
asfaltului carosabil, focului, apei etc. 

Jocul acesta al decorării, uneori chiar a unei pete de culoare sau a unei forme 
geometrice (cerc, cub etc.), facilitează, activează subiecţilor mecanismele implicate în 
crearea unor posibile câmpuri metaforice, simbolice, ale unor fiinţe, lucruri, idei, 
sentimente. Metoda activează cu precădere gândirea analogică. 

13.7.3. Metoda cartofului. 


Fiecare subiect are un cartof. Intervenind asupra lui cu diferite instrumente, 
elemente (cuţit, pensulă, culoare etc.), cartoful va fi transformat în altceva decât ceea ce 
este el. Nu se va tine cont de funcția lui (aliment). El poate fi transformat în diferite 
obiecte prin eliminare sau prin sectionare şi recompunere ori în diferite fiinţe, inclusiv 
prin adăugare de elemente, culoare, linii, puncte, pete etc. 

Variante: cartoful poate fi înlocuit cu un măr, castană, bostan, păstaie, morcov, cutie 
de carton, lingură de lemn, pantof etc. 

Pe lângă libertatea pe care o presupune (se poate face orice), această metodă solicită 
punerea în valoare a calităților obiectului, schimbarea funcției sale solicitând şi 
imaginaţia constructivă. 


13.7.4. Metoda rotirii planşei în jurul centrului ei sau lumea 
pe dos. 


Este o metodă care faciliteazä/forteazä ruperea/slăbirea relaţiilor spatio-temporale 
fireşti, normale între lucruri, fiinţe şi tărâmuri (subteran, terestru, acvatic, aerian, cosmic) 
şi crearea unui spaţiu poetic, oniric, irațional. Metoda constă în desenarea, pictarea unor 
fiinte lucruri, plante, obiecte, medii, elemente pur plastice la sugestia profesorului, rotind 
mereu planşa în direcţia acelor de ceasornic sau invers, cu 90 sau 180 de grade. De 
exemplu: se sugerează desenarea unei ființe iubite; rotire 90°; pictarea unor forme 
instabile (lichide, gazoase, difuze etc.); rotire 90%; desenarea a două obiecte, unul din 
proximitate, al doilea fiind foarte departe; rotire 180°; pictarea unor urme-drum lăsate de 
o fiinţă care s-a deplasat prin spaţiul hârtiei; rotire 90% completarea lucrării din rațiuni 
compoziționale (relaţia plin-gol, aglomerat-disperat etc.) cu alte forme sau pur şi simplu 
cu elemente plastice (linii, pete, culori, puncte). Se cere apoi să se delimiteze cerul de 
pământ cu o linie (nu neapărat dreaptă). Rezultă o lume iraţională, absurdă, jucäusä, 
onirică. Se solicită în final traducerea, transpunerea imaginii plastice în discurs poetic 
(versuri, proză lirică). 

Variante: 

- se desenează, se pictează elemente alese la întâmplare dintr-un dicţionar 
enciclopedic deschis aleatoriu; 

- lucrarea plastică o dată terminată poate fi cântată (apelând la sunete şi la 
zgomote care pot fi produse cu aparatul verbomotor, cu mâinile şi picioarele) 
sau dansată, mimată cu tot corpul sau numai cu braţele. 

Metoda facilitează şi realizarea unor punți, corespondențe între exprimarea plastică, 
poetică, muzicală (sonoră) şi gestică, pantomimică. Metoda e şi un bun exercițiu în 
vederea unui proces invers: transpunerea limbajului poetic, muzical, gestic în limbaj 
plastic. 


13.7.5. Metoda spaţiului limitat. 


Metoda constă în imaginarea sau delimitarea reală a unui spaţiu limitat şi urmărirea 
(imaginară sau chiar reală) evenimentelor posibile sau reale care se pot sau chiar se 
desfăşoară în acel spaţiu timp de o oră, o zi, o săptămână etc. De exemplu ne imaginăm 
tot ce se poate petrece timp de câteva ore într-un spaţiu restrâns de asfalt perceput dintr- 
un demisol printr-un ochi de geam; sau tot ce se petrece cu spaţiul palmei subiectului sau 

altei persoane timp de o zi. Cele imaginate sau efectiv văzute se combină într-o 
compoziție plastică. 

Variante: 

- spaţiile delimitate pot fi: o curte interioară, o cameră, un hol, talpa pantofului, 
retina, masa etc.; 

- cele observate efectiv într-un spaţiu ales pot fi consemnate, descrise, povestite şi 
în scris; se poate întocmi un mic jurnal cuprinzând schiţe, desene şi descrieri ale 
celor observate, care apoi vor constitui documentaţia pentru lucrarea plastică 
propriu-zisă. 

Metoda presupune, printre altele, şi efortul traducerii evenimentelor succesive în 
imagine simultană, punandu-l pe subiect in situatia de a simţi şi intui unele aspecte 
legate de perceperea, conştientizarea si reprezentarea timpului. Se pot iniţia si alte 
explorări vizual-plastice ale ciudatului fenomen numit timp. 


13.7.6. Metoda memoriei lucrurilor 


Metoda constă în imaginarea/acceptarea că şi lucrurile, celelalte elemente din realitate, 
au memorie. Aşadar, vorbim de memoria frunzei, copacului, lingurii, norului, palmei, uşii 
etc. Deci subiectul este pus în situaţia de a-şi imagina ce a înregistrat în memoria sa o 
masă, un câmp, o fereastră, o frunză, o bancă, o şapcă etc., construind câmpuri plastice în 
care se îmbină amintirile înregistrate plastic de elementul respectiv. Este o metodă care 
pune accentul pe relationarea elementelor din realitate, pe ciocnirile, legăturile, vizibile şi 
invizibile dintre acestea şi lumea înconjurătoare. Ea se bazează pe faptul că peste tot 
găsim urme/informatii ale evenimentelor la care a participat direct şi frunza şi uşa şi masa 
etc. Este o metoda care ne prilejuieste şi o anumita intersectare cu timpul. 


13.7.7. Metoda (jocul) ambalajelor 


Ambalajul este o haină, o cutie, un recipient care închide sau cuprinde un produs ce 
trebuie vândut, deci cumpărat de oameni; el, ambalajul, trebuie să atragă, să convingă, să 
fascineze, să seducă cumpărătorul. Se spune că reclama e sufletul comerţului. Ambalajul 
este reclama pe care şi-o face singur produsul expus pentru vânzare. Ambalajul prezintă 
conţinutul (produsul) cât mai atrăgător, arătând calităţile, noutatea etc., folosindu-se de 
imagini (semne iconice, indiciale, simboluri, semne pur plastice), cuvinte, anumite 
materiale (hârtie, carton, plastic, textile, metal, lemn, sticlă etc.), substanţe olfactive, 
sunete etc. 

Jocul propune crearea unor „ambalaje” speciale pentru „produse speciale”: ambalaj 
pentru gândire rigidă, creativitate, imaginaţie, iubire, infinit, sensibilitate, cer, Duh, 
lumină, noapte, poiană, iarnă, ciripit etc. Metoda solicită subiectul să relationeze anumite 
materiale, forme tridimensionale, culori, cuvinte, idei, semne iconice, simboluri cu 
diferite idei, sentimente, realități într-un spaţiu imaginar simbolic. De asemenea, el este 
solicitat să gândească în spiritul relaţiei interior-exterior, ambalajul fiind exteriorul 
interiorului (produsului). 

13.8. Metode colective 


13.8.1. Metoda deplasării planşelor 


Lucrările plastice realizate prin această metodă sunt imagini realizate de 5-10 subiecți. 
Fiecare subiect desenează/pictează 2-3 elemente (la o temă dată sau liberă), apoi planşele 
se rotesc, deplasându-se de la un subiect la altul; mereu se desenează/pictează alte 2-3 
elemente pe planşa primită. După 3-4 deplasări sau mai multe, lucrările se definitivează 
de către subiecţii la care au ajuns. Este o metodă care-l pune pe subiect mereu în alte 
situaţii, cerându-i o rapidă adaptare la noua planşă şi găsirea unor soluţii, elemente 
plastice care să se integreze în configuraţia existentă. Este o metodă care îi tine pe 
subiecţi în alertă şi îi determină să gândească rapid, să găsească soluţii pe care să le 
transpună în fapte plastice efective; mecanismele psihice sunt intens şi rapid implicate în 
facerea imaginilor plastice. Ultimul act - definitivarea ultimei lucrări primite, este o 
liniştire, temperare, care îi permite fiecărui subiect participant o orchestrare/armonizare 
definitivă a imaginii plastice. 


13.8.2. Metoda stârvului sublim 


Este un joc/desen colectiv (3-6 subiecţi) inventat de suprarealişti. El constă în 
aglutinarea unor forme/desene realizate de subiecţi diferiți, fără să se ştie ce a desenat cel 
dinainte (se împătureşte hârtia în aşa fel încât să rămână doar două sau trei linii de care să 
se lege desenul următor). La sfârşit se despătureşte hârtia, apărând un „stârv sublim” - un 
desen mai mult sau mai puţin straniu care aglutinează în fiinţa sa forme de obiecte, 
fragmente de animale, păsări, oameni etc. Este o metodă care exploatează hazardul 
aglutinărilor insolite. 

Variante: 

- subiecții care au realizat desenele aglutinate pot trata apoi cromatic împreună 
întreaga lucrare; 

- formatul hârtiei împăturite poate fi diferit (dreptunghi alungit, disc etc.); 

- cele 4-6 desene aglutinate pot fi transpuse sau realizate direct pe un cub mare din 
carton. 


13.8.3. Metoda viziunii totale asupra obiectului. 


Metoda constă într-o unificare sau alăturare/compunere de procedee şi tehnici (nu doar 
plastice) care încearcă să surprindă, să adune şi să traducă cât mai multe aspecte ale 
obiectului respectiv, refăcând astfel globalitatea sa. De exemplu, se porneşte de la un măr 
real, se surprinde şi se transpune plastic forma, culoarea, textura, greutatea, mirosul, 
umbrele, structura internă, etc.; se descrie obiectul, se defineşte se analizează din punct 
de vedere ştiinţific, apoi se face o incursiune în simbolistica aderentă şi în poetica 
aferentă. Se pot face fotografii, colaje, modelaje în lut, construcţii structurale din sârmă 
etc. Apoi toate aceste date, studii, construcţii, texte, fotografii etc. vor fi organizate, 
grupate într-o miniexpozitie sau o carte. 

Obiectele abordate pot fi foarte diferite: fructe, seminţe, lingură, sticlă, scaun, om, 
copac, iarbă, piatră, oglindă, farfurie, pantaloni, pălărie, pahar, cleşte, ceas etc. 

Subiectii pot aborda toţi acelaşi obiect sau fac echipe de câte 3-5 şi abordează obiecte 
diferite. 

Variantă: în loc de obiecte propriu-zise se pot aborda elemente sau culori: valurile, 
vântul, sunetul, albastrul, rosul, tarana, foc, lapte etc. 

Metoda presupune un travaliu mai îndelungat şi de aceea e bine să se lucreze în echipe 
de 3-5 subiecţi. Metoda încearcă să fructifice teritorii interdisciplinare, multidisciplinare 
precum şi relaţia ştiinţă - artă. Metoda are ca finalitate organizarea unei expoziţii în care 
sunt alăturate viziuni plastice, ştiinţifice (botanică, chimie, fizică etc.), poetice etc. 
Abordarea artistică şi ştiinţifică (observare, descriere, consemnare, măsurare, etc.) va fi 
un bun prilej de descoperire, sesizare a diferenţelor şi asemănărilor dintre cele două tipuri 
de abordări. 


13.9. Metode de încifrare, descifrare a personalităţii 


13.9.1. Metoda scrierii (scrisorii) plastice 


Metoda este oarecum inspirată din scrierile ideografice. Pentru a comunica, noi ne 
folosim, printre altele, de scrieri alfabetice şi ideografice. Şi popoarele alfabetice se 
folosesc foart mult de ideograme; ele se găsesc din abundență în aeroporturile şi şoselele 
internationale, sensul lor fiind limpede pentru oricine, indiferent de limba maternă. 
Ideograma oferă mai multe informaţii de la prima privire şi într-un spaţiu mai mic decât 
forma lineară alfabetică de scriere, care trebuie să fie pronunţată pentru a fi înţeleasă 
(Alan W. 1996). Urechea nu poate detecta în acelaşi timp atâtea variabile ca şi ochiul 
pentru că sunetul este o vibrație mai lentă decât lumina. Scrierea alfabetică este o 
reprezentare a sunetelor pe câtă vreme ideograma reprezintă ceea ce se vede şi, în plus, 
reprezintă lumea direct, nefiind un semn pentru nişte sunete care alcătuiesc numele unui 
lucru. Dar pe lângă avantajele utilitariste ale ideogramei, mai există şi frumuseţea ei 
formală. Pornind de la aceste considerente (şi de la scrierea chineză) metoda ne provoacă 
să povestim, să descriem experienţe şi trăiri umane proprii folosindu-ne nu de litere, 
cuvinte şi propoziţii, ci de nişte simboluri, semne plastice, ideograme, construite de noi. 
De exemplu putem povesti plastic desfăşurarea unei zile din viaţa noastră. Cum 
procedăm? Sintetizăm faptele, gândurile sentimentele, stările, atmosfera etc. mai întâi sub 
forma unor cuvinte: 


Am făcut Am simţit | A fost Spatii/ loc 
am mäncat Obosealä | rece pe cämp 
am citit pläcere frig in parc 
am gändit Plictiseală | cald în casă 
am studiat durere soare la şcoală 
am desenat Curiozitate | ploaie în autobuz 
am dormit frică întunecat | în pod 
m-am spălat Nelinişte | umed pe pod 

am visat Bucurie sufocant | în avion 
am umblat tristeţe pustiu în apă 
m-am jucat Uimire umed în peşteră 
am vorbit etc. etc. în vis 

etc. etc. 

Apoi căutăm pentru fiecare cuvânt care exprimă ce am făcut, ce am simţit, cum a fost, 
locul etc., un semn plastic, un simbol nonfigurativ, figurativ sau de ambele tipuri, deci 
ideograme. Practic construim, inventăm un sistem de ideograme. Apoi cu aceste 
semne/simboluri plastice construim/povestim o lucrare, o zi, o săptămână. Semnele pot fi 
aşezate, înşirate într-o ordine liniară (scrisoare) sau nonliniară, simetric sau asimetric, sau 
pur şi simplu aleator. Se poate sublinia prin culoare sau prin pondere vizuală anumite 
aspecte 

Variantă: un grup de subiecți negociază, construind împreună semne, simboluri 
plastice, ideograme pentru cuvinte alese; apoi fiecare singur sau în grupe de 3-4 
realizează „o scrisoare plastică”, în care se povesteşte o zi din viata personală sau din cea 
comună. 

Metoda solicită, activează mecanismele mentale implicate în construirea semnelor, 
simbolurilor vizuale, mecanisme care combină linii, culori, forme, direcţii, texturi, 
intensitáti, contraste, ritmuri, idei, semnificaţii posibile, simetrii, asimetrii, închideri, 
deschideri, implozii, explozii, opacitäti, transparente, emoţii, stări, sentimente, energii, 
echilibre, dezechilibre, cu alte cuvinte gândirea nonliniară (analogică). Construirea 
acestor semne, simboluri plastice, ideograme este un foarte bun exerciţiu de activare a 
potenţialului creativ prin ieşirea din paradigma imaginii perceptive, care stă la baza celor 
mai multe construcţii plastice noncreative, anoste, repetitive, bazate pe mimetism. 


13.9.2. Masca proprie 


Măştile sunt o născocire umană străveche, stranie, care puteau avea diferite funcţii: 
rituale (funerare, festive, războinice), spectaculare (purtate de bufoni sau de actori, măşti 
de deghizare purtate la carnaval) şi magice (de iniţiere, apotropaice, exorciste, medicale). 

Materialele prime folosite în confecționarea măştilor sunt foarte diverse: argilă, lemn 
sau scoarță de copac, oase îmbinate, pietre prețioase, piele, sticlă, teracotă, ţesături, 
combinaţii vegetale, metale, combinaţii eterogene (sârmă, frunze uscate, par, calti, mătase 
de porumb, strujeni etc.) Si, mai nou, tatuaje direct pe faţă sau numai vopsirea feţei 
(sulemenirea), cum vedem tot mai des în tribunele stadioanelor. 

Confectionarea de măşti pentru diferite ocazii, folosind orice fel de materiale, poate 
îmbrăca forma unor experimente plastice inedite. 

În Roma antică, fiecare familie de vază lua masca mortuară a oricărui defunct din 
membrii săi, păstrând masca acestor rude apropiate ca pe nişte chipuri ale strămoşilor în 
perimetrul casei în dulapuri speciale. Oameni angajaţi de familie (de obicei actori 
profesionişti) însoțeau, cu aceste măşti pe fata, orice cortegiu funerar, mortul fiind însoţit 
simbolic, pe ultimul drum, de strămoşii săi. 

Pornind de la ideea de mască şi de la multiplele funcții posibile putem imagina 
multiple abordări creative. 

Metoda pe care o prezentăm ne propune ceva inedit: construirea propriei măşti cu 
ajutorul unor fâşii înguste şi scurte de pansament ghipsat. După ce li se explică 
subiecţilor aspectele tehnice ale realizării măştilor (felul cum se vor umezi fâşiile de 
pansament ghipsat şi cum se vor aplica pe fata, lăsând neacoperite buzele, nările şi 
orbitele cu ochii) se trece la realizarea lor efectivă. Câte doi subiecţi îşi vor face pe rând 
măştile. După întărirea lor se scot cu grijă de pe faşă şi se mai întăresc, dacă e nevoie, cu 
alte fâşii ghipsate. Apoi măştile pot fi colorate şi expuse fie cu partea convexă, fie cu 

partea concavă. Măştile proprii pot fi modificate cromatic, decorate transmițând 
expresiile dorite de subiect. 
Variante: 
- subiecţii sunt solicitati să modifice cromatic şi expresiv măştile în sensul dorit de 
ei; 
- subiecţii sunt solicitati să modifice expresiv mästile în sensul îmbătrânirii lor; 
- subiecţii pot folosi măştile într-un spectacol acţiune, în care fiecare poartă propria 
mască modificată, amplificată expresiv prin culoare şi elemente grafice. 


13.9.3. Metoda anotimpului - mască 


Subiectii primesc hârtii de desen A4 care au pe spate desenat schematic o mască (vezi 
figura de mai jos). 


După ce vor plia hârtia, impärtind-o în două, vor putea picta pe partea nedesenatä, 
doar pe o jumătate de coală, un anotimp. Anotimpul ales de subiect va fi redat doar prin 
culorile caracteristice sub formă de pete (nu vor fi forme iconice), fie în tempera, guaşe 
sau acuarelă; apoi hârtia va fi din nou pliată, presându-se petele de culoare între cele două 
jumătăţi prin frecare şi apăsare, obținându-se pete dispuse simetric. Până ce se usucă 
planşele, se discută cu subiecţii despre ce au gândit şi au simţit fiecare când au pictat 
anotimpul ales (ce reprezintă albastrul, albul, griul colorat, roşul etc.). După ce s-au uscat 
bine, planşele se pliază din nou şi se rupe sau se decupează cu grijă forma nasului, a gurii 
şi a ochilor, rămânând în locul lor nişte goluri. Anotimpul, suprafaţa pictată cu ajutorul 
petelor va avea o anumită expresivitate cromatică şi gestică care se va transforma într-o 
mască anotimp. Subiectii îşi vor pune mástile pe fata şi vor improviza o interpretare a 
acestora - gestică, pantomimică, sonoră, muzicală sau literară (vor face nişte mişcări 
sugestive, vor emite sunete/melodii sau vor rosti cuvinte/versuri care să fie în consonantá 
cu cromatica anotimpului mască). Rând pe rând fiecare îşi va juca rolul mästii sale în fata 
celorlalți. 

Variante: 

- vor ieşi în fata şi-şi vor juca rolul împreună măştile legate de vară, apoi cele legate 
de iarnă etc. 

- se expun 30-40 de dreptunghiuri mici colorate in diverse nuanţe, intensitäti. 
Subiectii le grupează în 6-10 configurații cromatice care vor sugera anumite stări 
sufleteşti: tristeţe, bucurie, calm, agitaţie, tinereţe, revoltă etc. Apoi pe o planşă 
A4 se pictează starea alesă de subiect, folosind grupa de culori care o sugerează. 
În prealabil fac masca schematică pe partea cealaltă a hârtiei. Până se usucă 
culorile, subiecţii concep un mic scenariu de jucare a stării respective (fiecare 
separat sau 2-3 împreună). Apoi urmează interpretarea măştilor stări. 

Metoda dă posibilitatea subiecţilor să se exprime prin mai multe modalităţi şi limbaje 
(cromatice, sonore, gestuale şi dramatice) şi să încerce o corelare a acestora. De 
asemenea, ea solicită, activează potenţialul creativ inter-artistic (apelând la forme de 

expresie diferite) şi inteligența emoţională (subiectul se produce în fata celorlati si se 
transpune empatic cât de cât în masca - stare sufletească). 


13.10. Metode structural- obiectuale 


13.10.1. Construcţii fără sfârşit 


În cadrul activităţilor plastice cu subiecţi de diferite vârste, se pot iniţia jocuri, 
elaborări plastice desfăşurate în tridimensional, activându-se şi dezvoltându-se inteligenţa 
spaţială. 

Astfel, se pot initia elaboräri de structuri spatiale modulate care pot fi continuate la 
nesfârşit, căpătând configurații din cele mai variate şi imprevizibile. Aceste structuri 
spaţiale se pot construi pe baza unor moduli - tetraedru, octaedru, icosaedru etc. - 
folosind materiale simple: scobitori, prenandez sau lut. Scobitorile, pentru a da naştere la 
tetraedre care se dezvolta unele din altele, pot fi lipite cu prenandez sau alte soluţii 
rapide, ori pot fi prinse în mici bile sau cubuleţe de lut. Când sunt întărite, structurile 
astfel realizate pot fi colorate (monocromie). Ele pot fi expuse jos sau suspendate în aer. 


13.10.2. Instalaţii cu pietre 


Se strâng pietre de diferite forme şi mărimi eventual şi culori, texturi variate. Cele mai 
la îndemână sunt pietrele de râu mai ales din zonele de munte. După ce sunt curățate şi 
spălate ele pot fi folosite ca atare în starea lor naturală, exploatându-se plastic calităţile 
lor intrinseci sau pot fi pictate/colorate în sens decorativ/abstract sau iconic în culori de 
ulei sau tempera cu aracet. Se pot face grupe de 3-10 subiecți care vor realiza 
compozitii/instalatii împreună după anumite idei cât mai ingenioase (combinând pietre de 
diferite mărimi şi anumite calităţi cromatice şi texturale în diferite aranjamente spaţiale: 
liniare, tip labirint, curbe, spiralice, mixte, relativ iconice etc.). După realizarea lor, 
instalațiile respective pot fi aranjate/expuse în spaţii deschise (curți, holuri, curţi 
interioare, parcuri etc.). Se pot realiza instalaţii unice, mai ample cu 30-100 de pietre. 

Realizarea unor instalații din pietre şi expunerea lor în spaţii deschise le dă 
posibilitatea subiecţilor să intervină creativ în diferite ambiante, cu precădere în sens 
armonic sau potentánd anumite direcţii, sensuri, expresivitáti ale spaţiului respectiv. 


13.10.3. Metoda muchiilor curbe 


În mod obişnuit obţinem în cazul îndoirii hârtiei muchii drepte. Origami se bazează cu 
precădere pe jocul muchiilor drepte şi al suprafeţelor de diferite forme şi mărimi rezultate 
prin diferite îndoiri ale hârtiei respective. Dar hârtia poate fi îndoită în aşa fel încât să 
obținem muchii curbe. Initial pe suprafeţele de hârtie de diferite forme şi mărimi 
(dreptunghiulare, pătrate, discuri etc.) apăsăm liniile curbe (viitoarele muchii curbe) cu 
unghia sau cu un obiect nemetalic (lemn, os) neascutit, în aşa fel încât aceasta să nu se 
taie sau să nu se perforeze. Apoi cu grijă, cu degetele ambelor mâini se îndoaie hârtia pe 
urmele apăsate cu unghia sau alte instrumente; prima îndoitură în jos, următoarea în sus 
şi din nou în jos etc. această lege trebuie respectată, căci altfel din cauza unor tensiuni 
apar zbârcituri urâte pe planurile hârtiei respective. Suprafeţele de hârtie albă sau 
colorată, îndoite pe liniile curbe respective, se transformă în reliefuri cu muchii curbe 
jucáuse şi versanţi mai ingusti sau mai largi care sunt accentuati de jocul de lumini şi 

umbre. Pot fi grupate în fel şi chip astfel de mici reliefuri, obținându-se adevărate panouri 
decorative. 

Variantă: mai multe suprafeţe astfel reliefate uşor şi având aceleaşi dimensiuni, pot fi 
lipite/cuplate, dând naştere la corpuri tridimensionale cu suprafeţele plasticizate expresiv. 


13.10.4. Structuri liniare tridimensionale 


Suntem obişnuiţi să trasăm, să ne jucăm cu linii drepte, trasate de diferite instrumente 
(creion, pix, cărbune, carioca, stilou, pensulă cu vârf etc.) pe suprafeţe de obicei plane. 
Dar cu liniile ne putem juca şi în tridimensional. Sá ne gândim la construcții spatiale 
realizate din sârmă moale sau din scobitori. Dar putem realiza structuri liniare spatiale 
(într-un spaţiu tridimensional) într-un cub ale cărui muchii sunt metalice, cu ajutorul 
firelor textile. Sau structuri spatiale liniare cu fire de cabluri de diferite grosimi, 
îmbrăcate în fire de lână, bumbac etc. Aceste structuri cu cabluri îmbrăcate, de diferite 
grosimi şi culori, pot avea desfăşurări, organizări spatiale tridimensionale foarte diverse 
şi complexe, calme, centripete, centrifuge, explozive, ondulate etc., subiecţii având 

13.10.5. Structuri de linii si puncte atarnate 


Structurile spatiale realizate din baghete, tije, fire (cabluri) etc. se întâlnesc la tot pasul 
în construcţii (arhitectură) de-a lungul istoriei umane, ilustrând ingeniozitatea, puterea 
creativă a omului (Mario S. 1983). Aici se propune utilizarea unor baghete sau tije de 
lemn, precum şi a unor fire de aţă şi lut în sens pur artistic. Avem nevoie de 2-5 bete/tije 
de lemn, fire de bumbac sau lână, lut, tempera şi imaginație cât mai multă. Betele pot fi 
grupate/legate în cruce sau alte aranjamente. 


XK KSAT HE 


Apoi aranjamentele din bete pot fi îmbrăcate in fire de lână de o singură culoare sau 
altfel. De aceste bete grupate se atârnă diferite fire de aţă în aranjamente cât mai 
ingenioase. Pe aceste fire de aţă legate şi grupate cât mai interesant de betele îmbrăcate în 
fire de lână, sunt apoi plasate bile, cubuleţe, cilindri etc. mai mici sau mai mari, mai deşi 
sau mai rari de lut moale. Aceste corpuri de lut foarte mici, mici, mari etc. pot fi colorate, 
obținându-se structuri/candelabre deosebite compozițional şi cromatic. 


13.11. Alte metode 


13.11.1. Ce pot face cu cinci elemente 


Este o metodă care porneşte de la un număr de elemente exterioare subiectului. Aceste 
elemente pot fi plastice, dar şi de altă natură (cuvinte, idei, sunete, mirosuri etc.). 
Se pot da sau se pot alege, de exemplu, cinci elemente plastice: 


150 


a) o linie curbă b) formă de cal 
o pată roşie formă de valuri 
un punct negru formă de scaun 
un pătrat formă de nori 
o frunză forma de om 


Se pune apoi întrebarea: ce pot face cu aceste elemente? Cum pot opera cu ele, ce 
operaţii plastice - formice, cromatice, compoziționale - pot aplica asupra lor? În spaţiul 
dat (suprafaţa de hârtie) le pot combina, aşeza în diverse poziţii, configurații; le pot 
micşora, mari, multiplica, suprapune, intersecta, aglutina (vezi procedeele 
combinatorice). Cu ajutorul lor (varianta a) pot construi semne iconice (un copac, un 
animal, un om, un nor sau o floare etc.). Pot construi „monştri plastici” - pătratul plânge 
şi cad din el lacrimi de puncte; linia curbă dansează cu pătratul; pata roşie înghite o 
frunză şi un punct; din pata roşie cresc în sus şi în jos puncte, linii curbe, pătrate, frunze, 
etc. 

De asemenea, cu aceste elemente se pot construi diferite scenarii/povesti secventiale 
pe suprafaţa de hârtie împărțită în diferite sectoare/retele, reprezentând diferite medii (zi, 
noapte, cer apă etc.). 

Variante: 

- cele cinci elemente pot fi toate semne iconice (cal, scaun, nori, frunze, vioară); 

- cele cinci elemente pot fi simboluri (crucea greacă, sferă, anh, urobros, coasă); 

- cele cinci elemente pot fi semne pur plastice (o pată albastră, o linie modulată, 
o panglică oranj, un punct, o linie curbă) sau combinaţii ale acestora (cal, 
uroboros, pată roşie, fruntză, ritm de creştere); 

- sau se solicită, folosind cele cinci elemente date şi o serie de operaţii plastice, 
să se sugereze melancolie sau altceva. 

Metoda solicită subiectul să-şi activeze setul de proceduri, de operaţii plastice de care 
dispune, pentru a le aplica elementelor date pentru a construi configurații plastice inedite, 
originale. 


13.11.2. Metoda ochilor închişi 


Este o metodă în care se exploatează hazardul, întâmplarea. Se cere subiecților să 
deseneze cu creionul sau cu alt instrument, cu ochii închişi 3-5 elemente figurative libere 
sau legate de o temă dată. Apoi se exploatează suprapunerile, întretăierile şi se adaugă 
alte elemente. Se pot din nou desena, tot cu ochii închişi, alte elemente iconice sau pur 
plastice (pete de culoare, linii etc.). 


13.11.3. Metoda preşului 


Este o metodă simplă cu rezultate imediate şi de multe ori hazlii. Se bazează pe 
înlocuiri de elemente într-o situație dată. Subiectii desenează un om care bate un covor. 
Li se cere să înlocuiască covorul rând pe rând cu altceva sau să înlocuiască instrumentul 
de bătut (omul bate televizorul, un ziar, un nor etc.). 

Variante: bătutul preşului poate fi înlocuit cu altă acţiune umană: săpatul pământului, 
spălatul rufelor, cântatul la un instrument, mersul pe bicicletă etc. 

13.11.4. Metoda formelor decupate 


Subiectii primesc 1-3 forme abstracte, mai mult sau mai puţin geometrice, decupate 
din hârtie, carton sau modelate în lut sau cioplite în lemn etc. Aceste forme pot fi rotunde, 
unghiulare, ramificate, mixte etc. Pornind de la formele date, subiecţii sunt solicitati să le 
transforme în realităţi figurative prin pictare, desenare pe suprafeţele lor (fără decupare). 

Variante: - subiecţii aduc orice obiecte (cutii, haine, căni, borcane, sticle etc.) pe care 
le modifică pictând, lipind, legând etc. diferite materiale (hârtie, sfoară, capace, hârtie 
etc.). 


13.11.5. Origami abstract 


După ce s-au învăţat şi s-au executat formele de bază în arta plierii hârtiei (Zülal A.-S. 
1998) şi s-au exersat suficiente figurine animaliere, florale, obiectuale, se poate trece la 
origami abstract. Fiecare subiect îşi alege o formă de bază. Pornind de la această formă 
de bază se încearcă, prin îndoiri diferite, să se construiască forme tridimensionale 
abstracte (nonfigurative). Se pot încerca 3-7 variante începând de la aceeaşi formă de 
bază sau de la forme de bază diferite. 

Variantă: se pot realiza în jur de o sută de figuri abstracte de mărimi diferite care apoi 
pot fi înşirate pe ata şi întinse în aer în exterior sau în interior. 


13.11.6. Metoda maşinii. 


Maşina, maşinăria este o construcție a minţii omeneşti care fie mânuită, condusă de 
om sau teleghidată, mai nou programată, execută, realizează ceva pentru oameni: sapă, 
transportă, taie, fotografiază, spală, sudează, cântă etc. Subiectului i se cere să-şi 
imagineze şi să construiască plastic maşini, maşinării cărora să li se dea întrebuinţări, 
sarcini mai rare, mai deosebite: maşină pentru transformat pietrele în pâine, maşină de 
transformat apa în raze de soare, maşină de scos cutremurul din pământ, maşină de 
transformat armele în gumă de mestecat, maşină de transformat teroriştii în îngeri etc. 
Este o metodă care permite o folosire mai liberă a mijloacelor de limbaj plastic. 

Variantă: subiecţii pot fi solicitati să construiască maşinării tridimensionale folosind 
diferite obiecte şi materiale (în sensul obiectelor suprarealiste, Cathrin K. L. 2004). 


13.11.7. Metoda firului de aţă 


Este o metodă prin intermediul căreia obţinem foarte uşor diferite forme aleatorii, de 
multe ori de o frumuseţe stranie, muzicală. Avem nevoie de coli de hârtie de desen de 
diferite mărimi, de guaşe, acuarele, tempera sau tuş, cerneală etc. şi de fire de ata de 20- 
50 de cm. Se încarcă firul de aţă de culoare cu ajutorul unei pensule apoi se aşază într-o 
formă oarecare pe suprafaţa unei hârtii care se acoperă cu o altă hârtie de aceeaşi mărime 
(poate fi o coală îndoită în două suprafeţe suprapuse). Apoi se presează cu o palmă hârtia 
de deasupra în timp ce se trage încet ata dintre cele două suprafeţe de un capăt cu cealaltă 
mână. Când se desfac cele două coli de hârtie vor apărea două forme identice. Aceste 
forme pot fi lăsate ca atare sau pot fi prelucrate plastic, intervenind cu alte elemente 
plastice. 

Variante: 

- pe aceleaşi coli de hârtie se pot realiza mai multe asemenea forme care se vor 
suprapune, intersecta; ele pot fi realizate în culori diferite; 

- hârtia pe care se aşează aţa îmbibată în culoare poate avea forma unui disc cu un 
mic orificiu în centru; capătul atei de care vom trage va fi trecut prin acest 
orificiu; după ce se aşează aţa pe toată suprafaţa rotundă aceasta se îndoiae uşor, 
se presează şi se trage uşor firul prin orificiu; apare o singură formă dezvoltată în 
jurul orificiului. 


13.11.8. Jocul literelor 


Pornind de la diverse scrieri, alfabete, literele sau un grup de litere vor fi transformate 
în semne plastice folosind tehnici grafice, culoare sau colajul. Literele luate în sine au o 
anume expresivitate şi frumuseţe vizual-plastică: unele sunt zvelte, jucăuşe, altele închise 
etc. Ele vor fi transformate în semne plastice de dimensiuni mari, grupate în fel şi chip 
sau cuvinte jucate etc. 
Variante: 
- se alege un cuvânt scurt (casă, tablou, poiană etc.) care se înscrie într-un format 
gen tablă de şah, la început corect, apoi literele vor fi mereu modificate plastic; 
- se alege un cuvânt şi cu literele transformate plastic se realizează compoziţii 
unice. 


T|IA|B/LJO U 


13.11.9. Jocul statuii mişcătoare 


Jocul propune subiecţilor exersarea transpunerii corporal-empatice în diferite stări. Se 
fixează un postament pentru statuie - un scaun, o masă sau pur şi simplu o hârtie aşezată 
pe jos. Apoi rând pe rând subiecţii se vor urca pe postament şi se vor transforma într-o 
statuie veselă, tristă, gânditoare, hazlie, obosită, visătoare etc. 

Variante: 

- se pot initia grupuri statuare (2-3 subiecţi); 

- statuia poate fi vie, însă fără să se dezlipească de postament; 

- subiecţii vor propune rând pe rând statuii să fie cuminte, obraznică, veselă etc. 


13.11.10.Odiseea celor trei elemente plastice 


Metoda propune subiecţilor alegerea a trei personaje plastice (forme, culori, linii, pete 
etc.) nonfigurative. După ce fiecare subiect şi-a desenat/pictat personajele (o pată 
albastră, un triunghi, o linie curbă modulată, jumătate de cerc, o pată roşie, un punct, o 
formă abstractă etc.), poate începe călătoria. Li se propune subiecţilor să-şi imagineze că 
personajele lor participă la o călătorie, aventură care este descrisă pe scurt de propunător 
sau este inventată de fiecare subiect separat. Aventura se poate desfăşura în spaţii şi 
locuri cât mai diferite de cele fireşti. Vor rezulta nişte lucrări concepute secvențial sau nu. 

Variante: 

- se pot realiza mici cărți cu 5-10 scene-desene, precum şi cu un mic text; 

- se pot realiza benzi desenate. 

Exemplu de povestire (scenariu): cei trei eroi intră într-o pădure albastră străbătută de 
urlete roşii. O străbat speriaţi, fiind nevoiţi să se lupte cu şapte forme/bestii ascuţite şi 
ramificate; obosiţi, se aruncă într-o apă galbenă, transparentă, din care ies radical 
transformați şi încing un chef de pominä. 


13.11.11.Metoda desenului pliat 


Subiectul realizează un desen sau o pictură cu temă liberă, apoi pliazá peste imaginea 
realizată un sfert din hârtia suport din partea de jos. Va rămâne astfel la vedere doar o 
jumătate din desenul iniţial. Pornind de la acest fragment, subiectul va întregi desenul, 
dându-i o cu totul altă înfăţişare decât cea inițială. Se poate îndoi acum un sfert de hârtie 
din partea stangă din noul desen, completându-se imaginea din nou în sens creativ etc. 
Metoda îl ajută pe subiect să realizeze că propriile imagini realizate pot da naştere la alte 
imagini, prin omisiunea unor părți şi reîntregirea imaginii cu alte elemente. 


13.11.12.Pictarea sentimentelor, a stărilor 


Se expun 100 de jetoane de hârtie sau carton de diferite culori: calde, reci, primare, 

binare, nuanţe, degradeuri, tonuri rabătute, negru, alb, griuri neutre şi colorate. Elevii 
sunt solicitati să aleagă şi să grupeze rând pe rând culorile pe care le simt apăsătoare, 
uşoare, vesele, triste, bătrâne, tinere etc. Alegerile făcute de unii elevi sunt corectate dacă 
e cazul de toată clasa. Grupele astfel constituite sunt expuse la vedere şi notate cu ceea ce 
sugerează: apăsare, tinereţe, tristeţe etc. Apoi elevii sunt solicitati să-şi aleagă o singură 
grupă de culori şi cu ea să picteze, nu să deseneze! Fie un portret fie un peisaj. Deci vor 
folosi cu precădere pata plată, vibrată, grupări de puncte şi linii, pete de dimensiuni 
diferite, dar nu vor folosi linia în ipostaza de mijloc de construire a formei. 

Variantă: elevii trag la întâmplare biletele pe care este menţionat ce să picteze: 

garduri, cămăşi, copaci, case, ciorapi, oale roţi, ochi etc. 


13.12. Sarcini de lucru individual: 


1. Realizati cel putin 10 schite/lucrári plastice în ce tehnică doriți în spiritul a 10 
jocuri/metode creative din cele prezentate.Pe spatele lucrărilor se va specifica 
jocul/metoda, problema plastică si tehnica folosită. 

2. Dacă aveţi posibilitatea jucativä cu 2 -3 metode cu un grup de prieteni, copii ( nu 
contează vârsta). Observati cât de uşor sau de greu intră în atmosfera jocului si cum 
reactionezä la rezultatele obținute. 

14.MODULUL 11: Evaluarea. Cum evaluăm sensibilitatea 
şi libertatea interioară în cadrul educaţiei vizual- 
plastice? 


Evaluarea ca acţiune umană ţine de dimensiunea noastră teleologică. Ştim că acţiunea 
didactică este premeditată şi vizează atingerea unor scopuri/obiective. Este firesc deci să 
ne intereseze dacă ceea ce trebuia făcut a fost făcut şi la ce nivel a fost făcut. Putem 
evalua sistemul de învăţământ, instituţia, programele, profesorii, elevii, etc. 

Evaluarea scolară presupune trei momente: măsurarea, aprecierea rezultatelor şcolare 
şi adoptarea măsurilor ameliorative. 

Simpla acumulare de date (măsurarea) nu constituie încă o evaluare. Trebuie să se 
emită o apreciere, o judecată de valoare după o scară de valori. Se nasc o serie de 
întrebări: ce trebuie evaluat, o stare existentă a individului sau procesul de transformare, 
evoluţia acestuia? De unde vin aceste criterii în funcţie de care se face o apreciere ? Cine 
are sarcina să le prescrie? Într-o societate postmodernă deci pluralistă, unde coexistă mai 
multe scări valorice şi se realizează o educaţie interculturală, la care cod valoric se va 
face referință? Când evaluám? Ce evaluăm (cunoştinţe, deprinderi, interacțiuni, 
comportamente observabile, competente?)? Cum evaluăm? Pentru ce evaluám si în 
numele a ce evaluăm? 

Când se pune problema evaluării elevilor în cadrul educatiei artistice- plastice lucrurile 
sunt şi mai complexe. Evaluăm gradul de însuşire a limbajului vizual-plastic, abilitatea 
folosirii acestuia în exprimarea proprie, competențele necesare dialogării cu opera de 
activate, gradul de libertate interioară atins în promovarea propriei personalităţi în 
activitățile de tipul “jocul de-a arta”, etc? Iar aceste evaluări le facem în funcţie de care 
paradigme vizual-plastice sau estetice? 


Ce trebuie evaluat? 


- Cantitatea de informaţii? 

- Numarul de elemente folosite? 

- Mulțimea culorilor? 

- Setul de operaţii plastice deţinute? 

- Ingeniozitatea combinatorică? 

- Sensibilitatea cromatică? 

- Expresivitatea imaginii? 

- Paradigma formica/spatiala/compozitionala? 
- Originalitatea? 


Evaluarea se referă la instrumentele de evaluare specifice educaţiei plastice (în general 
se evaluează prin probe practice, adică se desenează, se pictează, se modelează, se 
compun imagini plastice; dar toate acestea pot fi şi descrise, analizate, comparate, 
apreciate). 

De regulă, la finalul fiecărei unităţi de învăţare se realizează o evaluare sumativă 
(proba de evaluare) printr-o compoziție plastică cu conţinuturi cuprinse în acea unitate . 
De asemeni se au în vedere și descriptori de performanță pentru cele trei calificative : 
suficient, bine, foarte bine precum şi standardele curriculare de performanță (vezi mai 


jos): 


STANDARDE CURRICULARE DE PERFORMANȚĂ 
LA FINELE ÎNVĂŢĂMÂNTULUI PRIMAR 


Obiectiv cadru 


Standard 


1. | Cunoaşterea şi utilizarea materialelor, 
a instrumentelor de lucru şi a unor 
tehnici specifice artelor plastice 


S1. 


Selectarea tehnicilor şi a materialelor necesare pentru 
realizarea unei compoziții plastice cu mesaj 
intenționat. 


S2. Aplicarea unor tehnici specifice artelor plastice, în 
funcție de rezultatul planificat şi de condițiile 
concrete de realizare. 

2. | Analiza formelor, a culorilor şi a | S3. Identificarea culorilor şi a amestecurilor acestora, pe 
amestecurilor acestora, în mediul reproduceri de artă şi în natură. 
înconjurător şi pe imagini S4. Localizarea culorilor şi a amestecurilor acestora pe 
cercul cromatic. 

S5. Descrierea formelor identificate pe reproduceri de 
artă şi în natură, din punct de vedere al expresivitätii 
şi al potenţialului decorativ al acestora. 

3. | Cunoaşterea şi utilizarea elementelor | S6. Recunoaşterea unor elemente de limbaj plastic, pe 
de limbaj plastic lucrări ale elevilor şi pe reproduceri de artă. 

S7. Generarea elementelor de limbaj plastic în exerciţii 
dirijate. 

S8. Realizarea tonurilor din amestecul culorii cu alb sau 
negru. 

S9. Realizarea de dominante cromatice, folosind culori si 
amestecurile acestora. 

4. | Exprimarea prin şi despre compoziţii | S10. Organizarea intenţionată de compoziţii, cu ajutorul 
plastice elementelor de limbaj plastic. 

S11. Realizarea de compoziții pe o temă dată, organizând 
intenționat spaţiul plastic, folosind potenţialul 
expresiv al liniilor şi al culorilor. 

S12. Formularea de opinii argumentate referitoare la 


propriile compoziţii plastice (claritatea mesajului 
intenționat, ipostaze ale elementelor de limbaj plastic 
folosite sau dominanta cromatică, sau amestecuri 
cromatice şi acromatice folosite). 


Descriptori de performanță 


Suficient Bine Foarte bine 

Obtine forme spontane | Obtine forme spontane Obtine forme spontane 

Cu o gama redusa de Cu o gama bogata de culori si Sugestive si organizeaza o 

culori organizeaza o compozitie compozitie plastica unitara si 
simpla fara ajutorul profesorului | expresiva 

14.1.Studiu de caz: 


Cum apreciem/masuram calitatea, nivelul competentelor, al cunostintelor, al valorilor 
si al atitudinii elevilor in cadrul eduatiei artistce-plastice? 

Pornind de la: 

- cerinte/obiective/competente 

- standarde curricularede performanta. 

Suntem cu studentii (viitori profesori deeducatie plastica) la practica pedagogica la 
inceput de an scolar.Pentru ca urmeaza sa sustina activitati plastice la o clasa a V-a pe 
care nu o cunoastem, vrem sa evaluam nivelul de achizitii vizual-plastice (cultura 
vizuala) ale elevilor care vin din ciclul primar.Hotarâm să ne alegem urmatoarele 
elemente: 

- Obiectivul cadru 4 : Exprimarea prin si despre compozitii plastice; 

- Standardul 12 : Formularea de opinii argumentate referitoare la propriile 
compozitii plastice; 

- Proba practica de evaluare : Jocul propus elevilor este <Rotirea plansei in jurul 
centrului ei sau lumea pe dos>, varianta cu ochii inchisi (vezi Cioca, V., 2007, 
Jocul de-a arta). 

Subliniem faptul ca standardul ales este cel mai dificil si cel mai complex pentru elevii 
care au incheiat ciclul primar, in cazul educatiei plastice. Am ales acest joc in ideea de ai 
pune intr-o Situatie, intr-un context de invatare nou, care sa nu repete experiente 
anterioare.O competenta bine formata si structurata iese in evidenta in imprejurari si 
provocari noi. 

Dupa ce li s-au explicat conditiile/regulile jocului (desenam pe plansa de hartie cu 
creionul cu ochii inchisi diferite elemente , lucruri, fenomene, plante, fiinte etc. 
sugerate/solicitate de profesor, dar rotind mereu plansa in directia acelor de ceasornic 
dupu fiecare forma desenata) s-a trecut la derularea lui practica. Dupa 15 minute elevii au 
deschis ochii privind surprinsi, unii socati, propriile lucrari. Li s-a cerut apoi sa-si 
contemple fiecare propria lucrare si sa transpuna universul plastic de linii si forme de pe 
hartie, in ganduri, idei, opinii exprimate sub forma de versuri albe, proza sau pur si smplu 
comentarii. Multi au spus ca n-au scris niciodata versuri sau proza. <Dar stiti atatea 
cuvinte, nu trebuie decat sa le folositi in traducerea, decrierea , comentarea imaginilor de 
pe hartie>.Si-au dat drumul, in clasa lasandu-se o liniste nascuta din concentrare. Dupa 
15 — 20 de minute au iesit in fata colegilor , au aratat lucrarea si au citit <opiniile>. Dam 
mai jos cateva dintre ele: 

Comentarii : Copiii au realizat că lumea lor de pe hârtie este diferită de cea reală, este 
ciudată, imaginară; ei conştientizează cele două lumi; nu resping imaginarul, ba mai mult 
intră în universul său prin intermediul ludicului. Contactul dintre cele două lumi îi pune 
pe ganduri ( a fi sau a nu fi ... scrie un elev) ; ei cred că şi imaginarul <este> , este o 
lume, o altfel de lume : ciudată, de vis, ireală, ficțională, neclară, de neînțeles, de neuitat, 
cu lucruri obişnuite dar totuşi diferite etc. Această altfel de lume creată de ei printr-un joc, 
în care au introdus forme de lucruri din realitate dar care au devenit misterioase, îi 
provoacă să-şi pună întrebări, să formuleze opinii, atitudini dorinţe (şi nu m-aş mai 


întoarce niciodată printre oameni). 


14.2.Sarcini de lucru 


1. Analizati si comentaţi din perspectiva stimulării creativității şi exprimării de sine 
şi exprimării lumii reale, urmatoarea întâmplare didactică petrecută la o gradinitä 


din Cluj-Napoca: 


Suntem la o gradinitä într-o grupă de copii între 3 — 4 ani. Copiii au primit fiecare o 
coală albă de hârtie pe care era conturat un măr în prealabil de către educatoare ( aceaşi 

formă de măr multiplicată la xerox). Educatoarea le-a cerut copiilor să-l 
coloreze/hasureze cu creionul, cu grijă, fără să iasă înafara conturului. Prezentäm mai jos 
patru din aceste rezolvări. Educatoarea a evidenţiat ca fiind frumoase prin corectitudine ( 
corecte) desenele de genul celui notat cu A. În cazul desenului C , fetiţa care la realizat a 
spus că a făcut un fel de Pisici. LUCRAREA SE NOTEAZA. 

15. MODULUL 12: Documentele curriculare (prezentare 


și comentarii) 


Curriculum pentru învățământul prescolar (3 — 6 ani). 

Programele școlare de educaţie plastica pentru clasele 0 — IV: 
- Clasa pregătitoare, I —a si a I —a (Arte vizuale şi abilităţi practice). 
- Programele claselor III — IV. 

Planificarea calendaristică. 

Proiectarea unităților de învăţare 


Complexitatea deosebita a procesului de instructie si educatie presupune o temeinica 


organizare a lectiei. In ansamblul activitatilor menite sa asigure cresterea eficientei 
procesului de instructie si educatie, pregatirea si proiectarea desfasurarii lectiei este o 
conditie necesara (Ghid metodologic pentru aplicarea programelor scolare, MEN/CNC, 
Bucuresti, 2000. 


15.1.Curriculum pentru învăţământul preşcolar (3-6/7 ani) 


Programa cuprinde toate activităţile existente în interiorul structurii organizaționale a 


grádinitei de copii, destinate să promoveze si să stimuleze dezvoltarea intelectuală, 
afectivă, socială şi fizică a fiecărui copil în parte şi are în vedere atingerea următoarelor 
finalitäti ale educaţiei timpurii (de la naştere la 6/7 ani): 


Dezvoltarea liberă, integrală şi armonioasă a personalității copilului, în funcţie de 
ritmul propriu şi de trebuintele sale, sprijinind formarea autonomă şi creativă a 
acestuia. 

Dezvoltarea capacităţii de a interactiona cu alti copii, cu adulţii şi cu mediul pentru a 
dobândi cunoştinţe, deprinderi, atitudini si conduite noi. 

Încurajarea explorărilor, exerciţiilor, încercărilor si experimentărilor, ca experienţe 
autonome de învăţare; 

Descoperirea, de către fiecare copil, a propriei identități, a autonomiei şi dezvoltarea 
unei imagini de sine pozitive; 

Sprijinirea copilului în achiziţionarea de cunoştinţe, capacităţi, deprinderi şi atitudini 
necesare acestuia la intrarea în şcoală şi pe tot parcursul vieţii. 


Comentarii la finalitäti: 


Ne putem întreba în ce măsură aceste finalitäti pot fi atinse în domeniul estetic si 


creativ? Să le luăm pe rând: 


- Dezvoltarea liberă, integrală şi armonioasă. În cadrul activităţilor artistico-plastice 
sunt solicitate reactii/raspunsuri/exprimari spontane/libere, emotionale, imaginative, 
personale. Cât de libere sunt temele (subiectele), cât de ludice sunt activitățile 
plastice? Mai folosim planse model?Cum implicăm toate palierele fiinţei copilului 
(emotionalitate, sensibilitate, imaginaţie, limbaj, memorie, gândire, inteligență) în 

activitățile plastice? Activităţile plastice pot ajuta copilul să se armonizeze cu realul 
si imaginarul (fictionalul/lumea poveștilor) şi prin intermediul imaginilor pe care le 
crează sau pe care le priveşte/analizează. 

- Dezvoltarea capacităţii de a interactiona cu alti copii, cu adulții si cu mediul. Si în 
cadrul activităților plastice se poate lucra în echipă pe suprafeţe mari si în spaţii 
diferite (in curte, în parc, în muzeu etc.). 

- Încurajarea explorărilor, exerciţiilor, încercărilor și experimentărilor. În grădiniţă se 
pot încerca/juca/exersa/explora diferite tehnici plastice, culoarea, linia, pata . 

- Descoperirea, de către fiecare copil, a propriei identități. Copiii au de mici anumite 
preferințe pentru anumite culori, forme, aspecte ale lumii reale sau ireale; ei nu 
trebuie descurajati să-și exprime preferințele, opţiunile, bucuriile, fricile prin 
intermediul limbajului plastic. Chiar si în cazul unor teme date (voi si familia 
voastră, orasul/satul nostru etc.) copiii vor fi lăsaţi să se exprime plastic cat mai 
liber si în ritmul propriu, neapelându-se la planse model (esenţială este derularea 
liberă a procesului exprimării plastice si nu calitatea produsului plastic — copilul 
merge în viata cu procesele mentale declanşate, exersate, structurate, nu cu lucrările 
plastice reificate). 

- Sprijinirea copilului în achiziționarea de cunoştinţe, capacități, deprinderi şi 
atitudini necesare acestuia pe tot parcursul vieţii. Si la activitățile plastice se 
formează capacități, deprinderi şi atitudini necesare pe tot parcursul vieții 
capacitatea de-a observa fenomene, entități, de-a se concentra, deprinderea de-a se 
exprima/comunica prin diferite limbaje (limbajul plastic), deprinderea de a privi şi 
vorbi despre imagini artistice-plastice, curajul de-a se exprima liber/spontan, curajul 
de-a încerca/experimenta/crea diferite configurații obiectuale și/sau imagistice. 


Obiectivele cadru sunt formulate în termeni de generalitate şi exprimă competențele 
care trebuie dezvoltate pe durata învăţământului preşcolar pe cele cinci domenii 
experientiale. 

Obiectivele de referintä sunt fromulate pentru fiecare temä si fiecare domeniu 
experiential în parte. 

Domeniile experientiale sunt adevărate „câmpuri cognitive integrate” ™ care transced 
granițele dintre discipline şi care se întâlnesc cu domeniile tradiționale de dezvoltare a 
copilului, respectiv: domeniul psihomotric, domeniul limbajului, domeniul socio- 
emotional, domeniul cognitiv. În cele ce urmează, vom enumera domeniile experientiale 
şi domeniile de dezvoltare cu care se operează în cadrul curriculumului pentru 
învățământul preşcolari! 


»10 


Domeniile experientiale : 
- Domeniul estetic şi creativ 
- Domeniul om şi societate 
- Domeniul limbă şi comunicare 
- Domeniul ştiinţe 
- Domeniul psiho-motric 


Domeniile de dezvoltare : 
- Dezvoltarea fizică, sănătate şi igienă personală 

Dezvoltarea socio-emotionalä 
Dezvoltarea limbajului şi a comunicării 
Dezvoltarea cognitivă 

Capacitáti şi atitudini în învăţare 


Domeniul estetic şi creativ - acoperă abilităţile de a răspunde emoţional şi intelectual 
la experienţe perceptive, sensibilitatea faţă de diferitele niveluri de manifestare a calităţii, 
aprecierea frumosului şi a adecvării la scop sau utilizare. 

Experiențele şi trăirile caracteristice presupun explorarea trăirilor afective, ca şi a 
proceselor de a construi, compune sau inventa. Prin intermediul unor asemenea 
experiențe copiii acumulează cunoştinţe şi abilități, ca şi o sporită receptivitate 
perceptivă, care le va permite să reacționeze de o manieră personală la ceea ce văd, aud, 
ating sau simt. Aceste experienţe pot fi prezente în orice componentă curriculară, dar cu 
deosebire în contextul acelor discipline care solicită răspunsuri personale, imaginative, 
emotionale şi uneori actionale la stimuli ( vezi muzica, activităţile artistico-plastice, 
drama, euritmia etc.). 


Comentarii: 


Experiențele cu încărcătură estetică ( percepții de contexte/câmpuri cromatice, 
formice, gestice, sonore naturale sau create de om, activarea sensibilităţii în contact cu 
frumosul/artisticitatea) si valențe creative (a construi, a compune, a inventa) pot fi 
prezente în orice componentă curriculară dar mai ales în contextul unor discipline ca 
muzica, activităţile artistice-plastice, drama, euritmia. În cadrul activităţilor plastice, prin 
Jocul ingenios al celor trei câmpuri ale exprimării plastice (câmpul vizual, câmpul gestic 
şi câmpul intelectiv), prin varietatea tehnicilor, materialelor şi a situațiilor plastice 
concepute de educatoare şi prin explorarea unor contexte vizual-plastice expresive, se 
coagulează experienţe cu o importantă încărcătură estetică şi creativă. Prin strategii de 
învăţare integrată (gestică, văz/vizualizare, sunet, tactilitate, cuvânt), sensibilitatea 
receptivă, reactivă se structurează, se rafinează treptat. Sensibilitatea cromatică, pentru 
forme, contraste, configurații armonice şi/sau tensionate, pentru configurații 
deschise/închise, statice/dinamice etc. se dezvoltă şi se structurează din primii ani în mare 
parte în funcție de situatiile/experientele de învățare gândite şi implementate de 
educatoare. Nu trebuie să uităm că sensibilitatea estetică se structurează văzând 
configurații plastice expresive, atingând diverse materiale/texturi/obiecte, desenând, 
pictând, modeländ, lipind, stropind, îndoind, amprentând, vizitând, reactionänd 
plastic/gestic/verbal/sonor. 


Programul anual de studiu se va organiza în jurul a şase mari teme: 
- Cine sunt/ suntem”, 
- Când, cum şi de ce se întâmplă? 

Cum este, a fost şi va fi aici pe pământ?, 

Cum planificăm/ organizăm o activitate?, 

Cu ce şi cum exprimăm ceea ce simţim? 

Ce şi cum vreau să fiu? 

Comentarii: 


Pentru domeniul estetic si creativ esențial este ce simțim si cum 
exprimăm/comunicăm ceea ce simțim. Putem simţi simple senzaţii (cald, rece, greu, 
uşor, întunecat/închis, luminos/deschis, dulce, sărat, aspru, moale, tare, fin, umed, uscat), 
stări (calm, linişte, neliniște, agitaţie, vertij, încremenire, tensiune, plutire, euforie, 
disforie) sentimente (bucurie, frică, plăcere, confort, disconfort, spaimă, iubire, ura, milă, 
armonie, dizarmonie, atracție, respingere). Cu ce exprimăm, comunicăm? Cu jutorul 
culorilor, petelor, punctelor, liniilor, formelor, mişcărilor, prin intermediul unor 
instrumente (pensule, creioane, eboşoare, foarfece, degete, batoane etc) şi cu ajutorul 
unor tehnici (creion, pastel, aquarelä, guase, tempera, fotografie, film etc.) şi operaţii 
(modelaj, stropit, amprentat, frecat, zăzuit, decupat, rupt, lipit, îndoit, cusut, inodat etc.). 
Sunt elemente esenţiale în declanșarea comportamentului estetic/creativ. Ce jocuri, ce 
exerciții de explorări a acestor domenii avem la dispoziţie, cunoaștem sau putem 
concepe? Cum exprimăm (ceea ce simțim)? A ne exprima înseamnă a exterioriza, a 
comunica înafara noastră, celorlalți, ceea ce simţim, vedem, gândim, ne imaginăm. În 
actul exprimării de sine sunt implicate toate cele trei câmpuri (vizual, gestic, intelectiv); 
în elaborarea mentală a reacției, a răspunsului, a comportamentului plastic este implicat 
cu precădere câmpul intelectiv (inclusiv, în primul rând afectivitatea), iar în 
materializarea/exteriorizarea comunicării plastice cu precădere câmpul gestic şi vizual 
prin intermediul unor tehnici, materiale si instrumente. Legat de ce simt si cum simnt 
copiii, ne putem întreba: ce situaţii simtuale creăm? Simtirea se realizează cu precădere 
prin intermediul tactilitätii, văzului, auzului, mirosului, gustului și/sau combinaţii ale 
acestora? Simtirea, sensibilitatea, emotionalitatea pot fi declanșate, activate şi prin 
evocări verbale, povestiri, activarea memoriei afective, vizionări de opere de artă, 
obiecte/structuri reale etc. Dar ne putem gândi și cum putem activa/dezvolta imaginaţia, 
gândirea laterală la preşcolari, căci aceştia nu doar simt diferite senzaţii (ce atig, văd, aud, 
miros si gust), stări, sentimente, ei si gândesc, isi imaginează, inventează (e adevărat sub 
imperiul anumitor sentimente şi stări). 


DOMENIUL ESTETIC ŞI CREATIV 


Obiective cadru: 
e Formarea unor deprinderi de lucru pentru realizarea unor desene, picturi, 
modelaje; 
e Realizarea unor corespondențe între diferitele elemente de limbaj plastic şi 
forme, obiecte din mediul înconjurător (natură, artă şi viaţa socială); 


e Stimularea expresivitatii şi a creativităţii prin desen, pictură, modelaj; 

e Formarea capacităţii de receptare a lumii sonore şi a muziicii; 

e Formarea capacităților de exprimare prin muzică; 

e Cunoaşterea marilor valori ale creației muzicale nationale şi universale. 
Comentarii: 


Obiectivele cadru se referă la trei aspecte: 

- Formarea unor deprinderi de lucru (interacțiunea dintre nişte 
instrumente/tehnici/materiale şi copil, prin intermediul mâinilor/mişcării, ochilor și 
minții) pentru a putea realiza desene, picturi, modelaje; cu alte cuvinte e vorba de 
elemente de tehnologie plastică elementare şi de formarea unor deprinderi, abilități 
psihomotrice (o adevărată gimnastică a mâinii si a degetelor); 

- Realizarea unor corespondențe, relații între limbajul plastic (culoare, pete, linii, 
puncte, forme) şi forme, obiecte din mediul înconjurător (natură, artă şi viata socială). 
Aceste corespondențe, asemănări între semnele plastice/vizuale si formele/obiectele 
naturale/artistice sau de altă natură se pot face cu precădere prin aspecte/calitäti 
vizuale şi tactil-chinestezice (exerciții de privire/explorare a unor imagini de fructe şi 
a unor fructe reale; desenăm fructe după fructe reale şi/sau după imagini de fructe?). 
Ce calități vizual-plastice sesizăm la imaginile de fructe şi la fructele reale? Câte 
simțuri si structuri mentale sunt implicate în explorarea imaginilor şi câte în 
explorarea lucrurilor reale? Care calități vizual-plastice depind impresiv de obiectele 
reale si care sunt influențate mai mult de prelucrările în structurile mentale (culoarea, 
textura, conturul exterior/forma, mărimea, distanţa etc.) ? Cum activăm și dezvoltăm 
la copii gândirea analogică atât de necesară în conceperea şi receptarea artei? 

- Stimularea expresivitátii si a creativităţii prin desen, pictură, modelaj. 
Expresivitatea si creativitatea depind în mare măsură de exprimarea liberă, spontană a 
copilului într-un climat de securitate. De ce structuri psihice, procese şi elemente 
tehnologice depinde expresivitatea lucrărilor plastice realizate de copii? La ce palier 
putem aborda creativitatea copiilor (expresiv, mimetic, combinatoriu, productiv, 
algoritmic etc.)? 


Obiective de referință 


- Sá redea teme plastice specifice desenului. 

- Să obţină efecte plastice, forme spontane şi elaborate prin tehnici specifice picturii. 

- Să exerseze deprinderile tehnice specifice modelajului în redarea unor teme plastice. 

- Sá recunoască elemente ale limbajului plastic şi sá diferentieze forme şi culori în 
mediul înconjurător. 

- Să cunoască si să diferentieze materiale şi instrumente de lucru, să cunoască şi sá 
aplice reguli de utilizare a acestora 

- Să utilizeze un limbaj adecvat cu privire la diferitele activităţi plastice concrete 

- Sá compună in mod original şi personal spaţiul plastic, utilizând materiale şi tehnici 
diverse alese de el . 

- Să interpreteze liber, creativ lucrări plastice exprimând sentimente estetice. 

- Să privească şi să recunoască creaţii artistice corespunzătoare specificului de vârstă 
al copilului preşcolar şi preocupărilor acestuia (portrete de copii, jocuri ale copiilor, 
scene de familie, peisaje, activităţi cotidiene ale oamenilor). 


Comentarii: 


In obiectivele de referință apar următoarele verbe: să redea, să obțină, să exerseze, sá 
recunoască, să cunoască, să utilizeze, să compună, să interpreteze, să privească. Care din 

aceste verbe ascund potente creative? Sau ele trebuiesc însoțite de expresiile liber, 
spontan, original, personal, independent? 

15.2.Programele școlare de educație plastică pentru clasele 0-4 


Pentru clasele pregătitoare, I si a II-a programa disciplinei Arte vizuale şi abilităţi 
practice este elaborată potrivit unui nou model de proiectare curriculară, centrat pe 
competenţe. Orientarea demersului didactic pornind de la competenţe pune accentul pe 
imagine, folosind trăirea artistică şi contribuind astfel la conturarea profilului de 
formare al absolventului de învățământ primar”. 

Disciplina Arte vizuale şi abilităţi practice are un caracter de noutate în raport cu 
disciplinele studiate până în prezent în învăţământul primar, fiind o disciplină integrată, 
situată la intersecţia ariilor curriculare Arte şi Tehnologii. În Planul-cadru de învățământ, 
disciplina Arte vizuale şi abilități practice are alocate 2 ore pe săptămână clasa 
pregătitoare, clasele I, a I-a. 


Comentarii: 


Noutatea disciplinei Arte vizuale si abilităţi practice constă în două aspecte: 
- integrează două discipline care au multe elemente/componente 
comune/asemănătoare; 
- este centrată pe competente ( 2 competente generale şi 23 specifice). 
Din motivele care au determinat abordarea integrată a artelor vizuale şi a abilităților 
practice în cadrul aceleiaşi discipline de studiu reținem următoarele: 

- Domeniul artelor vizuale acoperă: pictură, desen, grafică, artă decorativă (tapiserie, 
scenografie, ceramică, vestimentaţie, design, arta bijuteriilor etc.), fotografie 
artistică, arta tiparului, sculptură, arhitectură, artă monumentală, artele 
spectacolului etc. Toate acestea sunt prezente în cotidian şi omul contemporan se 
raportează la ele. Abordarea doar a artelor plastice limitează sfera preocupărilor şi 
intereselor copiilor. În secolul pe care îl traversăm, aceştia sunt expuşi unei 
multitudini de informaţii şi influenţe, cele mai multe venind pe cale vizuală. Cu cât 
se realizează mai devreme explorarea în adâncime a unor concepte-cheie specifice 
limbajului vizual, cu atât sunt şanse mai mari ca elevii să facă alegeri pertinente şi 
corecte. 

- Mutarea accentului de pe însuşirea diverselor tehnici şi dezvoltarea unor abilităţi 
practice, pe formarea caracterului (realizarea manuală a unor produse presupune 
combinarea armonioasă de priceperi şi deprinderi, responsabilitate şi inteligenţă) 

- Expunerea copilului la o mare varietate de domenii artistice şi culturale, precum si 
îmbinarea acestora cu experiența concretă a realizării unor produse, au drept 


DEREN 


PEO 


tradiţii şi semeni. 

- Integrarea acestor domenii ajută la înţelegerea concomitentă a două realităţi 
esențiale pentru dezvoltarea la elevi a spiritului estetic şi practic: utilitatea 
produsului artistic şi valoarea estetică a lucrurilor utile”. 


Dacă cele mai multe informaţii si influenţe vin pe cale vizuală şi ele nu se manifestă 
doar prin clasicele arte plastice şi decorative ci şi prin fotografie, film, imagine digitală, 


TV, internet, artele spectacolului, imagini publicitare, imagini stintifice (radiografii, IRM, 

etc), e firesc să se acorde o importanță mult mai mare educației şi culturii vizuale, 
explorării cât mai devreme a unor concepte-cheie specifice limbajului vizual (obiect real, 
imagine manuală/fotografică/digitală, culoare, formă, volum, textură, compoziţie, 
plan/cadru, etc) pentru a le structura experienţe de învăţare care să-i ajute să se orienteze 
în jungla de imagini făcând alegeri/selectii viabile. Legarea activităților vizuale de 
abilitățile practice readuce obiectul util și/sau artistic în câmpul educaţiei vizuale și 
design-ului extinzând sfera esteticului din arte în cotidian, în viaţa reală, contemporană, 
de zi cu zi a elevului. Cu siguranță creșterea sensibilităţii pentru frumos se realizează si 
prin contactul cu o mare varietate de domenii artistice si culturale (ca și receptor) dar si 
prin realizarea unor imagini plastice şi obiecte cu virtuţi artistice şi valenţe utilitare (să 
nu uităm că arhitectura si design-ul de obiect fac joncţiunea dintre ştiinţă — tehnică — 
artă). Integrarea celor două domenii — educaţie vizuală şi abilități practice — îi poate ajuta 
pe elevi să intuiascä/inteleagä două lucruri esenţiale pentru dezvoltarea simtului/spiritului 
estetic si practic : utilitatea produsului artistic (la ce îmi folosește arta în viaţă?) si 
valoarea estetică a lucrurilor utile (ce repercusiuni pot avea asupra mea lucrurile utile 
dacă sunt si estetice/frumoase/pläcute?). 


Cele două discipline integrate contin următoarele domenii: 
- Desen 
- Pictură 
- Modelaj 
- Textile şi hârtie 
- Construcții 
- Foto-video 


Programa prezintă pentru fiecare din aceste domenii: materiale şi instrumente, tehnici 
de lucru, elemente de limbaj plastic, sugestii de creatii/ produse ale activităţii. De exempu 
la domeniul Desen pentru clasa pregatitoare avem: 


Materiale şi instrumente: hârtie, diverse obiecte, creion grafit, creioane colorate 
(opţional: PC, tabletă). 

Tehnici de lucru: linie modulată, repetiție. 

Elemente de limbaj plastic: linia, punctul, forma (fără terminologie). 

Sugestii de creatii/ produse ale activităţii: desen liber, decoraţii simple. 


Observăm că există concordante între instrumente, tehnică, elemente de limbaj plastic 
si sugestii de creaţie. Nu ne opreşte nimeni să folosim si alte instrumente si materiale 
(nisip, făină, ata, sfoară, cretă colorată etc.). Ce să înțelegem prin specificatia fără 
terminologie? Nu definim linia, linia modulată ci ne jucăm cu linii realizate cu diferite 
instrumente, tehnici dar le vom spune linii. Se pot iniţia şi jocuri de felul Cu ce seamănă 
aceaste linii făcute de voi (şi se expun fotografii cu fulgere, fire vegetale, imagini cu râuri 
văzute din avion, fire electrice, fire de păr etc.). 


Noua programă prevede două competenţe generale: 


1. Explorarea de mesaje artistice exprimate în limbaj vizual într-o diversitate de 
contexte familiare 

2. Realizarea de creaţii funcţionale şi/sau estetice folosind materiale şi tehnici 
elementare diverse. 


Comentarii: 

Noua programă mută accentul de pe însuşirea diverselor tehnici si dezvoltarea unor 
abilităţi practice pe formarea caracterului (relaţiile pe care le întreţine subiectul cu lumea: 
atitudini, valori). Astfel prima competenţă se referă la explorarea de mesaje artistice 
exprimate în limbaj vizual. O primă observație : formularea mai logică si mai putin 
restrictivă era următoarea — Explorarea de mesaje artistice şi nonartistice (de exemplu 
publicitare) exprimate în limbaj vizual. Nu toate mesajele codificate în semne vizuale 
au o intenţie artistică/estetică, cele mai multe dintre acestea au alte intenţii (manipulare 
politică, consumeristă, comercială etc.). Ce să înţelegem prin explorarea de mesaje ....? 
Nu se spune descrierea, analizarea ci explorarea. A explora înseamnă a cerceta o regiune, 
o zonă mai puţin cunoscută cu intenția de a descoperii ceva nou, necunoscut; a cerceta, a 
căuta, a investiga, a examina, a încerca noi combinaţii, noi variante , noi alcătuiri, 
înțelesuri. Cum se poate concretiza la şcolarii mici acţiunea de-a explora mesaje 
exprimate prin limbaj vizual? Explorarea e o acţiune care implică structurile/procesele 
perceptive/vizuale/tactile/chinestezice /motorii/intelective/afective/volitive ale elevului. 
Vom gândi actional aceste explorări de imagini bi si tridimensionale: 

- ne plimbám cu ochii și cu degetul arătător pe această imagine; 

- ne plimbăm cu ochii (si cu degetul) de sus în jos, de jos în sus, de la stânga la 
dreapta etc. pe această imagine sau pe acest obiect; 

- ne apropiem de imagine foarte mult, ne depártám uşor; 

- privim imaginea/obiectul frontal, de sus în jos, de jos în sus etc.; 

Pentru exersarea si consolidarea puterii de concentrare asupra a cea ce explorez 
(imaginea/obiectul) putem iniția explorări vizuale prin intemediul unor tuburi cilindrice 
sau pătratice. 

Aceste explorări vizual-chinestezice pot fi însoţite de întrebări care orientează 
explorarea spre diferite direcții (cognitive, afective, imaginative etc.): 

- ce vedem? ce culori vedem? care culoare este mai multă? care culoare este mai vie, 

mai puternică? 

- ce vedem în colțul din dreapta jos, ce vedem în centrul imaginii? 

- ce vedem în această scenä/secventä de film? cum curge imaginea? 

- ce simtiti/ ce vá place? ce vă sperie? ce nu vá place când priviţi această imagine? 

- ce ne spune această imagine (ne indică o direcţie, ne interzice ceva, ne atrage 
atenţia asupra unui pericol, ne semnalează un obiectiv — muzeu, teatru, monument, 
peşteră etc.); 

- ce ne arată, ce ne spune, ce ne trasmite acest tablou, acest film etc. ? 

- ce ne arată acest ambalaj, această imagine pulicitară, acest spot publicitar? 

- ce am putea schimba în această imagine? scoateţi un element din această imagine si 
puneţi alceva în locul lui; 

- acoperiţi cu o pată de culoare (sau un petec de hârtie colorată) ce vreţi voi din 
această imagine (sau ce nu vă place) etc. 

Putem explora concomitent două imagini, una artistică si una nonartistică sau o 
fotografie, un desen şi o reprezentare volumetrică. 

Competența în discuţie mai menționează că aceste explorări să se facă într-o 
diversitate de contexte familiare. Cu alte cuvinte aceste contexte să fie din lumea în 
care trăieşte şi se mişcă, în lumea contemporană. Care sunt aceste contexte? Familia cu 
locuinţa, blocul, strada, maşina, autobuzul, grădinița, şcoala, televizorul, internetul, 
calculatorul, supermarketul, muzeul, stadionul, parcul etc. Cu siguranţă cea ce exprimă 
această competenţă tine , în mare parte de comunicări vizuale. 


A doua competență generală se referă la realizarea de creaţii funcţionale și/sau 
estetice. Cuplarea celor două discipline — educaţie vizuală si abilităţi manuale, ne 
facilitează crearea unor situații de învăţare din care elevii sá intuiască şi să înţeleagă 
treptat subtila relație dintre estetic/artistic şi util. Sunt obiecte pur artistice şi obiecte pur 
utilitare? Avem obiecte care întrunesc ambele caracteristici (vezi arhitectura, design-ul 
dar si obiectele gata făcute — redy made si ideea de intentionalitate)? O tendință 
constatată în lumea contemporană este extinderea esteticului înafara artei, în cotidian dar 
si scăderea/pervertirea simțului si gustului estetic. 


Competentele specifice din cadrul celor două competente generale: 


1. Explorarea de mesaje artistice exprimate în limbaj vizual într-o diversitate de contexte 

familiare: 

1.1. Sesizarea semnificației unui mesaj vizual simplu, exprimat prin desen/ picturá/ 
modelaj/ colaj/ film/ desen animat, care reflectă un context familiar 

1.2. Sesizarea elementelor de detaliu ale unui mesaj vizual simplu, exprimat printr-o 
varietate de forme artistice 

1.3. Sesizarea diferenţei dintre informația practică transmisă prin limbaj vizual şi 
mesajul artistic 

1.4. Identificarea liniei, a punctului, a culorii şi a formei în ipostaze familiare, în spaţiul 
înconjurător 

1.5. Identificarea liniei, a punctului, a culorii şi a formei în contexte cunoscute 

1.6. Identificarea semnificației liniei, punctului, culorii şi formei în opere de artă 

1.7. Manifestarea curiozitätii faţă de explorarea de mesaje artistice simple, exprimate 
vizual 

1.8. Manifestarea curiozitätii faţă de explorarea de mesaje artistice simple, exprimate 
vizual 


2. Realizarea de creaţii funcționale şi/sau estetice folosind materiale şi tehnici elementare 

diverse: 

2.1. Observarea unor caracteristici simple ale materialelor întâlnite în mediul familiar 

2.2. Identificarea unor caracteristici/ proprietăţi ale materialelor întâlnite în mediul 
cunoscut 

2.3. Explorarea unor caracteristici/ proprietăţi ale materialelor în diverse contexte 

2.4. Exprimarea ideilor şi trăirilor personale, în aplicaţii simple, specifice artelor 
vizuale 

2.5. Exprimarea ideilor şi trăirilor personale prin utilizarea liniei, punctului, culorii şi 
formei 

2.6. Exprimarea ideilor şi trăirilor personale prin utilizarea liniei, punctului, culorii şi 
formei spontane prin presarea hârtiei, dactilopictură, modelaj, decolorare cu pic 
etc. 

2.7. Realizarea de aplicatii/compozitii/obiecte/constructii simple, pe baza interesului 
direct 

2.8. Realizarea de obiecte/constructii/folosind materiale uşor de prelucrat şi tehnici 
accesibile 

2.9. Realizarea de produse utile şi/sau estetice combinând materiale uşor de prelucrat şi 
tehnici simple 

2.10. Transformarea unui material folosind tehnici diferite 

2.11. Exprimarea utilității obiectelor realizate prin efort propriu 

2.12. Explorarea de utilizări în contexte variate a obiectelor/ lucrărilor realizate prin 
efort propriu 

2.13. Explorarea de utilizări în contexte utile şi sau estetice a obiectelor/ lucrărilor 
realizate prin efort propriu 

2.14. Participarea la activităţi integrate adaptate nivelului de vârstă, în care se asociază 
elemente de exprimare vizuală, muzicală, verbală, kinestezică 

2.15. Participarea la activităţi integrate adaptate nivelului de vârstă, în care se asociază 
elemente de exprimare vizuală, muzicală, verbală, kinestezică. 


15.3.Programele claselor Ill-IV (analiza obiectivelor cadru) 


La educație plastică programele şcolare urmaresc în ciclul primar (clasele a III-a şi a 
IV-a) urmatarele obiective generale (cadru): 


CLASELE A III-A ȘI A IV-A, PROGRAMA DIN 2006/2007 (ÎN VIGOARE) 


1. Cunoaşterea şi utilizarea materialelor, a instrumentelor de lucru şi a unor 
tehnici specifice artelor plastice 


2. Analiza formelor, a culorilor şi a amestecurilor acestora, în mediul înconjurător 
şi pe imagini 
Cunoaşterea şi utilizarea elementelor de limbaj plastic 


4. Exprimarea prin şi despre compoziţii plastice 


CLASELE A III-A ȘIA IV-A, PROGRAMA DIN 1998 — 2001 — 2005 


1. Cunoaşterea şi utilizarea materialelor, a instrumentelor de lucru şi a unor tehnici 
Specifice artelor plastice 


3. Recunoaşterea tipurilor de culori şi a nonculorilor în natură, pe imagini şi pe 
paletă şi obținerea amestecurilor 


Cunoaşterea şi utilizarea elementelor de limbaj plastic 


6. Realizarea unor compoziții libere şi a unora după model 

Este interesant să analizăm mai întâi comparativ, obiectivele cadru din cele două 
programe pentru clasele a III-a şi a IV- a din perioada 1998-2005 şi 2006 (în vigoare). În 
programa mai veche apar sintagmele cunoașterea, recunoașterea, realizarea, 
utilizarea, obţinerea. Se degajă, se simte tendința cuminte, pasivă de a 
cunoaste/recunoaste în primul rând cea ce există, ce este consacrat, lucru care iese in 
evidență în obiectivul 4 — realizarea unor compoziţii libere si a unora după model ! Asa 
că nu ne surprinde persistenta practicii prezentării plansei model de către foarte multe 
învăţătoare în activități de tip artistic chiar şi în marile oraşe. În programa în vigoare apar 
sintagmele cunoaşterea, analiza, exprimarea, utilizarea. Considerăm că în cazul 
activităților de tip artistic şi mai ales al educației vizual-plastice, esentialä/prioritarä este 
exprimarea si abia apoi cunoașterea, analiza. La obiectivul 2 am reformula astfel : 
Explorarea formelor, culorilor, texturilor şi amestecul acestora în realitate şi medii 
diferite. Explorarea deşi este mai mai complexă decât analiza (o conţine si o presupune 
implicată în actul explorării) prezintă avantajul că implică participarea mai multor 
structuri psihice ale elevului (nu numai cognitive si de structură logicä/rationalä ci si 
emoționale, de natură ludică, imaginară). Analiza e mai rece mai aseptică, pe când 
explorarea e mult mai caldă, mai liberă, mai imprevizibilă. Mai observăm că în cazul 
obiectivului 2 în programa actuală s-a înlocuit formularea în natură, pe imagini şi pe 
paletă (care era ambiguă — natura naturală sau si cea artificială?) cu în mediul 
înconjurător si pe imagini (mediul înconjurător este mai putin restrictiv şi se cuplează 
mai uşor cu mediul real în care trăiesc elevii). S-a exclus pe paletă mai ales că acum 
amestecuri, jocuri se fac pe calculatoare, tablete, telefoane mobile etc. 


Programa în vigoare conţine şi standarde curriculare de performantä'*: 
STANDARDE CURRICULARE DE PERFORMANȚĂ 
LA FINELE ÎNVĂŢĂMÂNTULUI PRIMAR 


Obiectiv cadru Standard 


1: Cunoasterea si utilizarea 
materialelor, a instrumentelor de 
lucru si a unor tehnici specifice 
artelor plastice 


S13. 


$14. 


Selectarea tehnicilor si a materialelor necesare pentru 
realizarea unei compozitii plastice cu mesaj intentionat. 
Aplicarea unor tehnici specifice artelor plastice, in 
funcţie de rezultatul planificat şi de condiţiile concrete 
de realizare. 


2, Analiza formelor, a culorilor şi 
a amestecurilor acestora, în mediul 
înconjurător şi pe imagini 


S15. 


S16. 


S17. 


Identificarea culorilor şi a amestecurilor acestora, pe 
reproduceri de artă şi în natură. 

Localizarea culorilor şi a amestecurilor acestora pe 
cercul cromatic. 

Descrierea formelor identificate pe reproduceri de artă 
şi în natură, din punct de vedere al expresivitätii şi al 
potenţialului decorativ al acestora. 


3. Cunoasterea si utilizarea 
elementelor de limbaj plastic 


S18. 


S19. 


S20. 


S21. 


Recunoaşterea unor elemente de limbaj plastic, pe 
lucrări ale elevilor şi pe reproduceri de artă. 
Generarea elementelor de limbaj plastic în exerciţii 
dirijate. 

Realizarea tonurilor din amestecul culorii cu alb sau 
negru. 

Realizarea de dominante cromatice, folosind culori şi 
amestecurile acestora. 


172 


4. Exprimarea prin si despre $22. Organizarea intenționată de compoziţii, cu ajutorul 

compoziții plastice elementelor de limbaj plastic. 

S23. Realizarea de compoziţii pe o temă dată, organizând 
intenționat spaţiul plastic, folosind potenţialul expresiv 
al liniilor şi al culorilor. 

S24. Formularea de opinii argumentate referitoare la 
propriile compoziţii plastice (claritatea mesajului 
intenţionat, ipostaze ale elementelor de limbaj plastic 
folosite sau dominanta cromatică, sau amestecuri 
cromatice şi acromatice folosite). 


15.4.Planificarea calendaristica 


Planificarea calendaristica este un document elaborat de profesor pe baza Programei 
scolare in care se are in vedere : 
- concordanta dintre obiectivele de referinta si continuturile propuse; 
- structura unitatilor de invatare; 
- succesiunea logica a temelor plastice; 
- alocarea timpului necesar pentru fiecare unitate de invatare. 


Structura planificarii calendaristice : 


Unitati de Obiective de | Continuturi | Numar Saptamana Obs. 
Invatare referinta de ore (data ) 

(teme 

plastice) 


Planificarea calendaristica anuala trebuie sa acopere in totalitate programa scolara. 

Unitatile de invatare sunt teme plastice stabilite de catre profesor tinandu-se cont de 
particularitatile de varsta, de obiectivele de referinta si de continuturile din programa. 

Obiectivele de referinta sunt prevazute in programa si se noteaza cu numerele 
respective (1.1.; 1.2; 1.3.). 

Continuturile sunt selectate de profesor din cele propuse de programa si vor fi in 
concordanta cu unitatea de invatare (tema plastica).Sa vedem un exemplu : 

1. Unitatea de invatare : Amestecuri fizice intre culori si nonculori. 

2. Continuturi : nuante calde, nuante reci, tonuri calde, tonuri reci, tonuri inchise, 

tonuri deschise. 


Numarul de ore alocate pentru fiecare unitate de invatare se stabileste de catre profesor 
in functie de : experienta sa, nivelul achizitiilor plastice detinut de elevi, materialele de 
lucru ale elevilor, materialele si mijloacele didactice detinute de profesor, 
interesul/atractia elevilor pentru jocul culorilor, formelor sau diferite tehnici plastice. 

Sa retinem deci ca numarul de ore alocate si ordinea continutului le stabileste 
profesorul. 
Exemplu de planificare calendaristica clasa a- IV-a : 


Nr. 


Crt. 


Unitati de Obiective de | Continuturi Sapta Obs. 
invatare referinta Nr. | Mana 
(data) 
ore 


Punctul cu rol de 


Punctul plastic | 3.1. constructie 5 11-16 
3.2. Punctul cu rol 
decorativ 


15.5.Proiectarea unitatilor de invatare 


Proiectarea instruirii presupune următoarele cerințe: 


selectarea obiectivelor educative care vor fi propuse elevilor 

operationalizarea obiectivelor 

alegerea conţinuturilor învăţării 

elaborarea unor variante de prezentare a aceluiaşi mesaj în forme diverse 

alegerea strategiilor de învăţare adecvate fiecărui obiectiv/caracteristicilor 
elevilor/comportamentul colectiv al clasei 

elaborarea unor variante de lucru care să ţină seama de diferenţele individuale 
conceperea modului de organizare a activităţilor elevilor în funcție de situaţia de 
învăţare 

selectarea şi realizarea materialelor/activitätilor de instruire 

conceperea unor secvenţe de evaluare formativă 

elaborarea unor secvenţe de exerciţii intermediare, de natură să le permită elevilor 
să-şi autoevalueze progresul 

conceperea unor secvenţe cu activităţi de remediere, destinate unor grupe omogene 
elaborarea unui test sumativ 

conceperea procedurilor de acţiune în clasă (managementul clasei) 

colaborarea cu alte persoane în definitivarea proiectelor 


Profesorul isi proiecteaza unitatile de invatare/temele plastice pe parcursul unui an 
scolar intr-o succesiune logica (care poate fi oricand sustinuta cu argumente) cu 
urmatoarea structura : 


Continuturi Ob. de Activitati de Resurse Evaluare 


referinta invatare 

Continuturile sunt de fapt teme plastice cu o intindere mai mica, ce ajuta la rezolvarea 
unei probleme plastice cu un caracter mai general. De exemplu continitul Forme 
spontane abordeaza doar o parte din tema plastica mare numita Formele plastice. 

Obiectivele de referinta se marcheaza cu numere ce corespund obiectivelor de referinta 
din programa scolara. 

Activitatile de invatare pot fi alese din cele din programa scolara; ele pot fi modificate, 
completate sau inlocuite cu altele concepute de profesor si adaptate la nivelul clasei asta 
si in functie de spiritul creator al acestuia. 

Resursele se refera la : 

- forma de organizare a activitatii 

- materiale si instrumente utilizate 

- timpul alocat 

- locul unde se desfasoara activitatea 

Profesorii creativi se gandesc nu doar la resursele de invatare, procedurale, materiale ci 
si la cele psihice (ce procese/instante psihice va trebui sa activeze in mintea elevului 
pentru a realiza obiectivele propuse si mai ales cum?).Caci sa nu uitam ca esential este ce 
se intampla in structurile psihice/mintale ale elevului, cum sunt activate acestea si 
implicate in construirea cunoasterii, comportamentului creativ. 

Evaluarea se refera la instrumentele de evaluare specifice educatiei plastice (in general 
se evalueaza prin probe practice, adica se deseneaza, se picteaza, se modeleaza, se 
compun imagini plastice; dar toate acestea pot fi si descrise, analizate, comparate, 
apreciate). 

De regula, la finalul fiecarei unitati de invatare se realizeaza o evaluare sumativa 
(proba de evaluare) printr-o compozitie plastica cu continuturi cuprinse in acea unitate . 
De asemeni se au in vedere si descriptori de performanta pentru cele trei calificative : 
suficient, bine, foarte bine precum si standardele curriculare de performanta (vezi si 
MODULUL 11). 

In concluzie remarcam faptul ca elementul de baza de la care pomim in realizarea 
demersului didactic este programa scolara care stabileste obiectivele cadru si obiectivele 
de referinta. Modalitatile si mijloacele prin care se realizeaza aceste obiective le gandeste 
si le proiecteaza profesorul in functie de personalitatea lui didactica, de nivelul clasei, de 
zona geografica etc. 

